naţional pentru unii înseamnă ade- 
sea o catastrofă pentru alţii? Dacă 
cele câteva catastrofe naţionale pe 
care le-am trăit ne-au făcut să fim mai 
înţelepţi, această înţelepciune este 
de fapt scepticismul sănătos cu care 
bulgarul priveşte la orice perspectivă 
legată de vreo aspirație la măreţia 
trecută, indiferent cât de atrăgător ar 
fi ea prezentată. 

Renaşterea geopoliticii însă nu 
poate fi explicată în exclusivitate prin 
intenţiile egoiste şi hegemoniste ale 
statelor balcanice. Situaţia instabilă 
din Balcani, şi dezmembrarea lugo- 
slaviei nici pe departe nu epuizează 
problema. De fapt, motivul probabil 
este vacuumul strategic creat după 
destrămarea Tratatului de la 
Varşovia şi retragerea geopolitică şi 
militar-strategică a imperiului sovie- 
tic şi a urmaşilor lui din zona balca- 
nică. Dorinţa de umplere a acestui 
vacuum a generat şi mulţimea de 
proiecte geopolitice iar reținerea de 
care, din diverse motive, încă dau 
dovadă şi Comunitatea Europeană 
şi NATO oferă posibilitatea 
dezlănţuirii fanteziei geopolitice. In 
spatele ei stau însă interese concre- 
te, reprezentând un larg diapazon - 
de la aspiraţia de supremație în Bal- 
cani şi afirmarea unei noi puteri re- 


la Bonn 
împotriva 
limitării 
dreptului 


de azil 


în Germania 


ntre 8 000 şi 10 000 de ma- 
nifestanţi, potrivit surselor 
] poliţiei, au blocat marţi dimi- 
neaţa cartierul guvernamen- 


tal de la Bonn, cu scopul de 
a împiedica o dezbatere-maraton în 

gionale până la ambiţii imperiale, dar 
pentru care, în prezent, nu se mai 
recurge la argumentele ideologiei 
comuniste, ci se ascund sub masca 
panslavismului, pravoslavismului şi 
chiar a culturii bizantine. Astfel de 
ambiţii şi aspirații vor dobândi con- 
tururi tot mai amenințătoare atât timp 
cât CSCE, Comunitatea Europeană 
şi NATO nu vor întreprinde paşi pro- 
prii pentru lichidarea vacuumului 
existent prin includerea Balcanilor 
într-un viitor sistem general- 
european de securitate. 

Tensiunea geopolitică în regiu- 
nea Balcanilor este un proces care 
nu poate fi oprit sau dat înapoi. Im- 
portant este însă ca acest proces să 
aibă parametri previzibili, să fie dirijat 
de comunitatea internaţională pen- 
tru a duce, în final, la crearea unui 
sistem de securitate care să garan- 
teze trainic pacea, stabilitatea şi de- 
mocraţia, să creeze condiţiile 
necesare pentru o dezvoltare eco- 
nomică normală şi să pregătească 
aderarea peninsulei noastre la Euro- 
pa unită. Un scop deosebit de greu 
de realizat, mai cu seamă având în 
vedere situaţia actuală, dar absolut 
necesar. 

(Emil Mincev, "OTECESTVEN 
VESTNIK" nr.14179/1993) 


Bundestag în legătură cu restrânge- 
rea dreptului la azil, ce urmează să 
fie votată de Camera Deputaţilor a 
parlamentului german. Cei mai mulți 
deputaţi au fost nevoiţi să folo- 
sească elicoptere sau vaporaşe 
pentru a ajunge în parlament, a infor- 
mat o sursă de la faţa locului. 
Purtătorul de cuvânt al poliţiei de la 
Bonn, Harry Kolbe, a declarat că 
s-au înregistrat puţine incidente. 
Deputatul Peter Blesser (Uniu- 
nea Creştin-Democrată, UCD, de 
guvernământ) a declarat că a fost 
lovit în faţă la un baraj al autonomişti- 
lor (extremişti de stânga şi anarhişti). 
Pietre şi ouă au fost aruncate asupra 
maşinilor poliţiei. Potrivit purtătorului 
de cuvânt, aproximativ 2-000- 3 000 
de autonomişti, unii cu feţele acope- 
rite, au venit din toată Germania. Ma- 
nifestanţii au instalat în dimineaţa 
zilei de marţi baraje şi au organizat 


ocuparea unor porţiuni ale arterei 


principale a oraşului, care tra- 
versează cartierul guvernamental, 
încercuit complet de poliţişti şi 
transformat într-o adevărată 
fortăreață, cu bariere şi rulouri de 
sârmă ghimpată. Poliţia a mobilizat 
între 3 000 şi 4 000 de oameni, spri- 
jiniţi şi de poliţia de frontieră, deoare- 

ce autorităţile s-au temut de izbucni- 
rea unor. violențe. Începerea ma- 
nifestaţiilor, reunite la apelul unor 
asociaţii creştine, a provocat nume- 
roase gâtuiri ale circulaţiei la Bonn, 
accesul spre centru fiind în întregime 
blocat pentru a evita provocarea de 
ciocniri. 

Un ordin religios ecumenic a 
reuşit în dimineaţa zilei de marţi să 
reunească aproximativ 2 000 de per- 
soane. Se puteau citi lozinci ca: 
"Suntem împotriva repetării istoriei!" 

In Bundestag, liderul grupului 
parlamentar UCD/UCS, Wolfgang 
Schaeuble, a apreciat că reforma cu 
privire la limitarea dreptului la azil 
"serveşte păcii interne şi vieţii în co- 
mun", subliniind că este falsă afir- 
maţia că dezbaterea va determina o 
suprimare a dreptului de azil în Ger- 
mania. 

La rândul său, preşedintele gru- 
pului social-democrat (PSD, de opo- 
ziţie), Hans-Ulrich Klose, s-a erijat în 
avocatul oraşelor, care "nu mai 
reuşesc să facăfaţă' celor aproxima- 
tiv 440 000 de solicitanţi de azil înre- 
gistraţi în 1992 în întreaga Germanie. 
"Oamenii au impresia că viitoarele 
lor condiţii de viaţă se vor deteriora 
şi se simt amenințați", a avertizat el. 

Intr-un interviu apărut în ziarul 
berlinez "Tageszeitung", preşedinte- 
le Consiliului Central al Evreilor din 
Germania, Ignatz Bubis, şi-a expri- 
mat "regretul față de modificarea le- 
gii", apreciind că ar fi fost suficient să 
se întărească mijloacele tehnice ad- 
ministrative. "Am fi putut foarte sim- 
plu să sporim numărul persoanelor 
ce se ocupă de dosare pentru că să 
nu fie nevoie de cinci sau de şase 
ani, ca până acum, pentru soluţiona- 
rea cererilor', a spus el. 

Reforma, care a fost negociată 
de coaliția guvernamentală cu PSD, 
prevede că refugiații care au tranzitat 
oţară a CEE sau oţarăvecină în care 
se respectă drepturile omului nu vor 
mai putea solicita drept de azil în 
Germania. Refugiații originari din 
țările ce figurează pe o listă stabilită 
de parlament vor avea drept la o 
singură procedură, foarte accele- 
rată. 

(AFP) 

Cine a fost 
Lee Harve 
Oswald“ 


ee Oswald, arată Summers, "a 
fost o enigmă pentru toți, atât 
pangu autoritățile din Texaş care 
-au arestat şi investigat, cât şi 
pentru membrii comisiei Warren 
care nu au reuşit să desluşească 
motivul crimei. < < Nimeni nu va şti nicio- 
dată ce a avut în minte Oswald în 
săptămâna dinaintea zilei de 22 noiem- 
brie 1963 >>, se scrie în raportul care 
aminteşte ipoteza neconvingătoare de 
ostilitate față de mediu şi < < ura faţă de 
societatea americană> >. Nu s-a sugerat 
niciodată în mod serios că presupusul 
asasin ar fi fost nebun şi nici nu existau 
dovezi de dezechilibru mintal. In 1979, 
Comitetul pentru Asasinări al Congresului 
vorbea despre "< <concepția lui Oswald 
privind acţiunea politică, cu rădăcini în 
propria sa viziune ideologică denaturată 
despre el însuşi şi lumea din jurul său> > 
Comitetul a recunoscut cã a ales a- 
ceastă explicaţie< <din lipsa altor dovezi 
concludente> >, o frază care sugerează 
că această motivaţie a fost concepută 
înaintea dovezilor ştiinţifice privind exis- 
tența mai multor asasini. Totuşi, Comite- 
tul, deşi s-a îndepărtat de concluziile ofi- 
ciale anterioare, nu a avut curajul să 
declare că, în ce-l priveşte pe Oswald, ar 
fi fost vorba de o înscenare. In spatele lui 
Oswald, Comitetul presupunea persona- 
je sinistre de dreapta - Mafia sau anti- 
castriştii, dar a evitat să explice cum se 
potrivea această teorie cu poziţiile de 
stânga ale lui Oswald şi a respins posibi- 
litatea că, tocmai din cauza acestei poziţii 
- ar fi fost foarte potrivit pentru o înscena- 
re". In orice caz, afirmă în continuare au- 
torul,'impresia investigatorilor de la 
poliție după prinderea şi interogarea pre- 
Supusului asasin era că Oswald îl simpa- 
tiza pe preşedintele Kennedy". Această 
impresie i-a fost confirmată autorului de 
numeroşi martori. 

In momentul arestării, arată Summers, 
Oswald a strigat "Sunt o victimă" şi apoi a 
tăcut. Nici măcar fratelui său nu i-a decla- 
rat nimic decât "Nu trage concluzii după 
aşa-zisele dovezi'. Oricum, nimeni nu a 
putut fi sigur de motivațiile lui Oswald. 
Singura sugestie, afirmă autorul, a fost 
făcută de preşedintele Johnson care, în 
cadrul.unui interviu acordat în 1969 postu- 
lui de televiziune CBS, a sugerat existenţa 
unor legături ale lui Oswald "care ar trebui 
examinate cu mai mare atenție". Apoi, 
Johnson, având impresia că a spus prea 
mult, a rugat CBS ca din "motive de secu- 

ritate națională" să elimine pasajul din 
interviu, ceea ce s-a şifăcut, până în 1975. 

Summers arată în continuare, pe baza 
unor exemplificări, că CIA şi FBI nu au pus 
la dispoziţia celor două comisii numeroa- 
se dosare şi însemnări cu privire la 
Oswald, mai mult au negat că ar dispune 
de ele (deşi pe parcurs s-a dovedit că ele 
existaseră). In cazul unor persoane care 
s-au interesat de Oswald înaintea asa- 
sinării, au răspuns că din punctul lor de 
vedere nu prezintă nici un risc. De aseme- 
nea, relevă autorul, nu a fost clarificat nici 
rolul Marinei Oswald, soţia adusă din Ru- 

Oswald fotografiat cu arma crimei 


sia de către acesta, eventualele ei legături 
cu KGB-ul, deşi au existat presupuneri şi 
indicii în acest sens. Nu au fost puse la 
dispoziţia investigatorilor o serie de înre- 
gistrări privind convorbiri telefonice di- 
naintea şi imediat după asasinarea 
preşedintelui, fie ale lui Oswald, fie ale 
unor personaje dubioase cu care fusese 
în legătură directă sau indirectă. S-a do- 
vedit că serviciile secrete ale armatei dis- 


LUMEA 18-19/1993 


serial 


puneau de un dosar asupra lui Oswald cu 
mult înainte de asasinat, ele oferind date 
FBl-ului la o oră după arestarea acestuia. 
Când Comitetul pentru Asasinate a cerut 
acest dosar, a primit răspunsul că a fost 
distrus, tot aşa cum şi Pentagonul şi-a 
distrus dosarul despre asasinarea lui 
Kennedy. A 

Toate acestea, arată Summers, i-au 
făcut pe mulți să presupună implicarea 
agenţiilor secrete americane în dispariţia 
preşedintelui Kennedy. El citează conclu- 
ziile raportului comitetului Congresului în 
care se arată că nici serviciile secrete, nici 
FBI, nici CIA nu au fost implicate ca orga- 
nizaţie. In această înşiruire nu este 
menţionată armata. Pe de altă parte, scrie 
Summers, Comitetul a apreciat că există 
dovezi care arată că membri individuali ai 
agenţiilor menţionate ar fi putut să fie aso- 
ciaţi în secret cu Oswald şi chiar să fi jucat 
un rol în asasinat. 


az 


rezentând biografia lui Oswald, 
autorul se ocupă de perioada în 
care a servit în marina americană. 
Acesta a urmat aici cursuri de ra- 
dar şi controlul traficului aerian, a 
; obținut rezultate foarte bune şi 
s-a calificat ca operator de aviație în pro- 


bleme electronice, fiind trimis în post în 
străinătate, la Escadronul unu de control 
aerian al marinei, cu baza la Atsugi, în 
Japonia. In 1957, când Oswald se afla 
acolo, Atsugi era locul de unde porneau 
în misiune faimoasele avioane de spionaj 
U-2. Aici, conchide autorul, Oswald şi-a 


făcut intrarea în lumea secretelor militare. 
A asistat la plecările acestor avioane în 
misiune i] se pare că era fascinat de ele 
limbându-se ge bază şi încercând s 
acă fotografii. De asemenea, se presupu- 
ne că Atsugi ar fi adăpostit şi arme nuclea- 
re deşi exista un acord americano- 
japonez care interzicea prezența armelor 
nucleare la bazele americane din Japo- 
nia. Se pare însă că americanii ar fi 
încălcat acest acord. 

Oswald a fost deosebit de nefericit 
când unitatea în care servea a fost trans- 
ferată în Filipine. A încercat chiar să se 
automutileze pentru a nu pleca de la bază, 
fiind chiar condamnat. Era un singuratic, 
fără prieteni americani, făcându-şi cu- 
noştințe printre japonezi, scrie Summers. 
In 1958, a plecat cu unitatea în Taiwan, a 
revenit la Atsugi, unde a avut o prietenă 
euroasiatică, se pare că jumătate rusoai- 
că. După terminarea stagiului în străinăta- 
te, la baza El Tore din Santa Ana-Califor- 
nia, Oswald începe să înveţe ruseşte şi se 
înscrie la un examen al marinei pentru 
limba rusă vorbită şi scrisă. Nu reuşeşte, 
dar s-a văzut că cunoaşte elementele de 
bază ale limbii. A continuat să citească în 
ruseşte, s-a abonat la reviste ruseşti, îşi 
cumpăra discuri în această limbă. Unii 
colegi i se adresau în glumă "tovarăşe 
Oswaldskovici”. 

Oswald şi-a manifestat interesul şi 
faţă de ideologia socialistă şi politica so- 
vietică, afirmând unor prieteni că comu- 
nismul este "cel mai bun sistem din lume". 
De asemenea, şi- a exprimat simpatia faţă 
de Castro şi revoluţia cubaneză şi, potrivit 
declaraţiei unui coleg de la marină, ar fi 
luat contact şi cu ambasada cubaneză. In 
1959, părăseşte marina, face o cerere de 
înscriere la Colegiul Albert Schwitzer din 
Elveţia pentru a studia filosofia şi, în ace- 
laşi timp, cere eliberarea unui 
paşaport cu scopul de a vizita 
Rusia şi Cuba. Este eliberat 
din marină, primește în scurt 
timp paşaportul şi revine în 
Texas, locul său de origine. 


Europa, respectiv în Uniunea 
Sovietică via Marea Britanie şi 
Finlanda. Obține la Helsinki, în 
două zile, viza sovietică, de tu- 
rist pentru şase zile, ceea ce a 
„ făcut pe mulţi să creadă că 
sovieticii î aşteptau , deoare- 
" ce, în mod obişnuit, eliberarea 
“unei vize sovietice dura între 
cinci şi 15 zile. După două 
săptămâni în care a avut o se- 
rie de contacte cu oficialitățile 
sovietice, Oswald s-a prezen- 
tat la Ambasada americană de 
la Moscova, a declarat că vrea 
să renunţe la cetăţenia ameri- 
cană şi să rămână în Uniunea 
Sovietică. Le-a mai spus celor 
de la ambasadă că "nesilit de 
nimeni le-a comunicat oficia- 


Richard Helms, 
director 
adjunct al CIA 
în acea vreme 


Pleacă apoi şi călătoreşte în * 


lităţilor sovietice că le va furniza toate 
informaţiile de care dispune în legătură cu 
marina şi specialitatea lui - radarul'. La 
prima vedere, scrie Summers, părea un 
transfug real, dar o oficialitate consulară 
i-a declarat mai târziu autorului că acest 
comportament i s-a părut nefiresc şi că 
avea impresia că înainte de a face pasul, 
Oswald a fost în contact cu persoane care 
l-au ghidat şi l-au încurajat. Concluzia cea 
mai simplă ar fi fost contactul cu agenţi 
comunişti din Japonia şi SUA şi faptul că 
a făcut pasul la cererea acestora. După 
asasinat, s-a spus că Oswald ar fi declarat 
că a cunoscut la Tokio o serie de comu- 
nişti. Dar cel care a furnizat aceste infor- 
maţii s-a dovedit că avea legături cu 
serviciile de spionaj americane. Ciudat a 
fost şi faptul că în perioada serviciului său 
militar nimeni nu s-a sinchisit de simpatiile 
sale deschise faţă de comunism, sovietici 
şi cubanezi. De asemenea, unele indicii 
arată că în timpul serviciului Oswald ar fi 
avut acces la documente secrete pe când 
colegii lui nu aveau acces decât la cele 
confidenţiale; au existat şi perioade în ca- 
re Oswald lipsea de la unitate, fiind în 
tratament la spital, motiv folosit adesea de 
serviciile de spionaj pentru a face in- 
strucţie secretă unui viitor spion. 

Sursele financiare ale lui Oswald în 
această perioadă sunt de asemenea ne- 
clare. Nu se ştie de unde a avut el fonduri 
pentru a călători în Uniunea Sovietică şi 
din ce a trăit după ce s-a întors de-acolo. 

După asasinarea preşedintelui Ken- 
nedy, Marguerite, mama lui Oswald, a 
declarat că este convinsă de faptul că fiul 
său a fost "un agora secret al guvernului 
american". In 1978, un fost angajat al CIA 
de la Tokio, James Wilcott, a declarat, de 
asemenea, în fața Comitetului pentru 
Asasinate al Congresului că Oswald "ar fi 
fost recrutat de CIA, de la militari pentru 
scopul expres de a deveni agent dublu, 
trimis în URSS" şi că a aflat despre acest 
lucru em ah timp după asasinarea 
preşedintelui de la un alt ofițer CIA. Afir- 
maţiile lui nu s-au confirmat, nefiind 
susţinute de alte date. Bineînţeles, CIA a 
negat întotdeauna că ar fi avut vreo 
legătură cu Oswald. O serie de directori ai 
CIA, inclusiv Richard Helms care în acea 
perioadă a fost director adjunct pentru 
planificare şi responsabil pentru acti- 
vităţile CIA implicând agenţii şi informato- 
rii, au jurat că CIA nu dispune de nici un 
fel de materiale care să ateste vreo 
legătură a CIA cu Oswald. Mai târziu, afir- 
maţiile conducerii agenţiei, inclusiv ale lui 
Helms, legate de întreg cercul de proble- 
me privind asasinatul s- au dovedit a fi 
inexacte şi nesincere. CIA a recunoscut 
că dispune de un dosar - "201" despre 
Oswald, dar aceasta nu a însemnat în 
mod automat că ar fi fost agent... dar nici 
că nu ar fi fost. Acest dosar, cuprinzând 
1196 documente despre Oswald nu a fost 
nici până acum dat publicităţii. 

otuşi, mulţi factori implicaţi în activi- 
tatea de spionaj nu au negat posibilitatea 
ca Oswald să fi avut relaţii dacă nu oficial 
cu una din agenţiile de informaţii america- 
ne, cel puţin cu persoane lucrând la aces- 
te agenţii. Pe de altă parte, deşi între 


LUMEA 18-19/1993 


43 


diferitele agenţii existau strânse legături , 
în pofida unei coordonări a activităţii lor 
de spionaj de către CIA, au existat iniţiati- 
ve individuale ale unora dintre ele, în spe- 
cial ale unor agenţii militare vizând 
culegerea de informaţii. In acest sens, 
Summers redă o discuţie cu fostul agent 
al CIA, Victor Marchetti, care i-a prezentat 
o iniţiativă a Oficiului de spionaj naval de 
"a trimite tineri, părând deziluzionaţi de 
modul de viaţă american, în Uniunea So- 
vietică şi Europa de est cu scopul bine 
determinat de a fi contactaţi acolo de so- 
vietici şi transformați fie în agenţi dubli 
dacă există bănuiala că ar fi agenţi ameri- 
cani, fie recrutaţi ca agenţi ai KGB. Aceşti 
tineri au fost pregătiţi la diferite baze na- 
vale americane din SUA şi din străinătate”. 


A fost oare 
Oswald 
recrutat de KGB? 


ai mult ca sigur, scrie autorul, 
că în primele zile petrecute ca 
transfug, Oswald a fost de 
repetate ori interogat de KGB 
care dorea nu numai infor- 
maţiile utile pe care le putea 
furniza Oswald dar şi să-şi dea seama 
care era rolul real al lui Oswald - fapt care 
nu a fost elucidat nici până astăzi; a fost 
într-adevăr un transfug adevărat care le-a 
împărtăşit ceea ce ştia din experienţa lui 
militară sau un instrument, „poate neştiu- 
tor, al spionajului american?" 5 

Oricum sovieticii au decis să-l 
îndepărteze din Moscova şi, în ianuarie 
1960, după ce i s-au dat un buletin de 
identitate şi 500 de ruble din partea "Crucii 
Roşii", a fost trimis la Minsk, unde a înce- 
put să ducă o viaţă deosebit de luxoasă, 
cel puţin după standardele sovietice: un 
apartament spaţios central, complet mo- 
bilat, un serviciu bine retribuit la fabrica de 
radio şi televiziune. Crucea Roşie conti- 
nuă să-i furnizeze ajutor bănesc şi 
Oswald are atâţia bani încât nu ştie ce să 
facă cu ei. 

La mijlocul lunii martie 1961, face cu- 
noştintă cu Marina, viitoarea lui soţie. Ea 
nu-şi aminteşte cine l-a prezentat dar îşi 
aminteşte că Oswald vorbea atât de bine 
ruseşte, deşi cu accent, încât mai întâi a 
crezut că provine dintr-o altă republică 
sovietică. Scurt timp după aceea, la 30 
aprilie s-au căsătorit. O lună după căsăto- 
rie, Oswald a declarat că vrea să se 
reîntoarcă în SUA. După ce a intrat în 
corespondenţă cu Ambasada SUA, 
Oswald şi-a recăpătat paşaportul lăsat 
acolo. La rândul său, Marina nu a întâmpi- 
nat prea mari dificultăţi din partea sovieti- 
cilor. In februarie 1962 naşte o fetiță şi la 
2 iunie întreaga familie părăseşte Uniunea 
Sovietică. 

Summers pune în discuţie personajul 
Marinei care, potrivit unor date, s-a 
căsătorit şi a plecat din URSS cu docu- 
mente false, şi ar fi avut rude în Ministerul 
sovietic al Securităţii. Comisia Warren a 
fost îngrijorată şi de faptul, scrie în conti- 


` 


nuare autorul, că autorităţile sovietice au 


permis atât de uşor plecarea Marinei. 
Venind în SUA, Marina a continuat să 
menţină relaţii cu oficiul consular al Uniu- 
nii Sovietice, membrii acestuia fiind agenţi 
sovietici. Din corespondenţa Marinei re- 
ieşea că cunoştea familii ai căror membri 
lucrau la KGB. Concluzia autorului este 
că Marina nu a fost agent al KGB dar că 
a fost "îndreptată" către Oswald pentru a 
afla adevăratele lui intenţii și că este posi- 
bil ca Marina nici să nu-şi fi dat seama că 
este folosită în acest sens. 

Summers relevă declaraţiile agentului 
KGB, luri Nosenko, care a fugit în SUA şi 
care s-a ocupat de cazul Oswald când 
acesta a sosit în URSS: Potrivit lui, KGB 
nu ştia nimic despre Oswald la venirea 
acestuia, nici măcar că a servit în marină. 
L-a considerat oarecum dezechilibrat. Ni- 
meni nu s-a interesat de informaţiile mili- 
tare pe care le-ar fi putut oferi şi nu s-a 
gândit să-l folosească drept agent. Nu 
KGB ci un alt departament guvernamental 
l-a trimis la Minsk, KGB fiind doar însărci- 
nat să-l supravegheze pe Oswald să vadă 
dacă nu cumva este agent american. Dar 
interesul conducerii KGB pentru Oswald 
a fost practic nul, a declarat Nosenko şi 
de aceea nici nu s-a opus să se întoarcă 
în SUA împreună cu Marina pe care 
ofițerul sovietic o considera proastă. 
Când Oswald a cerut din nou viză în 
URSS, a fost refuzat. După asasinarea 
preşedintelui Kennedy, KGB a reluat do- 
sarul Oswald pentru a vedea contactele şi 
activitatea acestuia în URSS. Dosarul lui a 
fost trimis de la Minsk la Moscova. Potrivit 


Marina Oswald 


James Hosty, agentul FBI care l-a 
investigat pe Oswald în 1963. După 
asasinat i s-a ordonat să distrugă 
dovezile 


lui Nosenko, erau două valize pline cu 
documente dar nu s-a găsit nimic incrimi- 
natoriu care să ateste legătura lui cu KGB. 
Totuşi, pe parcurs, s-a văzut că multe 
dintre declaraţiile şi dezvăluirile lui Nosen- 
ko în privinţă altor aspecte s-au dovedit 
neadevărate, ceea ce a pus sub semnul 
întrebării şi cele afirmate despre nerecru- 
tarea lui Oswald. 

Cu toate acestea, nici un analist credi- 
bil, nici o comisie de investigaţie nu au 
acceptat niciodată ideea implicării sovie- 
ticilor în asasinarea preşedintelui Kenne- 
dy, arată Summers. "Nu există nici un 
motiv care să lase să se presupună că 
URSS s-ar fi gândit vreodată la o astfel de 
nebunie, iar eliminarea preşedintelui Ken- 
nedy nu ar fi servit în nici un caz scopurilor 
politice sovietice". Totuşi, este absurd să 
se creadă că KGB să nu se fi interesat de 
un american care a servit în marină, mai 
ales de cineva care putea furniza infor- 
maţii despre avioanele de spionaj U-2 pe 
care sovieticii le-au doborât în timpul zbo- 
rului deasupra teritoriului sovietic. Pro- 
babil că, dorind să ascundă informaţiile 
obținute în legătură cu avionul, sovieticii 
au decis să nu recunoască nici un fel de 
legătură sau interes faţă de Oswald. (Va 
urma) 


Prezentarea şi traducerea 
Eva Galambos 

Lumea în dialog 


Pedeapsă 
sporită 
la recurs 


Dorel Badea, Buzău. Re- 
cursul înaintat de văduva dic- 
tatorului albanez Enver Hodja 
- faţă de decizia Tribunalului 
din Tirana prin care fusese 
condamnată la nouă ani închi- 
soare pentru delapidare din 
fondurile publice - s-a soldat 
cu o agravare a pedepsei. 
Curtea de apel i-a majorat la 
12 anitermenul de detenţie, pe 
temeiul aceleiaşi acuzaţii. În 
cursul procesului, avocatul 
apărării a dat citire unei 
scrisori adresate Tribunalului 
de Nedjmije Hodja, în care 
aceasta cerea să fie declarată 
nevinovată sau lăsată să-şi 
execute sentința sub stare de 
arest la domiciliu, din cauză 
stării precare a sănătăţii şi a 
vârstei înaintate (72 de ani). 


Evenimentele 
de la Neuilly 


Radu Anghelescu, 
Braşov. Incidentul la care vă 
referiţi a început în dimineaţa 
zilei de 13 mai, când Eric 
Schmitt, în vârstă de 42 de ani, 
a luat ostatici 21 dintre cei mai 
mici elevi ai grădiniţei "Com- 
mandant Charcot" din Neuilly- 
sur-Seine. Autoritățile au 
preferat să negocieze cu răpi- 
torul,, care ceruse o 
răscumpărare de 100 milioa- 
ne franci (18,5 milioane do- 
lari). Schmitt era înarmat cu un 
pistol şi cu 16 bare de dina- 
mită. El a consimţit totuşi să 
elibereze 15 dintre ostatici, 
păstrând doar 6 fetițe şi pe 
educatoarea acestora, Lau- 
rence Dreyfus, în vârstă de 30 
de ani. Deoarece a solicitat şi 
un medic-femeie, la faţa locu- 
lui s-a prezentat Eveline Lam- 
bert, medic căpitan la forțele 
de pompieri (25 de ani). După 
două zile de negocieri, prima- 
"ul din Neuilly I-a înmânat râpi- 


torului suma de 12 milioane 
franci (2,24 milioane dolari). 
Alţi 40 milioane franci (7,47 mi- 
lioane dolari) au fost depuşi 
într-un loc apropiat de sala de 
clasă în care se aflau ostaticii, 
iar în curtea şcolii a fost adus 
un automobil cu geamuri opa- 
ce - ultima pretenţie a lui Eric 
Schmitt pentru a putea fugi. 
Profitând de un moment în ca- 
re răpitorul adormise, trăgăto- 
rii RAID - o unitate de elită a 
poliţiei - au pătruns în sala de 
clasă şi l-au împuşcat în cap 


„pe răufăcător. Acesta avea 


asupra lui documente semna- 
te HB- inițialele pentru Human 
Bomb (bombă umană). În 
noaptea de 7-8 mai, Schmitt 
comisese un atentat lipsit de 
gravitate într-un loc de parcare 
din Neuilly. După terminarea 
coşmarului, ministrul de inter- 
ne Charles Pasqua a anunţat 
că educatoarea şi doctorița 
vor fi decorate cu Legiunea de 
Onoare. 


Premiul Onassis 


„ Melania Radovan, Plo- 
ieşti. Laureaţii premiilor "Athe- 


na  '93' sunt: Vaclav 
Havel-preşedintele Cehiei (în 
fotografie), Peter Brook-regi- 
zor englez, Eunice Kennedy 
Shriver- fondatoarea jocurilor 
olimpice pentru handicapaţi şi 
Maurice Strong-secretarul ge- 
neral al Conferinţei de la Rio 
asupra mediului. Premiile au 
fost acordate de fundaţia 
Onassis, care a fost creată în 
1975 la dorința armatorului 
grec Aristotel Onassis, în me- 


moria fiului său, mort într-un 
accident aviatic. Preşedintele 
Havel a primit Premiul Athena 
pentru Om şi Umanitate (dotat 
cu 100 000 de dolari), ca o 
recunoaştere a luptei duse 
pentru protejarea drepturilor 
omului şi a demnităţii umane. 


Henry A. 
Kissinger 


Mariana Ciucă, Brăila. 
Vă prezentăm doar o selecţie 
a distincţiilor lui Henry A. Kis- 
singer: Premiul Nobel pentru 
Pace (1973), Medalia Prezi- 
denţială pentru Libertate 
(1977), Medal of Liberty 
(1986), Premiul "Concord" al 


Societăţii de relaţii germano- 
americane (1986), titlul de 
Doctor Honoris Causa al Uni- 
versităţii Erlangen-Nurnberg 
(1986), Premiul Karl al oraşului 
Aachen (1987). În 1975 i s-a 
decernat medalia de aur ca 
cetăţean al oraşului său natal, 
Furth. 

Henry A. Kissinger s-a 
născut în ziua de 27 mai 1923 
în Germania, dar în 1938 fami- 
lia sa a emigrat în SUA. În-1943 
a dobândit cetăţenia ameri- 
cană. A urmat colegiul "Geor- 
ge Washington High Schoo!" 
din New York, apoi Universita- 
tea Harvard. În 1950 a obţinut 
titlul de "Bachelor of Arts", în 


1952 cel de "Master of Arts", iar . 


în 1954 susţine o teză de doc- 
torat care-i aduce celebritatea. 
Între 1954-1971, Kissinger 
este cadru didactic la Univer- 


sitatea Harvard şi este solicitat 
intens în probleme de politică 
militară la cele mai înalte nive- 
luri. Între 1950-1960 a fost 
consilier al Departamentului 
pentru armament din cadrul 
Statului Major Unit, iar în pe- 
rioada 1961-1968 consilier al 
Agenţiei pentru controlul ar- 
mamentelor şi pentru dezar- 
mare. Henry Kissinger s-a 
impus ca un consilier valoros 
dl preşedinţilor americani. Lui 
i se datorează neintervenţia 
preşedintelui Kennedy împo- 
triva ridicării Zidului Berlinului. 
A avut, de asemenea, un rol 
important în tratativele de so- 
luţionare a conflictului din Viet- 
nam, în timpul preşedintelui 
Johnson. În 1968 a fost de- 
semnat consilier pentru pro- 
bleme de politică externă şi de 
securitate al preşedintelui Ni- 
xon. La 22 septembrie 1973 l-a 
înlocuit pe William Rogers în 
funcţia de secretar de stat. Ur- 
mează o serie de turnee diplo- 
matice, mai ales în Orientul 
Mijlociu. Cel mai greu obiectiv 
al negocierilor de pace a fost 
medierea între Israel şi Siria. 
Kissinger a rămas secretar de 
stat şi în timpul administraţiei 
Ford. 

În ianuarie 1977, odată cu 
instalarea la Casa Albă a lui 
Jimmy Carter, Henry Kissin- 
ger părăseşte guvernul. În iu- 
nie 1977 i se oferă o catedră 
de diplomaţie internaţională la 
Universitatea Georgetown din 
Washington şi semnează un 
contract de comentator politic 
pe o durată de cinci ani cu 
societatea de televiziune 
NBC. După alegerea lui Ro- 
nald Reagan ca preşedinte al 
SUA, Kissinger a fost cooptat 
în consiliul de administraţie al 
acestuia, iar în iulie 1983 a fost 
numit preşedintele Comisiei 
pentru America Latină. Apre- 
ciatul om politic a exprimat o 
poziţie sceptică faţă de ten- 
dinţele reformiste ale lui Mihail 
Gorbaciov şi de negocierile 


americano-sovietice privind 


reducerea arsenalelor. 

Lumea în dialog 


"Transparency International" 


Coruptie în 
America 
centrală 


Silviu Creangă, Bucu- 
reşti. Nu numai Brazilia şi Ve- 
nezuela se confruntă cu astfel 
de situaţii; se pare că în întrea- 
ga Americă Centrală au apărut 
cazuri de corupţie la nivel 
foarte înalt. In Costa Rica, fo- 


stul preşedinte Luis Alberto 
Monge (în fotografie) este 
acuzat de deturnarea a şase 
milioane de dolari din fondul 
pentru calamităţi al guvernu- 
lui, în timpul mandatului său 
din 1982-1986. Procesul afost 
suspendat pe termen nelimi- 
tat, datorită problemelor de 
sănătate ale lui Monge. Fostul 
preşedinte panamez, Solis 
Palma, este acuzat că a abu- 
zat de funcţia sa, servind ca 
paravan pentru fostul dictator 
Manuel Noriega, înainte de in- 
tervenţia americană din de- 
cembrie 1989. In Honduras au 
fost lansate acuzaţii asupra 


„unei vaste conspirații, concre- 


tizată printr-o severă suprave- 
ghere electronică a oamenilor 
politici şi de afaceri. Această 
supraveghere, efectuată în 
perioada regimului militar din- 
tre anii 1963 şi 1981, este le- 
gată de numeroase asasinate 
politice. 


Femeie - episcop în Norvegia 


Dumitru Gheorghe, Bu- 
cureşti. Rosemarie Kohn este 
prima femeie care ocupă 
funcţia de episcop într-o ţară 
nord-europeană. Districtul 
Hamar, în care a fost numită, 
este cunoscut drept unul din 
cele mai liberale din Norvegia. 
La ceremonia de instalare au 
participat regele Harald alV- 
lea al Norvegiei şi regina 
Sonja (în fotografie). Andreas 
Aarflot, episcopul de Oslo, a 
spus cu ocazia ceremoniei: 
"Prin instalarea acestui epi- 


scop a fost făcut un pas nou 
pe calea completei egalităţi 
între bărbat şi femeie în bise- 
rică. Avem motive să salutăm 
cu bucurie acest pas". Aarflot, 
liderul confesional, criticase în 
luna februarie guvernul pentru 
că a ignorat avizul capilor bi- 
sericii la numirea noului epi- 
scop. Rosemarie Kohn s-a 
născut în anul 1939 în Ger- 
mnaia. În 1946 a emigrat în 
Norvegia. Tatăl ei a fost ger- 
man, iar mama norvegiană. 


Georgeta Chivu-Tociu, 
Ploieşti. Noul grup internaţio- 
nal care şi-a propus să lupte 
împotriva corupţiei ce afec- 
tează o mare parte a ţărilor 
lumii a treia, "Transparency In- 
ternational" (T.I.), şi-a lansat 
campania la 6 mai, la Berlin. 
Înființarea sa a fost proiectată 
de peste 18 luni. A fost alcătuit 
după modelul grupului "Am- 
nesty International" (pentru 
drepturile omului) şi este for- 
mat din oficialități guverna- 
mentale, experţi în dezvoltare 
şi oameni de afaceri. T.I. afost 
lansat cu fonduri din partea 
guvernului german şi pentru 
activitatea sa va avea nevoie 
de aproximativ un milion de 
dolari pe an. "Noi ne ocupăm 
de corupţie aşa cum afec- 


tează ea lumea a treia", a spus 
preşedintele T.I., Peter Eigen, 
o fostă înaltă oficialitate a 
Băncii Mondiale. Între exem- 
plele citate, P. Eigen a menţio- 
nat faptul că ajutorul italian 
pentru Somalia înfometată nu 
a ajuns niciodată la destinaţie, 
iar unele fonduri pentru con- 
strucţia de şcoli au fost furate. 
T.I. preconizează să se con- 
centreze mai mult asupra con- 
lucrării cu diferite ţări pentru 
identificarea cazurilor de co- 
rupţie, neintenţionând în mod 
expres să facă publice cele 
mai grave cazuri. Grupul nu 
are nici o modalitate de a apli- 
ca măsuri împotriva corupţiei. 
El doreşte să închege coaliţii 
cu companii şi ţări dornice să 
stigmatizeze astfel de delicte. 


Florin Chiorcea, laşi. Continuăm publicarea datelor pe 


care le-aţi solicitat: 
Ţara 
Burkina Faso 
Burundi 
Camerun 
Canada 
Republica Centrafricană 
Ciad 
Chile 
China 
Columbia 
Congo 
Costa Rica 
Câte d'Ivoire 
Cuba 
Cipru 
Danemarca 
Djibouti 
Ecuador 
Egipt 
Estonia 
Etiopia 
Finlanda 


`. (1990) 
(1990) 


Anul 

(1990) 
(1990) 
(1990) 
(1990) 
(1990) 
(1990) 


Populația 
8 941 000 
5 647 000 
11 900 000 
26 620 500 
2 879 000 
5 064 000 
13 000 000 
1 130 065 000 
32 598 000 
2 305 000 
3 032 000 
12 070 000 


(1990) 
(1990) 
(1990) 
(1990) 
(1990) 
(1990) 
(1990) 
(1990) 
(1990) 
(1990) 
(1989) 
(1990) 
(1990) 

IMPORTANT 


Urmare a numeroaselor cereri adresa S.C. lanus Inf S.R.L., str. 
sosite la redacţie, în special ale Anghel Saligny nr. 2, sector 5 
abonaților, prin care ne faceţi Bucureşti, şi veți primi gratuit, în 
cunoscut că nu aţi primit toate limita disponibilităților, numerele 
numerele revistei, venim în care vă lipsesc din colecţie. 
sprijinul dumneavoastră cu De asemenea, pentru abonaţii 
următoarea precizare: care, datorită neapariţiei revistei în 
Deficienţele întimpinate în perioada ianuarie-februarie 1993, 
difuzarea revistei se datorează nu şi-au reînnoit abonamentele, 
faptului că o perioadă de timp vom trimite, gratuit, numerele 
revista nu a apărut. 1-10/ 1993, dacă ne vor transmite 
Pentru îndreptarea acestei situaţii  xerocopia talonului de abonament 
nedorite, rugăm, să ne scrieți pe pe următoarele trei luni. 


Redacţia 


La dispoziția tuturor celor interesați 
De la cea mai autorizată sursă 

- Directia Consulară a Ministerului Afacerilor Externe - 
Editura "LUMEA" 
propune călătorilor români în străinătate 
o lucrare deosebit de utilă 
CAĂALAĂATORUL Ule 


GHIDUL CALATORULU 
CĂLĂTORULUI NSE 
ROMÂN > 
ÎN 
STRĂINĂTATE 
- EDIŢIA 1993 - 


GHIDUL a 


Din cuprins: 
- problematica specifică tratată pe țări 
recomandări cu caracter general, izvorite din situaţii concrete 
regimul de vize cu România 
reglementări privind trecerea frontierei 
reglementări vamale privind persoanele fizice 
cum ar fi posibilă stabilirea domiciliului cetățenilor străini în altă țară 


ce este de făcut în situația îmbolnăvirii sau decesului unui călător 
român pe teritoriul unei ţări străine 


Pentru informaţii suplimentare, în Ghid sînt prezentate adresele şi 
telefoanele misiunilor diplomatice ale României în străinătate şi ale 
statelor respective în România, 
precum şi 
reglementări interne în domeniul paşapoartelor şi călătoriilor în 
străinătate, în privinţa regimului vamal şi regimului valutar 


Prețul unui exemplar este de 490 lei. Cei interesați pot face comanda, 
contra cost, şi direct la redacția "Lumea", printr-o smoare în care să indice 
adresa exactă. Plata se face la primire. 

TIPOGRAFIA 
ROMÂNIA AZI S.A 


irma SIBCO 

S.A. deţine 
în exclusivitate 
dreptul de co- 
mercializare în 
România a pro- 
duselor purtând 
marca "Jackson's 
Family' din dome- 
niile: îmbrăcă- 
minte, încălţă- 
minte, marochi- 
nărie, ochelari de 
soare, ceasuri, 


papetărie etc. 


Firmele interesate 
în comercializarea 
acestor produse 
sunt aşteptate la 
sediul SIBCO din 
București, strada 
Aurel Vlaicu, 
nr. 147, bl. 20, 
sc. A, et. VI, 
ap. 27. 

Tel. 6112088 


AFRICA - 


foamete 
si haos politic 


CASA ALBĂ 


al treilea pol 
al Pamântului 


Lumea în top 


Polonia. Alegeri legislative 
anticipate 


După votul de neincredere 
adoptat de Parlamentul Poloniei 
impotriva guvernului premierului 
Hanna Suchocka, şeful statului, 
Lech Walesa, a procedat la dizol- 
varea parlamentului şi convoca- 
rea de alegeri legislative 
anticipate pentru data de 19 sep- 
tembrie. El a fixat această dată 
după consultarea Comisiei elec- 
torale naționale. 

Într-un discurs rostit la televi- 
ziune, preşedintele a afirmat că 
Polonia va continua ferm pe dru- 
mul reformei. "Reformele nu pot fi 
oprite la jumătatea drumului. Ele 
trebuie aplicate constant şi cu 
hotărâre. Este timpul ca un nou 
parlament să aprecieze pro- 
vdcările ce ne aşteaptă. Sunt 
indispensabile un program strate- 
gic al dezvoltării țării şi acţiuni mai 
ferme. Sunt necesare un plan ge- 
neral pentru Polonia și un nou 
impuls pentru reforme. Pe scena 
politică poloneză apare un bloc 
reformist. Vă asigur, voi fi un spri- 
jinitor al acestuia, un executant 
sau lider hotărât dacă va fi nece- 
sar." 

Lech Walesa a arătat că ac- 
tualul parlament, puternic frag- 
mentat şi dizolvat înainte de a 
ajunge la jumătatea mandatului 
său de patru ani, s-a lăsat domi- 
nat de disputele politice, care au 
început să pună în pericol aplica- 
rea programului de reforme eco- 
nomice şi a dus la paralizarea 
puterii executive. 

În pregătirea alegerilor legis- 
lative anticipate, prevăzute pen- 
tru toamnă, preşedintele polonez 
a promulgat noua lege electorală 
a cărei aplicare va permite limita- 
rea numărului de partide repre- 
zentate în parlament. Ea 
păstrează scrutinul proporțional, 
dar fixează pragul de eligibilitate 
la 5 procente din voturi pentru 
partide şi la 8 procente pentru 
coalițiile de partide. Noul sistem 
trebuie să impiedice fărâmițarea 
parlamentului, unde sunt repre- 
zentate în prezent aproximativ 30 
de partide. Şeful statului a hotărât 
deja că va alege viitorul premier 
dintre trei candidați propuşi de 
partidul sau coaliția de partide ca- 
re va obține cel mai mare număr 
de locuri la viitoarele alegeri 

După exprimarea votului de 
neîncredere în guvern, şeful sta- 
tului i-a cerut premierului Hanna 


Suchocka să-şi continue activita- 
tea în interimat până la alegeri. 
Primul ministru intenționa să 
ceară Dietei să aprobe un act nor- 
mativ ce dădea dreptul guvernu- 
lui să emită decrete cu putere de 
lege pentru a evita o paralizare a 
statului şi a procesului de conti- 
nuare a reformelor economice. 
Numai că şeful statului s-a grăbit 
şi a dizolvat parlamentul, iar actul 


normativ al guvernului Suchocka 


nu a mai avut cine să-l aprobe. 

Din aceste motive, se apre- 
ciază că dizolvarea rapidă a par- 
lamentului şi imposibilitatea 
guvernului de a conduce prin de- 
crete vor instaura în Polonia un 
vid legislativ de mai multe luni, 
care va reduce rolul executivului 
țării la rezolvarea problemelor cu- 
rente. 


Spania. Lui Don Felipe 
îi dispare zâmbetul 


Pentru prima oară în cei peste 
zece ani de când este la putere, 
Felipe Gonzalez, primul ministru 
socialist spaniol,, se pare că se 
îndreaptă spre o înfrângere în ale- 
gerile generale din 6 iunie când 
peste 30 de milioane de alegători 
spanioli îşi vor exprima votul lor. 

Sondajele de opinie arată că 
principalul oponent al lui Gonza- 
lez, Jose Maria Aznar - liderul Par- 
tidului Popular- l-a devansat cu 
câteva procente în scurta campa- 
nie electorală de două săptămâni, 
motivele fiind recesiunea econo- 
mică, şomajul şi scandalurile de 
corupție care au zguduit partidul 
de guvernământ. 

În pofida problemelor sale 
guvernamentale, fostul avocat 
Felipe Gonzalez, în vârstă de 51 
de âni, işi menţine popularitatea 
pe care mizează socialiştii 
sperând că farmecul personal al 
lui Don Felipe, cum îl alintă spa- 
niolii, îi va putea convinge pe cei 
şase milioane de indecişi să vote- 
ze În favoarea lor 

Cursa electorală este de de- 
parte cea mai strânsă de la veni- 
rea la putere a socialiştilor şi a 


premierului Gonzalez in 1982, la 
şapte ani după ce moartea lui 
Franco a pus capăt celor peste 
trei decenii de dictatură şi a dat 
cale liberă democrației. 
Conservatorii din 1993 nu 
sunt extremiştii din zilele lui Fran- 
co. Partidul Popular este condus 
de Jose Maria Aznar, în vârstă de 
40 de ani, fost inspector pentru 
impozite, politician de profesie, 
ale cărui propuneri politice nu 
sunt radical diferite de cele ale 
principalilor săi oponenți. Şi Par- 
tidul Socialist, şi Partidul Popular 
s-au îndreptat spre centru în ulti- 
mii 18 ani, iar problemele cruciale 
ale acestei campanii au fost mai 
mult de ordin pragmatic decât 
ideologic. Ceea ce l-a făcut pe 
Aznar să fie mai convingător din- 
tre cei doi principali candidaţi au 
fost slaba performanţă econo- 
mică a ţării şi afirmaţiile privind 
corupţia în rândul socialiştilor. 
Se pare că la un deceniu 
după ce socialiştii au preluat pu- 
terea cu un plus de patru milioane 
de voturi, cei ce vor vota pentru 
prima dată s-ar putea dovedi din 
nou cruciali în cadrul scrutinului, 

Dar, de această dată Partidul Po- 
pular ar putea beneficia de pe 
urma deziluziei, apatiei şi ne- 
mulțumirii tineretului. Din cei 
aproximativ 31 milioane de even- 
tuali alegători la 6 iunie, 4,5 mi- 
lioane au între 18 şi 24 de ani. 
Dacă ei vor vota, opțiunea lor va 
hotări dacă socialiștii, aflaţi la gu- 
vernare, vor obţine şi un al patru- 
lea mandat sau vor fi eliminaţi de 
rivalii lor de centru dreapta. 

Oricum, oricine va învinge nu 
va avea capacitatea să formeze 
un guvern monocolor. Nici unul 
dintre cele două partide principa- 
le nu este capabil să ocupe mai 
mult de 160 din cele 350 de locuri 
în Cortes (Parlamentul spaniol) şi 
va trebui să apeleze la partidele 
mai mici pentru a completa majo- 
ritatea. 


Principalele partide regiona- 
le, Coaliția naționalistă catalană 
Convergenţă şi Unitate (CU) şi 
Partidul Naționalist Basc (PNV) 
sunt cele mai potrivite aliate pen- 
tru partidele mari. CU şi PNV au 
interese comune, ele ocupă 23 de 
locuri în parlament. 

Nici unul dintre partidele mari 
nu a indicat cu ce partide se 
gândesc să formeze o coaliție 
pentru a guverna, deşi pare im- 
probabil ca vreunul să se alăture 
Stângii Unite. 

"In orice caz, trebuie să existe 
un pact care să creeze stabilitate 
dacă nici unul din partide nu va 
câstiga suficient pentru a guver- 


” na", a declarast Gonzalez. (In ima- 


gine Felipe Gonzalez şi Jose 
Maria Aznar înainte de cea de-a 
doua "infruntare" televizată). 


Rusia. Lupta pentru o nouă 
Constitutie pe ultima 
sută dJe.metri 


Preşedintele Boris Eltin are 
planuri foarte precise pentru 
consfătuirea constituțională din 5 
iunie, când peste 600 de delegați 
din republicile, regiunile,districte- 
le şi principalele oraşe ale Rusiei, 
precum şi reprezentanți ai grupu- 
rilor de interese şi ai partidelor vor 
începe dezbaterea celor aproape 
2.000 de amendamente propuse 
la proiectul de Constituţie, proiect 
ce vizează un executiv puternic şi 
un parlament bicameral. 

Apreciind că în toamna 
aceasta Rusia va avea o nouă 
Constituţie, el a afirmat că la 
consfătuirea din 5 iunie "nu vom 
admite nici un fel de vorbărie po- 
litică, aşa cum s-a întâmplat la 
Congres", va exista un program 
riguros de lucru, iar la şedinţa ple- 
nară din 16 iunie, proiectul noii 
legi fundamentale va căpăta for- 
ma finală. 

Referitor la modul de adopta- 
re a Constituţiei, preşedintele rus 
a menţionat patru variante posibi- 
le: o Adunare Constituantă, 
aleasă prin vot popular, Congre- 
sul deputaților poporului, un refe- 
rendum naţional sau.un nou 
parlament ales pe baza unei noi 
legi electorale. 

Dat fiind faptul că legislativu- 
lui actual nu i s-a permis să parti- 
cipe la adoptarea Constituţei, 

Ruslan Hasbulatov. preşedintele 
parlamentului rus. la o întâlnire cu 
2000 de deputaţi, convocată cu 
câteva zile inainte de Consfătui- 
rea constituțională, și-a exprimat 
îngrijorarea ca nu cumva aceasta 
"să fie transformată, printr-un de- 
cret, în Adunare Constituantă” ce- 
ea ce ar fi, după opinia lui, "o 
încercare directă de lovitură de 
stat". 

Referindu-se la proiectul de 
Constituţie, Hasbulatov a opinat 
"vrem nu vrem, vom avea trei pro- 
iecte de Constituţie - primul este 
prezidențial, şi preşedintele are 
dreptul să-l supună unui referen- 
dum; al doilea este al parlamen- 
tului, şi acesta corespunde cel 
mai bine principiilor democrației , 
iar al treilea este o variantă în care 
sunt reflectate ideile socialiste şi 
comuniste”. 

lată că după o perioadă de 
acalmie, lupta pentru putere înce- 
pută iarna trecută între Elțin şi par- 
lament se manifestă din nou şi, 
după cum relevă un diplomat oc- 
cidental, ea se petrece într-un cli- 
mat politic profund modificat, în 
care Elţin deține, cel puţin pentru 
moment, inițiativa, iar adversarii 
săi sunt nevoiţi să-l urmeze". (Re- 
latare în rubrica "Lumea în eveni- 
mente") 


Ungaria. O posibilă criză 


guvernamentală 


Partidul de guvernământ din 
Ungaria l-a exclus la 2 iunie din 
gruparea sa parlamentară pe li- 
derul aripii de dreapta, Istvan 
Csurka - măsură care evidențiază 
criza ce ia porporții în cadrul Fo- 
rumului Democratic Ungar (FDU), 
cu numai un an înainte de alegeri. 

Această decizie a arătat că 
sciziunea adâncă între naţiona- 
liştii aripii de extremă dreapta şi 
moderaţii conduşi de primu' 
ministru, Jozsef Antall (în imagi- 
ne)- trecută sub tăcere la con- 
venția anuală a partidului din 
ianuarie - este pe punctul de a 
degenera într-o sciziune des- 
chisă. 

În afară de destituirea lui 
Csurka şi a trei dintre adepții săi, 
FDU a mai înlăturat din rândurile 
sale pe doi liberali de frunte - Joz- 
sef Debreczeni şi Istvan Elek - în 
cadrul unei sesiuni ale cărei 
lucrări s-au încheiat în zorii zilei 
de 2 iunie. 

"Cu toate că informaţiile 
susțin contrariul, această hotărâre 
nu indică unitatea FDU, ci sfârşitul 
acestei organizaţii. Odată ce 
maşina s-a pus în mişcare, ea nu 
se opreşte cu una cu două', a 
afirmat Csurka la postul de radio; 
după terminarea şedinţei. El a su- 
bliniat că Debreczeni şi Elek, "li- 
berali detestaţi” de FDU, au fost 
destituiți doar pentru a-i tempera 
pe membrii partidului profund 
marcați de eliminarea sa. 

Csurka, care a ajutat la crea- 
rea UFD în ultimele zile ale regi- 
mului comunist din Ungaria, 
rămâne în continuare membru al 
acestei grupări şi încă Îrf prezidiul 
care elaborează politica partidu- 
lui. "Ar putea să mă excludă și din 
rândul FDU, dar eu nu am de 
gând să părăsesc partidul", a 
adăugat Csurka. 

Sub stindardul mișcării sale 
"Calea ungară", aripa naționalistă 
din cadrul FDU, a criticat frecvent 
guvernul de centru-dreapta, con- 
dus de Antall, care a înlocuit în 
anul 1990 pe comuniştii refor- 
mişti. 

Ea a fost iritată mai ales pen- 
tru că Antall nu a exercitat pre- 
siuni mai mari de a aduce în fața 
instanței înaltele oficialități ex-co- 
muniste, pentru abuz de putere în 


timpul guvernării lor timp de patru 
decenii. 


Deputaţii naționaliști au pro- 
testat luna trecută, refuzând să 
sprijine tratatul cu Ucraina dorit 
de guvern, care - după cum 
afirmă aceştia - este o trădare față 
de cei aproape 200 000 de etnici 
maghiari care trăiesc în această 
țară prin renunțarea Ungariei la 
orice revendicare teritorială față 
de Ucraina. 

Ultimele excluderi nu semna- 
lizează sfârșitul cercului vicios al 
luptelor intestine din partid care 
l-au determinat pe ministrul 
apărării, Lajos Fur, să demisione- 
ze în luna mai din funcţia de 
preşedinte executiv. 

"Eu nu pot coabita cu un FDU 
din care face parte Jozsef Debrec- 
zeni care a spus că Istvan Csurka 
este nazist", a afirmat la postul de 
radio Sandor Lezsak, succesorul 
lui Fur. Debreczeni l-a calificat în 
public pe Csurka drept nazist în 
luna august anul trecut, după ce 
acesta - membru al aripii de dre- 
apta - a publicat un studiu consi- 
derat de critici că ar avea un 
caracter antisemit şi xenofob. 

Lezsak a mai arătat că şirul 
destituirilor ar mai putea continua 
şi la întrunirea de la sfârşitul 
acestei săptămâni a delegaților 
organizaţiilor locale ale partidu- 
lui. O sciziune totală în partid ar 
putea afecta grav şansele de rea- 
legere ale FDU. 

De asemenea, acest lucru ar 
periclita adoptarea unui pachet 
de legi de austeritate pe care mi- 
nistrul finanțelor, Ivan Szabo, le-a, 
propus luna trecută şi carevi- 
zează majorarea impozitelor, re- 
ducerea cheltuielilor şi amânarea 
majorării salariilor în sectorul pu- 
blic, pentru a ajuta la redresarea 
deficitului bugetar al Ungariei în 
creştere tot mai mare. 

franta. Întâlnirea greilor 
europeni 


Cea de-a 61-a reuniune bia- 
nuală franco-germană a avut loc 
in oraşul francez Beaune, în fru- 
moasa regiune viticolă Burgun- 
dia. Aici s-au întâlnit preşedintele 
Franţei François Mitterrand şi 
cancelarul Germaniei Helmut 
Kohl (în imagine). 

Discuţiile la care au asistat 20 
de miniştri din ambele părți au 
fost concentrate în principal asu- 
pra crizei din fosta lugoslavie, 
pregătirii reuniunii şefilor de stat 
şi de guvern din CEE (21-22 iunie 
la Copenhaga) şi a "Grupului ce- 
lor 7" de la Tokio, precum şi asu- 
pra negocierilor comerciale din 
cadrul GATT şi a problemelor 
cooperării bilaterale. 

Cei doi preşedinţi au subliniat 
că singura soluție viabilă pentru 
războiul din Bosnia este aplicarea 
planului de pace Vance-Owen, 
şeful de stat francez încercând să 
elimine "neinţelegerea' Bonn-ului 
față de poziția Franţei în problema 
unei acțiuni aliate în Bosnia. 

In cursul convorbirilor, inter- 
locutorii au subliniat necesitatea 
de a se înregistra progrese 
hotărâte în construcția euro- 
peană, în scopul depăşirii rapide 
a impasului în care se află de câte- 
va luni acest proces. Ratificarea 
Tratatului de la Maastricht de 
către Marea Britanie - ultima țară 
ain CEE care nu a făcut încă acest 


lucru- va reprezenta semnalul re- 
lansării Europei, a afirmat Fran- 
çois Mitterrand, adăugând că 
până atunci trebuie să se acțione- 
ze eficient pentru relansarea dina- 
micii construcției europene. 

În ce priveşte GATT, Kohl şi 
Mitterrand au apreciat, "de comun 
acord", că agricultura nu repre- 
zintă decât unul dintre obiectivele 
negocierilor. De mai multe luni, 
opoziția franceză față de o înţele- 
gere considerată necores- 
punzătoare în ceea ce priveşte 
"dosarul agricol" a provocat irita- 
rea Bonn-ului care consideră că 
un pact în acest domeniu ar fi 
benefic pentru ansamblul co- 
mertțului mondial. 

De asemenea, cei doi 
preşedinţi au căzut de acord că 
nu este timp de pierdut în ceea ce 
priveşte acordarea de asistență 
Rusiei, summit-ul "G-7" de la To- 
kio, trebuind să ia deciziile nece- 
sare. In plus, partea germană a 
dorit să înlăture temerile Franţei şi 
ale celorlalte țări din sudul conti- 
nentului față de o eventuală 
schimbare a centrului de greutate 
al CE în cazul admiterii în structu- 
rile europene a Suediei, Finlan- 
dei, Austriei şi Norvegiei. 

In concluzie, problema cen- 
trală în jurul căreia s-au purtat dis- 
cutiile a fost relansarea dinamicii 
construcției europene. 


Guatemala. Lovitură si 
contralovitură de stat 


Lao săptămână de la "lovitura 
de stat civilă” președintele guate- 


malez, Jorge Serrano (in imagi- 


ne), a fost înlăturat de la putere de 


către liderii armatei guate- 
maleze care, prin interme- ` 
diul ministrului apărării, Jose 
Garcia Samayoa, chiar îşi ex- 
primase inițial sprijinul față 
de inițiativa preşedintelui 
Serrano, apreciind că impo- 
triva acestuia se pregătea un 
"complot politic”. Ulterior ar- 
mata s-a delimitat de 
preşedinte, dezaprobându-i 
public măsurile excepționa- 
le. 

' Cum atmosfera din Ciu- 
dad de Guatemala a devenit ! 
tot mai tensionată, mii de 
persoane ieșind pe străzi şi | 
portestând impotriva măsuri- 
lor anticonstituționale şi anti- ; 


democratice ale preşedintelui, 


cum presiunea externă a devenit 
tot mai puternică, statele membre 
OSA au intervenit pentru restabi- 
lirea ordinii instituționale. Partide- 
le politice din Guatemala au 
respins propunerea lui Serrano 
privind legitimarea regimului său 
pe calea unui dialog naţional şi a 
unui referendum, SUA au anunțat 
suspendarea ajutorului econo- 
mic acordat statului, organizaţiile 
internaţionale au cerut restaura- 
rea drepturilor omului în Guate- 
mala, toți liderii formațiunilor de 
opoziție, precum şi unele perso- 
nalități guatemaleze au ajuns la 
concluzia că preşedintele Serra- 
no trebuie să renunțe la funcția 
sa. , 

Ziua de 1 iunie a fost marcată 
de evoluții importante în Guate- 
mala. După ce, timp de câteva 
ore, în capitala țării au circulat 
informații neoficiale provenite din 
cercuri politice şi militare, referi- 
toare la înlăturarea de la putere, 
de către armată, a preşedintelui 
Serrano, iar elicoptere militare au 
survolat oraşul, schimbarea sur- 
venită a fost anunţată oficial la o 
conferință de presă. 

După negocieri indelungate 
cu reprezentanți ai armatei şi ai 
sectorului civil, ministrul guate- 
malez al apărării, generalul Gar- 
cia, a confirmat abandonarea 
funcţiei de către Serrano, după ce 
în prealabil acesta refuzase reve- 
nirea la legalitatea constituțio- 
nală. 

De asemenea, generalul a 
anunțat că Congresul va avea sar- 
cina ca, după efectuarea unei 
“epurări” în rândurile sale să-l de- 
semneze pe noul preşedinte al 
țării, precum şi pe vicepreşedinte, 
mandatul lor urmând să expire în 
ianuarie 1996, conform Consti- 
tuției, iar până atunci vice- 


| preşedintele Gustavo Espina Sal- 


guero îşi va asuma responsabi- 
litățile prezidenţiale. 

Miile de locuitori ai capitalei 
care s-au strâns în fața palatului 
prezindențial pentru a-şi manifes- 
ta satisfacția pricinuită de căde- 
rea lui Serrano, s-au pronunțat 
clar împotriva guvernării militare, 
apreciind evenimentele drept "o 
soluționare militară a crizei, dar 
cu o fațadă civilă”, iar Rigoberta 
Menchu le-a caracterizat a fi "o 
contralovitură de stat, de data 
aceasta militară". 

Deşi militarii au afirmat că 
Serrano însuşi ar fi demisionat, el 
nu a apărut în public pentru a 
confirma ştirea, ba dimpotrivă, 
într-o scurtă declarație transmisă 
la televiziunea mexicană, Serrano 
afirma că este victima unei lovituri 
de stat şi că se consideră în con- 
tinuare preşedintele de drept al 
Guatemalei. 

Confirmarea a venit de la Cur- 
te Constituţională din Guatemala 
care a anunţat "abandonarea" 
funcţiei de către Serrano apre- 
ciind drept nefondate declaraţiile 
făcute canalului de televiziune 
mexican, iar membrii Congresului 
s-au întrunit pentru a începe pro- 
cedura de alegere a unui succe- 
sor al lui Jorge Serrano. Ei au 
afirmat, că, probabil, o persoană 
civilă va fi aleasă pentru această 
funcție, cele mai mari şanse 
avându-le Arturo Herbruger (80 
ani), fost avocat, ce conduce în 
prezent Consiliul Electoral Su- 
prem. 

Jorge Serrano s-a refugiat în 
Salvador impreună cu familia, un- 
de a fost primit ca oaspete de 
către preşedintele salvadorian Al- 
fredo Cristiani, încheindu-și astfel 
cele şapte zile de dictatură. 


Rubrică realizată de 
Ileana IORDACHE 


4 


LUMEA 20-21/1993 


Nr. 20-21 (1539-1540)+ 3-9 iunie 1993 e 1.s.s.N. 1220-4366 


LUMEA ÎN TOP. Ileana Iordache 
2 


BURSA POLITICA 
6 România şi NATO. Grupaj realizat de Elena Gugu 
7 Conferinţa naţională extraordinară a F.S.N. Scopul nu asigură 
mijloacele. Paul Cornel Chitic 


TELEFAX. Ana Maria Tatovici 
8 


DOSAR 


Nimic mai ieftin decât munca 
9 -9385 lei limita de supravieţuire. Elena Gugu 
10 - Psihoza şomajului. Paul Cornel Chitic 
10 -Liga şomerilor: evitată, ignorată 
11 - Coloşii industriali - o falsă problemă 
12 - Guvernul nu şi-a propus nimic. Mirela lamandi 
13  - Inventatorii - o forță de muncă aparte. Lect. univ. Lucian Mihai 


Diaspora - redescoperirea României: 

34  Străin eşti şi acolo, şi aici (2). Interviu cu Victor Mavrodineanu, 
realizat de Mirela lamandi 

36  - "Fiecare societate trebuie să aibă un cod moral fundamental." 
Interviu cu George Ursul, realizat de Cristian Moanţă 

37  - "Libertatea are un gust extraordinar". Tudor Octavian 

38 -Eu cred... Convorbire cu Petru Burcă, PAPUR independent 


SMEA IN EVENIMENTE 
Douglas Hurd la Bucureşti. "Un prieten apropiat". Andrei Stătescu 

18 Belgrad. Demitere în lipsă. loana Bărbulescu 

16 Moscova. Numărătoare inversă pentru Constituţie. Alexandru 
Antonescu 

17 Roma. Dincolo de un atentat 

18 Paris. Atreia stângă. Dinu Bucşan 

19 Bonn. Noul paroxism al violenţei. Vasile Crişu 

20 Londra. Ovictimă a recesiunii. Alexandru Antonescu 

21 Washington. Popularitate în cădere liberă. loana Coşoveanu 

27 Orientul Mijlociu. Schimbări ce nu aduc nimic nou. Ana Maria 
Tatovici 

29 Islamabad. "Cine râde la urmă...". C. Valeriu 

30 Seul. Primul test sever. Cristian Moanţă 

31 Phnom Penh. Rezultate surpriză, reacţii pe măsură. C. Valeriu 

32 Africa. Foamete şi haos politic. Maria Vaschi 


LA EST DE VEST 
22 Taifun fără umbrelă. Radu Budeanu 


OPINII . 
23 Dualitatea lumii. Henri Zalis 
24  1001+1. loana Bărbulescu 


SPECTACOLUL CULTURII 
39 Aproape de miracol. Tudor Octavian 


SPECIAL 
40 Casa Albă - al treilea pol al pământului 


SERIAL 
42 Anthony Summers. Conspirația. Cine l-a ucis pe preşedintele 
Kennedy? (3) 


LUMEA IN DIALOG. Maria Vaschi 
45 


LUMEA 20-21/1993 


BELGRAD Demiterea 
preşedintelui iugoslav Dobriţa Ciosici 
de către parlament a provocat manifes- 
taţii de stradă soldate cu violente con- 
fruntări şi arestarea liderului opoziţiei 
Vuk Draşkovici, maltratat de poliţie. 
Întreaga evoluţie este interpretată ca o 
îngrijorătoare deplasare a puterii spre 
sectoarele radical naționaliste 


BONN. Neonaziştii au făcut noi 


victime. printre imigranții turci, pro-- 


vocând, de data aceasta, o puternică 
ripostă a unor membri ai acestei comu- 
Nităţi. Limitarea dreptului de azil nu a 
adus Germaniei liniştea aşteptată. 


AFRICA. pe un conunem 
bântuit de foamete şi mizerie, 
schimbările democratice întârzie să se 
producă sau se dovedesc fragile. 
"Acolo unde există suferinţă există şi 
oameni gata să profite", spune Musta- 
pha Tolba, directorul Programului 
ONU pentru Mediul Înconjurător. 


Va 

BURSA 
POLITICĂ 


NATO 


Petre Roman 
PD (FSN) 


— Ce punct de vedere 
ați exprimat la sesiunea 
parlamentară de primăvară 
a țărilor membre NATO de 
la Berlin? . 

- Eu am intervenit în dez- 
baterile a două comitete: cel 
politic şi cel pentru apărare şi 
securitate. In intervenţia mea 
m-am referit la mai multe 
aspecte: în primul rând m-am 
oprit asupra afirmațiilor făcute 
de câţiva parlamentari ruşi pri- 
vitoare la menţinerea, într-un 
fel sau altul, a sferei de in- 
fluentă a Rusiei, pe care am 
combâtut-o ferm. Această 
nouă tendinţă, nu numai de 
recuperare, dar într-o fază ul- 
terioară chiar de extindere a 
influenţei ruse apărea şi în- 
tr-un document prezentat în 
fața Adunării NATO. In acest 
raport erau citate pasaje din- 
tr-un alt document privind 
noua doctrină militară a Ru- 
siei. In afară de asta, am re- 
acţionat şi la o altă aserțiune a 
unui parlamentar rus, care 
spunea că Armata a XIV-a 
rusă departe de afi la originea 
conflictului din Transnistria, a 
fost, dimpotrivă, cea care „a 
reuşit să stingă conflictul. In 
fața unei asemenea afirmaţii, 
am spus o singură frază, în 
glumă, dar care a fost re- 
cepționată pe deplin, cu atât 
mai mult cu cât nu infirma bru- 
tal ci caracteriza concis si- 
tuaţia reală: "E un vechi joc 
porneşte războiul ca să poți 
spune după aceea că ai făcut 
pacea". 

In Comitetul politic am 
făcut o propunere de formare 
a unui grup special de lucru 
cu caracter politic. Acest grup 
ar trebui să reunească parla 
mentari NATO din țările balca 
nice şi reprezentanți al 
societății civile, cu scopul de 
a valorifica acel capital de 
încredere reciprocă ce s-a 
constituit între aceste state, în 
ciuda opiniei care s-a impus 


că Balcanii sunt o 
sursă de război în 
Europa. 

— Care ar fi 
ținta acestui gru 
special de lucru? 
>. — Obiectivul 
ar fi acela de a 
crea şi defini me- 
canismele pentru 

enerarea păcii în 

alcani. Dacă vreți 
am reluat aici ide- 
ea lui Nicolae Titu- 
lescu despre 
"mecanismele 
păcii"... 

— In ce fel 
credeţi că este 
benefică şi utilă 
intrarea Româ- 
niei în NATO? 

— Este absolut benefică 
şi utilă. Ideal ar fi să se dove- 
dească şi concret posibilă. 
Este un fapt recunoscut de 
toată lumea că NATO a fost 
singura instituţie care a gene- 
rat stabilitate şi a fost de-a lun- 
gul existenţei sale perfect 
coerentă. Ea a ieşit 
învingătoare, ca instrument 
principal, în "războiul rece". In 
consecinţă, pentru a evita ris- 
cul ca România să mai fie 
atrasă vreodată într-o sferă de 
influenţă ce i-ar putea dăuna, 
intrarea în NATO este cea ca- 
re ne asigură apărarea şi se- 
curitatea in noile condiţii. 

— Dar de la NATO spre 
noi, spre România, care 
este tendinţa în ceea ce ne 
priveşte? 

— La această oră se dis- 
cută posibilitatea ca anumite 
țări - Cehia, Polonia, Ungaria 
Şi Slovacia - să se integreze în 

ATO. In ceea ce ne priveşte, 
România a demonstrat în ne- 
numărate rânduri că nu se 
poate vorbi de integrarea pri- 
melor state eriurierate, fără a 
se ține cont de România şi 
Bulgaria, dezi cred că pe 
măsură ce în Europa lucrurile 
vor căpăta un contur precis la 
nivel geopolitic şi România îşi 
va găsi locul în Organizaţia 
Atlanticului de Nord 


lon Raţiu 
PNŢCD 

— Dle lon Raţiu, cum 

apreciaţi participarea dele- 
aţiei parlamentare române 
a cea de-a 39-a Sesiune a 
Adunării Atlanticului de 
Nord, ce s-a desfăşurat la 
Berlin? 

— Sesiunea în sine n-aş 
spune că s-a deosebit de ce- 
lelalte. A fost o întâlnire de lu- 
cru obişnuită. In ceea ce ne 

riveşte pe noi însă, aş putea 
ace o remarcă: de data aceas- 
ta delegaţia s-a impus prin 
două lucruri distincte, în pri- 
mul rând prin competențele 
pe care le-a reunit, am fost cu 
adevărat o echipă de specia- 
lişti şi în al doilea rând prin 
coeziunea delegaţiei. Până la 
sesiunea din această 
primăvară au existat unele 
ezitări, anumite umbre care 
planau asupra noastră; acum, 
contribuţiile fiecăruia dintre 
noi şi a ansamblului ca atare 
au oferit imaginea unor 
conştiinţe cu adevărat euro- 
pene. Eu cred. că la nivelul 
discursului am fost foarte 
convingători, am dovedit că 
integrarea nu numai că ne 
preocupă, dar este necesară, 
pentru toată lumea. 

— Credeţi că intrarea 
României în NATO este be- 
nefică şi utilă? 

— indiscutabil şi cu valoa- 
re absolută. România are ne- 
voie să ducă o politică de 
alianțe asiduă şi inteligentă. 
Nu ne putem permite să 
rămânem izolaţi din punct de 
vedere i ioana Şi geostra- 
tegic. NATO s-a dovedit sin- 
gura organizaţie viabilă, 
singura care a menţinut stabi- 
litatea politică şi militară în Eu- 
ropa. Problema securităţii 
trebuie privită cu toată seriozi- 
tatea şi tocmai din această 
cauză aderarea noastră la 
NATO este esenţială din acest 
punct de vedere. 

Nu ştiu dacă trebuie să 
punem problema paul 
Ordinea pare a fi acum în fa- 
voarea Ungariei, 
Cehiei, Slovaciei 
şi Poloniei, dar 
asta are mai e ii 
importanţă. Im- 

ortant este că 
omânia s-a do- 
vedit în ultimul 
timp un partener 
viabil şi mai ales 
stabil. 

Sunt foarte op- 
timist în aceste 
probleme ale in- 
tegrării. Aici nu se 
discută strict în 
unități de timp, ci 
pe alte criterii de 
adâncime pe care 
cred că noile satis- 
facem întocmai. 


O 

Radu Timofte 
FDSN 


— Dle Radu Timofte, aş 
vrea să cunosc şi părerea 
dumneavoastră despre reu- 
niunea de la Berlin? 

— Trebuie mai întâi arătat, 
şi asta poate spune mai mult 
decât un calificativ oarecare, 
că delegaţia noastră a partici- 
pat la dezbaterile tuturor comi- 
siilor de lucru şi că principalele 
obiective au fost atinse, adică: 
am exprimat încă o dată do- 
rința fermă a țării noastre de a 


Convenţia naţională 
extraordinară a FSN 


SCOPUL NU 
ASIGURĂ 
MIJLOACELE 


Scopul imediat al Con- 
venţiei naţionale extraordina- 
re pe care FSN a tinut-o la 
Constanţa în zilele de 28-29 
mai a.c. a fost, de fapt, re- 
nunţarea la aspectul de 'ur- 
genţă' din titulatura sa, aceea 
de "front", şi adoptarea unei 
denumiri capabile să o insta- 
leze confortabil printre insti- 
tuţiile politice mature în 
spectrul politic românesc. 

Prilejul schimbării a fost 
oferit de unificarea formală 
dintre FSN şi Partidul Demo- 
crat - formaţiune obscură cu 
un efectiv declarat de abia 
1100 de membri. Trista glorie 
aFSN - aceea de afi singurul 
partid post-decembrist cu ex- 
periența guvernării, dar şi a 
căderii de la putere - norii de 

„suspiciune şi valurile de acu- 
zaţii, calomnioase ori nu, încă 
nu se ştie, legate de corupție 
ce plutesc deasupra celor 
mai mulți dintre liderii FSN au 
dus la o foarte slabă partici- 
pare a celorlalte partide din 
opoziţie. Domnul Răzvan Do- 

respecta embar- 
goul impus lugo- 
slaviei, subliniind 
şi asupra nevoii 
unui sprijin inter- 
național mai sub- 
stanțial pentru 
țările riverane im- 
plicate în această 
problemă. Apoi, 
am insistat asupra 
pierderilor supor- 
tate de România 
de pe urma crizei 
iugoslave şi asu- 
pra necesităţii ca 
prin acţiuni con: 
crete comunitatea 
internaţională să 
contribuie la dimi- 
nuarea acestor 
costuri. Delegaţia 
română s-a oprit şi 
asupra nevoii de cercetare şi 
verificare a surselor din care 
provine efectiv petrolul trans- 
portat pe Dunăre şi a nece- 
sității de a se interveni în 
blocarea acestor surse. 

Ca răspuns la problemele 
ridicate de noi, în cadrul comi- 
siei economice, dl Kus Zijlstra, 
parlamentar laburist olandez, 
a prezentat un rapor intitulat 
"România şi Letonia" în care 
domnia sa a subliniat impor- 
tanţa strategică a României în 
regiune, precum şi faptul că 
economia noastră este văzută 


brescu (PNŢCD) sub facila’ 


explicaţie că "discursurile 
scurte sunt plăcute”, a urat 
doar succes lucrătorilor Con- 
venţiei. _ Domnul Dan 
Căpăţână (PAC) găseşte de 
cuviinţă să declare în chip de 
salut: "ceea ce-i lipseşte 
României este un model mo- 
ral". Mult trâmbiţata unificare 
cu Partidul Democrat îi prile- 
juieşte domnului Gabriel An- 
dreescu (Alianţa Civică) o 
observație nu lipsită de iro- 
nie: "fuziunea este semnul că 
FSN luptă cu propriul trecut”. 
Reacţiile, destul de vehemen- 
te, ale delegaților FSN - ca 
ripostă la aceste împunsături 
- nu au lipsit şi nu s-au dorit 
ceva mai protocolare.. 

Nici din Raportul domnu- 
lui Petre Roman, nici din cele- 
lalte luări de cuvânt nu au 
străbătut critici operante, luci- 
de şi la obiect, referitoare la 
perioada e Adel au Convin- 
gerea că direcţiile şi mai ales 
soluţiile propuse de guverna- 
rea acestui partid au fost cele 
mai bune, eficiente şi ope- 
raționale nu poate fi deloc 
înlocuită cu o altă atitudine pe 
care majoritatea comentarii- 
lor făcute în pauză o găsea 
utilă şi mai convingătoare 
acum. Persistenţa într-o 
"eroare" de apreciere sau 
unică strategie posibilă în 


de mulţi ca puternic ancorată 
pe drumul reformei. $ 

In acest raport se arată că 
tara noastră a fost abando- 
nată de către Occident şi că 
acest lucru nu are, înfond, nici 
un temei. Tot aici s-a sugerat 
rediscutarea în Congresul 
SUA a acordării clauzei pentru 
România, ca şi includerea ţării 
noastre în alte programe de 
asistenţă ale comunităţii inter- 
naţionale la care noi nu sun- 
tem încă parte (US-AID - 
agenţia americană pentru 
dezvoltare internaţională, de 
exemplu). De remarcat este 
faptul că acest raport a fost 
bine primit de toți parlamenta- 
rii prezenţi şi probabil va fi spri- 
jinit. 

După dezbaterile pe mar- 
ginea acestui raport, conclu- 
zia finală a domnului Zijlstra, 
susținută şi de Preşedintele 
Comisiei economice, dl Jerry 
Wiggin, conservator britanic, 
afost cãā țara noastră merită pe 
deplin solidaritatea Europei şi 
că întreaga comunitate inter- 
naţională este datoare să spri- 
jine mai mult România. Deci, 
eu cred că am reuşit să acu- 
mulăm un plus de încredere şi 
sprijin pentru noi.toţi pe care 
vom fi capabili să-l valorificăm 
în mod pozitiv. 

Seful delegaţiei române, dl 
lon Raţiu, a avut o intervenţie 


contextul atâtor încolţeli căro- 
ra fostul FSN - acum Partidul 
Democrat (FSN) - trebuie să 
le facă față? 

„Cele două lovituri pe care 
"noul" partid le-a primit chiar 
în timpul "rebotezării' din par- 
tea guvernului şi a FDSN au 
mohorât fețele liderilor şi au 


` exaltat corpusul delegaților: 


declaraţii patetice, diatribe 
acide, ironii usturătoare au 
fost adresate guvernării 
Văcăroiu şi partidului de gu- 
vernământ. Există riscul ca dl 
Petre Roman să- şi piardă 
imunitatea parlamentară, 
dimpreună cu ceilalți doi de- 
putaţi? Greu de estimat, de 
presupus, dar şi greu de refu- 
zat... In ceea ce priveşte doc- 
trina, afişarea acelei concepții 
social-democrate numită 
modernă, în afara declaraţiei 
de intenţii social-democrate, 
toate propunerile pentru o 
eventuală strategie a gu- 
ve:nării în caz că acest partid 
ar mai ajunge la putere, miros 
de departe a neo-liberalism. 
Chiar învecinarea, la numai 
câteva propoziţii distanță, a 
lui Bruno Kreisky şi Karl Pop- 
per poate poma de-a dreptul 
suspectă. Declaraţii de genul: 
liberalii fac doar elogiul egois- 
mului, desigur, dovedeşte 
spirit de sinteză - de altminte- 
ri, toată echipa Roman a pro- 


în cadrul dezbaterilor din 
şedinţa plenară a Adunării, în 
care a prezentat tradiţia popo- 
rului român în relaţiile cu alte 
popoare bazate pe ideea de 
pace şi fraternitate. Dânsul a 
continuat cu prezentarea rolu- 
lui de insulă de stabilitate în 
Balcani pe care l-a jucat 
România, referindu-se în mod 
special la momentul 1913 
când țara noastră a dus cu 
succes la capăt misiunea de 
pacificare a Balcanilor cu mult 
tact şi puţină vărsare de 
sânge. 

De altfel, ideea susținută 
de noi toți a fost aceea că 
războiul din Bosnia-Herţego- 
vina trebuie soluționat pe ca- 
lea negocierilor şi că se 
impune o redefinire a concep- 
tului de intervenţie şi a modu- 
lui ei de realizare practică. 

Eu cred că prin toate date- 
le pe care vi le-am oferit se 
poate trage concluzia că a- 
ceastă Sesiune de primăvară 
a fost absolut pozitivă în 
desfăşurarea ei. 

— a intrarea noastră în 
NATO? 

— Este absolut indispen- 
sabilă din toate motivele posi- 
bile. 


Elena GUGU 
Foto Cristian TANASE 


bat inteligenţă şi spirit specu- 
lativ - dar nu induc în eroare 
pe cititorul Proiectului lor. Nu 
contestâm posibila validitate 
a celor propuse ci doar apar- 
tenența acestor teze la so- 
cial-democraţie. E greu de 
presupus că acest PD (FSN) 
va găsi prea repede soluţia de 
a ieşi din impasul în care l-a 
aruncat alungarea de la putere. 
Intrucât, pentru cea mai co- 
pleşitoare majoritate a popu- 
laţiei, şederea lor la înălțime n-a 
edificat ceva anume ce trebuie 
continuat, ci dimpotrivă a de- 
molat şi puţinele posibilități de 
demarare economică a ţării ce 
erau considerate ca existente. 
Starturile, pe pista goală, ce le 
iau, din când în când, singuri, 
spre o guvernare la care se 
pare că nu vor mai avea acces 
vreodată, dau acestui partid 
imaginea unui pescăruş ajuns 
într-un deşert pe care-l tot con- 
fundă cu o mare ce şi-a încre- 
menit valurile în aşteptarea lui... 
Scopul acestei convenţii - tran- 
sformarea fostului grup "moti- 
vat’ FSN în partid politic - nu 
asigură nici şansele, nici mi- 
jloacele... 4 

e Dublă sărbătoare pen- 
tru organizaţia "Corpul 
păcii". A fost inaugurat un nou 
sediu al Organizaţiei în Bucu- 
reşti şi s-a aniversat şi împlini- 
rea a doi ani de activitate în 
România. "Corpul păcii", care 
cuprinde peste 125.000 de 
americani ce acordă sprijin lo- 
cuitorilor din peste 120 de ţări, 
a fost solicitat de țara noastră 
cu voluntari în domeniul edu- 
caţiei, asistenţei sociale şi 
dezvoltării iniţiativei particula- 
re. Celor 22 de voluntari care 
trăiesc şi lucrează în prezent în 
România li se vor alătura în 
iulie alţi 30. Ambasadorul Sta- 
telor Unite ale Americii la Bu- 
cureşti, di.John R.Davies, în 
cuvântul său, a reamintit că 
John F.Kennedy, fondatorul 
acestei organizaţii, a creat-o în 
speranţa realizării înţelegerii 
reciproce dintre poporul ame- 
rican şi celelalte popoare ale 
lumii. Toţi voluntarii care au 
depus jurământul anul trecut 
sunt încă aici şi au de gând 
sa-şi îndeplinească serviciul 
de doi ani, datorită ospitalităţii 
şi amabilităţii comunităţilor ca- 
re-i găzduiesc, trei dintre ei 
căsătorindu-se cu români. e 
Emil Bobu cere eliberare 
condiționată. După ce Curtea 
Supremă de Justiţie, Secţia 
Penală, i-a redus pedeapsa 
inițială la 10 ani închisoare 
schimbându-i acuzaţia primă 
în infracţiune de complicitate 
la tentativa de omor deosebit 
de grav, Emil Bobu a făcut o 
cerere de eliberare condiţio- 
nată, argumentând, că din ce- 
le 3650 de zile se poate 
executa, potrivit legii, o pătri- 
me. |n cerere, condamnatul 
arată că a executat 1.200 de 
zile din pedeapsă, adică mai 
mult cu aproape 300 de zile, 
pentru a întruni condiţiile. Ju- 
decătoria Sectorului V a res- 
pins cererea, dar inculpatul 
are dreptul să facă recurs. e 
250.000 de semnături pen- 
tru modificartea Legii fun- 
ciare. PNȚCD a lansat liste în 
toate judeţele pentru a aduna 
250.000 de semnături necesa- 
re discutării în Parlament a 
modificărilor la Legea nr.18, 
deoarece au fost formulate 


peste 270.000 de reclamaţii 
privitoare la modul defectuos 
de. aplicare a Legii funciare. 
Acţiunea a fost anunţată de di 
lon Diaconescu, prim- vice- 
preşedinte al PNŢCD, iar mo- 
tivația a fost făcută de dl 
Corneliu Coposu, preşedinte- 
le partidului. e TIBCO '93, 
aflat la a X-a ediţie, s-a deschis 
la 31 mai şi s-a închis în 6 iunie. 
Au participat 1.388 de firme 
din 20 de ţări, dintre care 1.195 
româneşti. Pentru prima dată 
Kuweitul şi Federaţia Rusă au 
avut câte un pavilion propriu, 
Franţa a participat în premieră 
sub înaltul patronaj al Camerei 
de comerţ, iar Moldova a fost 
reprezentată printr-un pavilion 
naţional, dar şi prin interme- 
diul unei firme din Bucureşti. 
Alte prezenţe: Austria, Belgia, 
Bulgaria, Canada, Cipru, Da- 
nemarca, Germania, Grecia, 
India, Iran, Italia, Japonia; Me- 
xic, Turcia, Ungaria. e Parti- 
dul Liberal - 1993 este 
denumirea partidelor PNL-AT 
şi PNL- CD, a căror fuzionare 
a fost admisă de Tribunalul 
Municipiului Bucureşti. La 
conferința de presă la care 
s-au anunţat cele de mai sus, 
di Dinu Patriciu, membru în 
Comitetul director, a declarat 
că Partidul Liberal nu va parti- 
cipa niciodată la un guvern de 
uniune naţională, ci doar la un 
guvern de coaliţie cu forţele de 
opoziţie, pe baza unui pro- 
gram liberal. e 1 lunie- e greu 
să fii copil este titlul unei ştiri 
Rompres, inspirat şi de rea- 
lităţile noastre postdecembris- 
te. Intrebărilor patetice legate 
de hrană, îmbrăcăminte, 
îmbolnăvire fizică sau morală 
trebuie să le găsim singuri re- 
zolvarea pentru că nu ne pu- 
tem juca cu viitorul acestei țări, 
este opinia redactorului Rom- 
pres. Tot de 1 iunie, Senatul şi 
Camera Deputaţilor au adop- 
tat prin vot alocaţia pentru co- 
pii în valoare de 3.500 lei lunar, 
care se indexează în condiţiile 
legii, nu este impozabilă şi se 
suportă de la bugetul de stat. 
Tot de ziua lor, sute de copii 
din capitală, participanţi la cro- 
sul organizat de "Evenimentul 
zilei" şi reprezentanța "Agfa" în 


România, au intrat în Piaţa 
Presei Libere şi s-au 
îngrămădit în finalul alergării în 
apropierea locului de distribui- 
re a premiilor. Datorită valului 
de copii în continuă creştere, 
premiile - ciocolate, cutii de 
Cola - au fost aruncate 
mulţimii care s-a luptat - părinţi 
şi copii - să le apuce. e 
Lucrările Comisiei naţionale 
de indexare, la care participă 
reprezentanţi ai Departamen- 
tului pentru relaţia cu sindica- 
tele şi patronatul, Comisiei 
Naţionale de Statistică, Minis- 
terului Muncii şi Protecţiei So- 
ciale, Ministerului Finanţelor, 
Confederaţiei naţionale a pa- 
tronatului român, Camerei de 
comerţ şi industrie, precum şi 
reprezentanţi a 12 sindicate, 
au ca obiect de discuţie pro- 
iectul de hotărâre guverna- 
mentală cu privire la corecţia 
indexărilor ca urmare a evo- 
luţiei preţurilor de consum pe 
martie-aprilie a.c. Se va discu- 
ta şi proiectul de protocol cu 
privire la instituirea unui orga- 
nism tripartit pentru coordo- 
narea activităţii de formare 
profesională. Corecţia se va 
aplica retroactiv de la 1 iunie 
1993 la indexarea veniturilor 
populaţiei şi este negociată 
între 6-7,4 la sută. e In semn 
de protest față de creşterea 
alarmantă a violenţei şi ex- 
tremismului în viața politică 
românească, în jurul Monu- 
mentului Eroilor din Piaţa Re- 
voluţiei s-au adunat, joi 3 iunie, 
un număr mare de parlamen- 
tari reprezentând partidele de 
opoziţie din forul legislativ. 
Printre liderii politici care s- au 
recules şi au aprins lumânări 
s-a remarcat prezența domni- 
lor Corneliu Coposu 
(PNŢCD), Petre Roman PD 
(FSN), Nicolae Manolescu 
(PAC), Otto Weber (PER), 
Sergiu Cunescu (PSDR) şi Di- 
nu Patriciu (PL - 1993). e Co- 
misia parlamentară 
anticorupţie. Parlamentul 
României a aprobat prin vot 
lista nominală a comisiei par- 
lamentare speciale care este 
învestită cu mandatul de a cer- 
ceta cazurile de corupție. Co- 
misia este formată din 13 
membri, cuprinzând spectrul 
politic din Ca- 
mera Depu- 
taților şi Se- 
nat, care au 
fost propuşi 
de grupurile 


parlamentare. Printr-o înțele- 
gere tacită, nu au fost propuşi 
ca eventuali membri ai comi- 
siei anticorupţie parlamentari 
ale căror nume au fost evoca- 
te în diverse cazuri ce ar cădea 
sub incidența obiectivelor 
urmărite de comisie. Numele 
celor care vor lupta împotriva 
corupției şi vor veghea la re- 
spectarea legilor şi a cinstei 
sunt: Romul Petru Vonica, 
Gheorghe Rizescu (senatori 
FDSN); lulian Nistor, Ilie Gâtan 
(deputaţi FDSN); loan Mu- 
reşan (deputat PNŢCD-PER); 
Adrian Vilău (deputat PD 
(FSN); loan Joarză (senator 
PUNR); loan Mureşan (depu- 
tat PRM); Andrei Potcoavă 
(senator PL - 1993); loan 
Ghişe (deputat PAC);Kozso- 
kar Gabor (senator UDMR); 
Călin Nestor (deputat PSDR); 
Marin Lungu (deputat PSM) e 
Refugiații din România au 
constituit problema discutată 
de Comitetul român pentru 
emigrări cu participarea dom- 
nilor Dan Mircea Popescu, mi- 
nistru de stat, ministrul muncii 
şi protecţiei sociale, în calitate 
de preşedinte al Comitetului 
român pentru probleme de 
emigrări, Constantin Sokoloff 
înaltul comisar al ONU pentru 
refugiaţi, şi Padraig Czayko- 
row, reprezentant pentru 
România al Organizaţiei inter- 
naţionale pentru refugiaţi. S-a 
hotărât prelungirea statutului 
de refugiaţi temporar, pentru 
motive umanitare, a cetățeni- 
lor somalezi din ţara noastră 
până la data de 5 octombrie 
1993 şi mutarea grupului de 
circa 150 de persoane soma- 
leze de la campingul Băneasa 
în căminul în care încă se mai 
află albanezi (66 legal şi nouă 
ilegal) care vor pleca voluntar 
în țara lor pe cheltuiala Orga- 
nizaţiei internaţionale sau a 
părţii române. Au fost analiza- 
te modalitățile de începere a 
procesului de rezolvare a do- 
sarelor celor 438 de străini ca- 
re au solicitat stătut de refugiat 
în România în perioada aprilie 
1992 - mai 1993, cu precădere 
a celor care nu corespund cri- 
teriilor Convenţiei de la Gene- 
va. 


Ana Maria TATOVICI 

Limita Liel 


de supravietuire 


La oficiul forței de muncă din sec- 
torul 2 pe bânci de lemn, sprijiniți de 
ziduri coșcovite, bărbaţi şi femei, dar 
mai ales femei, aşteaptă cu priviri şter- 
se, exprimând o stare de saturație și de 
lâncezeală a minţii, golite de sensurile 
vieţii, să le vină rândul la "vaccinul" 
lunar, ştampila din carnetul de șomer 
sau, pur şi simplu, să fie înscrişi în 
armata celor fără de lucru, ale cărei 
rânduri continuă să crească în pro- 
porție egală cu degringolada econo- 
mică. Despre ei, priviţi ca tablou vivant, 
nu se poate spune altceva decât ca 
reprezintă o forță latentă care se ma- 
cină în propriile-i graniţe trupeşti. 

Cu ei mai greu poţi vorbi, nu pentru 
că n-ar fi cooperanți, ci pentru că rostul 
oricărui dialog pleacă de la premisa 
unei soluţii, care, în cazul lor, momen- 
tan, se reduce la ştampila din mâna 
fungționarului. 

In această situație l-am abordat pe 
şeful oficiului de muncă, pentru a ne 
oferi unele informații şi lămuriri cu pri- 
vire la dureroasa realitate a şomajului. 

Cel puţin în acest moment la sectorul 
2 Bucureşti sunt înregistrate 14.858 de 
persoane cu statutul de şomer, din care 
8.845 sunt femei. Pe categorii profes'ona- 
le, din numărul total, 10476 sunt muncitori 
iar dintre aceştia 5741 - femei, cu studii 
medii sunt 3126, din care 2186 femei şi cu 
studii superioare 1256, din care 618 sunt 
tot femei. Deci, iată că, fără a merge pre- 
meditat cu gândul la o discriminare între 
sexe, ajungem la această realitate care 
vrând - nevrând, demonstrează o margi- 
nalizare a femeilor, o scoatere din circuitul 
social pe false considerente de eficiență 
La momentul actual este evident că scoa- 
terea forței feminine de lucru de pe piata 
muncii nu se face în scopul de a reda 
acestora condiţia lor firească, de soții şi 
mame, să zicem, ci pur şi simplu de a le 
declara în mod elegant ca o încărcătură 
economică şi socială inutilă 

Ce face oficiul forței de muncă pentru 
această nouă categorie socială, care 
riscă în actualele condiţii să devină o 
clasă cu un caracter distinct, cu o direcţie 
de acțiune sau nonacţiune distinctă, ale 
cărei consecinţe, dincolo de limitele ad- 
misibilului, să fie permanentă stare de 
instabilitate socială şi potenţial conflict? 
Nimic nou faţă de ceea ce făcea şi până 
acum, adică nimic în plus. Contabilizează 
Şi distribuie, împarte pe ici, pe colo locuri 
de muncă disponibile, atunci când ele 
există 

La sectorul 2, de exemplu, sunt 17 
funcţionari pentru 15 mii de şomeri, un 
calculator, câteva birouri şchioape s 


ca) 


1993 

1 ianuarie 

minim 
929.000 oate supraviețui de pe o zi pe alta, un şomer în 
Ș România? e In Occident există o posibiltate - 
şomeri munca "la negru" è Salariul minim legal, la noi, 
acoperă cerința minimală de subzistență e 
Ajutorul de şomaj este egal cu prețul biletului de 
intrare la un cazino e Pentru femeile şomere, singura 
şansă de cîştig ar fi:să lucreze pentru cel mult 
jumătate din salariul minimal "oficial" e Există o "piaţă 
neagră" a muncii în ţara noastră? e Deocamdată, doar 
inteligenţa creatoare pare a fi apărată prin lege e Faţă 
de milionul nostru de şomeri, partidele politice sunt 
fie vinovate de demagogie, fie dispreţuitoare, fie 
lipsite de putere e Faţă de o atare situaţie, extrema 

stângă încă tace, iar extrema dreaptă stă la pândă 


A 

câteva scaune mâncate de carii. Deci, 
problema protecției sociale este din start 
imposibil de tratat, atâta timp cât lucrurile 
se află în cea mai primitivă stare cu pu- 
tință. Oficiul forței de muncă este un loc 
ce poate fi asemănat cu un alt fel de birou 
de evidenţă, dar în nici un caz nu poate 
depăşi acest cadru de simplistă înregi- 
mentare numerică. lar oamenii s-au con- 
solat, după cum le e felul, cu aceste 
minime condiţii, pentru simplul fapt că 
dintotdeauna alţii au hotărât pentru ei şi 
nici de acum încolo nu poate fi altfel. 

Primesc timp de nouă luni ajutorul de 
şomaj şi ulterior, până la 18 luni, alocația 
de sprijin, care reprezintă 40% din salariul 
minim pe economie. Asta înseamnă că 
dacă venitul fiecărui membru de familie 
depăşeşte 9865 de lei pe lună, pentru 
persoanele cu copii, sau 9331 de lei, pen- 
tru cei fără copii, alocaţia de sprijin, des- 
pre care vorbim, nu se mai acordă. 
Aceasta este limita de supraviețuire în 
România zilelor noastre: 9865 de lei sau 
9331 de lei. Să observăm diferenţa fabu- 
loasă acordată în favoarea familiilor cu 
copii: 534 de lei! Şoimii patriei vor fi doar 
nişte vrăbiuţe sau nu vor mai fi deloc. 

In cazul fericit în care şomerii benefi- 
ciază timp de 270 de zile de protecție 
socială, vine ziua în care nu mai benefi- 
ciază de nimic, şi abia atunci se pune 
problema viitorului, adică rămân singuri 
faţă în față cu acesta. 

Din informaţiile obținute, se pare că 
acele cursuri de recalificare şi reorientare 
sunt organizate nu pentru a acoperi nece- 
sarul de forță de muncă existent în alte 
sectoare de activitate decât cele aflate în 


surplus de forță de muncă, ci pentru aieşi | 


în întâmpinarea pieţei muncii, adică a per- 
spectivelor viitoare pe care le oferă aces- 
ta. Totul ține de un viitor care nu se mai 
apropie. 

Din persoanele înregistrate la oficiul 
sectorului 2 în decursul celor doi ani şi-au 
găsit un alt loc de muncă stabil un număr 
de 2355 dintre acestea, fie cu ajutorul 
oficiului, fie prin eforturi proprii, adică vreo 
12%. La mai mare! E tot ce putem să ne 
dorim 

Mai rămâne problema celor care nu 
pot beneficia nicicum de protecţie so- 
cială: cei care au demisionat, care au fost 
demişi pe motive de disciplină sau orice 
alte motive. Aceștia pot să beneficieze de 
un loc de muncă dacă el apare, dar nimic 
altceva. Se impune o întrebare: Există 
vreo diferenţă între oamenii rămaşi pe 
drumuri? In cazul nostru singura diferenţă 
e de ştampilă. Unii o au, alţi nu. 

Dincolo de aceste situații concrete 
străbate confuzia care domneşte la nive- 
lul ideii de protecţie socială şi al celei de 

iaţă a muncii, care se străduiesc, ambe- 
e, să-şi găsească un loc în noua configu- 
raţie a societății româneşti. 

Devine din ce în ce mai evident că 
roblema s-a pus de la început pe dos. 
a noi nu este de maximă utilitate dispo- 

nibilizarea forței de muncăci redistribui- 
rea ei, iar problema protecţiei sociale are 
prea puţin de-a face cu asigurarea ajuto- 
rului de şomaj şi mult mai mult cu dinami- 
zarea şi relansarea acestei forțe de 
muncă, ce riscă, în virtutea filozofiei prac- 
ticate, să se transforme într-o masă 
amorfā, redusă la strictele nevoi de supra- 
viețuire. 


Elena Gugu 
10 


UN PARADOX: 
forta de muncă 
e ieftină, în timp 
ce omul e plâtit 
relativ mai bine 


Fiecare produs social reprezintă un 
rezultatat al muncii omului. Munca încor- 
porată în acesta are pentru fiecare cate- 
gorie de produs în parte o amunită 
pondere reflectată în preț 

Fie că dorim sau nu, atunci când între- 
prindem o analiză cu scopul de.a deter- 
mina valoarea muncii încorporate într-un 
anumit produs, este absolut necesar să 
ne raportăm la preţurile practicate pe 
piața mondială 

Orice marfă care a pătruns pe piața 
mondială îndeplineşte condiţiile de calita- 
te cerute de aceasta, prețurile de desface- 
re fiind sensibil egale cu cele practicate 
de toate tările participante la schimbul 
internaţional. 

Condiţiile de realizare sunt însă diferi- 
te de la o ţară la alta, în funcţie de gradul 
de înzestrare tehnologică a fiecăreia. Ace- 
stea determină, la rândul lor, structura 
costurilor de producție. 

Desigur, nu ne propunem să facem o 
analiză amănunțită a tuturor factorilor ca- 
re concură, influențează cuantumul sau 
evoluţia preţurilor unei mări, între care 
sursa de materii prime, modul de prezen- 
tare, ambalare, gradul de noutate, recla- 
ma, valoarea de întrebuințare etc. 

Dorim însă să scoatem în evidenţă, 
apelând la datele statistice şi la condiţiile 
economice concrete din țara noastră, 
ponderea pe care o deţine munca în 
cadrul produsului social brut sau în 
prețuri pe categorii de produse, rapor- 
tate comparativ la aceiaşi indici obținuți în 
terțe țări. 

Numai astfel vom putea stabili cu cer- 
titudine dacă, în general, în ţara noastră 
munca este sau nu ieftină. 

Este cunoscut faptul că o ţară care 
dispune de tehnologie avansată realizea- 
ză un anume produs cu cheltuieli de pro- 
ductie mai mici decât în cazul unei țări 
slab înzestrate tehnologic 

In primul caz, indicele de productivita- 
te este mai mare, iar ponderea manoperei 
mai mică, în cel de al doilea, raportul între 
cei doi indici este exact invers 


Prețul mondial fiind egal pentru ambe- 
le produse, rezultă clar că în țara lipsită de 
tehnologie avansată, forța de muncă este 
ieftină, dar, paradoxal, prezența omului, a 
muncii sale, în producţia unei mărfi - costă 
foarte scump în România! 

Paradoxul constă în faptul că, pe uni- 
tatea de produs, muncitorul român este 
plătit mai bine decât muncitorul occiden- 
tal. 

Dacă pentru un produs - marfă realizat 
în opt ore muncitorul român este plătit cu 
un dolar, occidentalul primeşte 0,5 dolari 
pentru acelaşi produs, dar realizează 20 
de produse în opt ore. 

Şi iată de ce, plătit de două ori mai 
bine decât americanul, trăieşte de două 
ori mai prost față de şomerul occidental. 

Remediul? Redistribuirea forței de 
muncă şi creşterea productivităţii muncii, 
dar aici factorul politic este cel în măsură 
să decidă cum se pot realiza acestea. 


Sterică FLOREA 


LIGA 
SOMERILOR: 


EVITATĂ, 
IGNORATĂ 


Alexandru Bogdan Deak; 
preşedintele Ligii pentru 
integrarea şomerilor 


Ce ne puteţi spune despre acti- 
vitatea Ligii? 

— Liga s-a înfiinţat în martie 1991. De 
atunci şi până acum a strâns în jurul ei un 
număr de 15 mii de membri. 70% au până 
la 40 de ani, 30% până la 50. Avem filiale 
în 16 oraşe ale ţării şi trăim, adică ne 
întreținem, din cotizaţiile membrilor Ligii. 
Cei care vin să se înscrie plătesc suma de 
800 de lei. Mai mult nu le putem cere, mai 
ales că ei vin aici ca să găsească un 

sprijin şi nu neapărat să dea, lucru ce le 
este practic imposibil. Mult ajutor am găsit 
în afară. Şi asta chiar m-a făcut să mă 
ruşinez puţin pentru noi, ca români. Am 
primit din Suedia, Spania, Germania tot 
felul de lucruri necesare în asemenea si- 
tuaţii - hrană, îmbrăcăminte, medicamen- 
te. E drept că ele s-au cam împuţinat 
acum şi nevoile cresc mereu. Păcat că la 
noi totul este doar o problemă de acomo- 
dare cu răul. 

— Din țară nu cooperaţi cu nimeni? 
Nu primiţi nici un fel de sprijin, cel puțin 
moral? 

— Nu, absolut nimic; cu atât mai puţin 
moral. Din experiența pe care deja am 
căpătat-o asta ar însemna foarte mult. li 
văd pe cei care vin aici să se înscrie. 
Pleacă destul de liniștiți, fie şi numai pen- 
tru faptul că cineva asemenea lor le-a 
ascultat păsul. 

Care sunt preocupările dumnea- 
voastră practice cotidiene? 

- Noi ne ocupăm de orientarea şi 
reorientarea profesională a șomerilor, de 
găsirea cât mai grabnică a unui nou loc 
de muncă şi de ajutorarea lor materială 
Acordăm asistenţă juridică şi medicală, 
medicamente gratuite. 

— Cum rezolvaţi problema locurilor 
de muncă? Prin oficiile de muncă sau 
aveţi o rețea proprie organizată? 

- Cu oficiile de forțe de muncă relații- 
le sunt reci, chiar inexistente, dar de-a 
lungul celor doi ani şi jumătate firmele de 
stat şi cele particulare au ajuns să ne 
cunoască, aşa că vin cu adrese oficiale 
prin care ne oferă posturi vacante pe care 
noi le distribuim membrilor noştri în 
funcţie de cerințe. Aş putea spune în an- 
samblu că în această problemă am făcut 
lucruri bune. Şi asta pentru că nu ne li- 
mităm să împărţim locuri de muncă ci 
căutăm să oferim fiecăruia ceea ce ii este 
mai adecvat. Orice viitor angajat trece mai 
întâi un test psihologic realizat de specia- 
listul nostru care ne permite o cunoaştere 
mai bună afiecăruia, vizavi de capacităţile 
Şi înzestrările lui profesionale. Oricum, din 
punctul nostru de vedere, am încercat să 
convingem firmele cu care am lucrat să 
nu împună anumite limitări de vârstă, sex, 
religie ș.a.m.d. și se pare că ne-am făcut 
înțeleşi. 

Din informaţiile pe care le aveţi, 
este nevoie de mână de lucru în 
România, indiferent de nivelul de 
pregătire? Ce şanse au şomerii de 
astăzi? 

Nevoie este, iar şansa depinde în 
mare măsură de fiecare. Prima condiţie ar 
fi ca ei să fie înscrişi aici şi împreună cu 
noi să caute şi să şi dorească să găseas- 
că. 

— Câte cazuri ați rezolvat din cei 
care au fost înscrişi aici? 

— Cam 60% din cazuri. Locuri de 
muncă sunt, dar, spre dezamăgirea noas- 
tră, cei mai pretenţioşi sunt cei cu studii 
medii. Fenomen pe care nu l-am întâlnit la 
cei cu studii superioare. Acceptă orice, 
important este să muncească. 


- Aveţi un exemplu concret de 
reuşită deosebită? 

Da, de exemplu firma Altfel De- 
sign, care aparţine unui cetățean ce a 
lucrat în acest domeniu în Japonia, avenit 
la noi şi de aici şi-a selectat tot personalul: 
de la muncitor până la director economic. 

-- Există o bursă neagră a muncii 
în România? 

— Există, şi ea este întreţinută chiar de 
guvern, fără să-şi dea seama. Atâta timp 
cât nu există legislaţia care să protejeze 
atât firma, cât şi angajatul, este inevitabil. 
Noi am cerut în revendicările noastre, ca- 
re s-au dorit a fi adevărate proiecte de legi, 
ca firmele de stat şi particulare să fie su- 
puse controlului gărzii financiare, poliţiei 
economice, oficiilor forței de muncă şi 
unei comisii a uniunii naţionale a şomeri- 
lor, dar din capul locului această revendi- 
care a fost respinsă, aşa că acest pericol 
nici nu poate fi evitat. 

Ce părere aveţi despre modul în 
care partidele noastre pun problema 
protecţiei sociale în programele lor? 
Aţi găsit la vreunul din ele un interes 
deosebit în a căuta soluții la aceste 
situaţii? 

— Lanici unul. Aşspunecă le e teamă 
chiar să încerce. Orice discuţie, orice pro- 
iecte pe care le-am prezentat nu au avut 
nici un ecou. Când am purtat discuţii cu 
membrii Comisiei de muncă din Parla- 
ment, în primul rând că nu au fost invitaţi 
să participe membrii tuturor partidelor şi, 
în al doilea rând, întâlnirea a avut ca rezul- 
tat o invitaţie pentru altă dată, viitoare. In 
felul ăsta o să ne întâlnim până albim, dar 
fără rost. 

Aveţi vreo iniţiativă legislativă 
proprie care a depăşit faza concepției, 
deci care are şansa să fie şi acceptată? 

Noi am propus un număr de 31 de 
amendamente la legea şomajului, care 
credem că sunt foarte decente şi accep- 
tabile. Am cerut, totodată, şi promulgarea 
expresă a legii sponsorizării, care s-ar 
dovedi foarte utilă în acest domeniu. 
Acum am mai făcut un pas înainte, să 
zicem în folosul Ligii. Vicepreşedintele Li- 
gii, care este psiholog, s-a angajat prin 
concurs chiar în Ministerul Muncii, asta 
după ce fusese dat afară din serviciu 
pentru "incompetenţă'. După cum se ve- 
de i-au făcut un bine şi, se pare, şi nouă. 
Cineva care cunoaşte dinăuntru situația 
şomerilor îi poate reprezenta cel mai bine 
în locul cel mai important. 

Imi puteţi spune care este cifra 
de şomeri pe țară, la ora actuală? 

Se vehiculează cifra de un milion 


patru sute de mii. De fapt, este vorba de _ 


două milioane patru sute de mii. In cazul 
primei cifre sunt luaţi în calcul numai cei 
aflaţi în evidenţa oficiilor , dar rămân cei 
plecați prin demisii, daţi afară din alte mo- 
tive, şi care până nu demult au fost în 
şomaj tehnic. Şomajul, la o asemnea 
scară în România, este oricum inadmisibil 
pentru că la posibilităţile noastre econo- 
mice și la necesarul real de muncă el ar 
trebui să fie pur simbolic. 


1 lanuarta 
minim 
929.000 


gomer! 


TEZE $I 
ANTITEZE 


Doi economişti despre 
aceeaşi problemă 


Coloșii 
industriali - 
0 falsă problemă 


Mihail Părăluţă, 
deputat PSM 


- Cum vedeţi dv actuala configu- ` 


raţie a pieței muncii? 

— Eu consider că piața muncii s-a 
dereglat ca urmare a dezindustrializării 
țării - proces care a început imediat după 
1990. Faptul că cele mai mari întreprinderi 
ale economiei româneşti întimpină mari 
greutăţi şi se adaptează greu cerinţelor 
economiei de piaţă afăcut ca aceste între- 
prinderi să disponibilizeze foarte multă 
forță de muncă. Majoritatea şomerilor pe 
care îi avem provin dintre aceştia. Proble- 
ma marilor întreprinderi şi a coloşilor este 
falsă. Ea e inventată de oameni care nu 
doresc binele României. Eu mă întreb: de 
ce aceşti coloşi sunt buni în Coreea de 


Sud, iar în România nu sunt buni. De ce 


în Franţa, un combinat metalurgic de 20 

milioane tone oțel este bun iar în România 

unul de 9 milioane nu este bun. Altele sunt 

scopurile urmărite: eliminarea produselor 

româneşti din concurenţa de pe piaţa 

europenă. j 
— Cine ar avea acest interes? 

- Occidentul. Și, în țară, oamenii lor. 
Există anumite cercuri în România care 
reprezintă interesele lor. Dacă mă 
gândesc bine chiar şi aceste criterii de 
performanţă pe care ni le impune FMI. 
tind spre dezindustrializarea ţării. Se vor- 


beşte foarte mult de intervenţionism şi - 


nonintervenţionism, despre dirijism şi 
nondirijism statal în economie. Părerea 
mea este că dirijismul e una din formele 
cele mai utilizate în lumea occidentală. Şi 

piața muncii este, din cîte cunosc eu, o 
piaţă dirijată - de care se ocupă toate 
forțele politice, inclusiv Guvernul 

— Dar în România ? 

La noi nu se iau măsuri decât pen- 
tru a se absorbi şomajul. De altfel lucrurile 
sunt foarte simple: dacă se pun în mişca- 
re întreprinderile româneşti acestea vor 
absorbi o bună parte dintre şomeri 

— Cum vedeţi, deci, şomajul: o ne- 
cesitate economică sau o maladie so- 
cialăâ? 

O maladie, o tragedie pentru 
România. Dacă şomajul ar avea un nivel 
de doi la sută, nici nu ar fi şomaj - acesta 
ar fiun procent pentru reaşezarea şi distri- 
buirea forței de muncă. 

— Ce iniţiative legislative are în ve- 
dere P.S.M. (dacă are) în acest dome- 
niu? 

Noi am militat în programul nostru 
şi, în general, în toate intervențiile parla- 
mentare pentru reluarea procesului de in- 
dustrializare a ţării. Noi considerăm că 
prin aceasta, prin dezvoltarea în conti- 
nuare a ţării, vom putea ocupa forța de 
muncă. Ce ar însemna asta, în concret? 
Ca în cel mult doi ani de zile industria să 
funcţioneze la maximum de capacitate 
La Combinatul siderurgic Galaţi am avut 
o discuţie cu cei de acolo. Ei sunt com- 
petitivi, au pieţe, au forță de muncă, dota- 
re corespunzătoare dar nu li se asigură 
resurse financiare, materii prime. Stagna- 
rea acestor coloşi industriali se datorează 
în primul rând faptului că s-a redus piața 
internă și în al doilea rând piața externă 
Poate o să şocheze ceea ce spun, dar eu 
cred în asta: România se poate salva prin 
pietele estice. Practica celor trei ani a de- 
monstrat că Occidentul are nevoie de 
piața românească pentru a-şi desface 
propriile produse, dar nu are nevoie de 
noi ca şi concurenți pe piețele occidenta- 
le. Noi am redus comerțul cu țările estice, 
cu țările arabe, cu ţările în curs de dezvol- 
tare, comerţul cu armament. Ideea este 
deci ca şi armata să nu mai fie dotată 

"Guvernul 

nu și-a propus 
nimic” 
MERE aT PNTCD 


— Cum vedeți dvs. actuala configu- 
rație a pieței muncii şi ce explicație 
dați şomajului din România? 

Intr-o economie de piață o activita- 
te eficientă la nivel micro nu se concreti- 
zează întotdeauna şi într-o activitate 
eficientă la nivel macro- economic. Toate 
economiile de piaţă sunt însă confruntate 
cu problema şomajului dar economiile 
care parcurg drumul de tranziție dinspre 
economia centralizată, controlată de stat, 
câtre economia liberă se confruntă cu 
problema şomajului dificil, șomaj care 


nu apare numai ca o consecinţă a meca- 
nismului cerere- ofertă. 

In România, lucrurile privind disponi- 
bilizarea forței de muncă (şomajul) nu 
provin din mecanismele specifice ale 
economiei de piață. Numărul locurilor de 
muncă în sectorul particular a crescut în- 
tr-un mod prea lent, fără a vorbi de o 
oarecare inflexibilitate a acestora. 

Odată cu relansarea investiţiilor mai 
ales a celor din sectorul privat, este posi- 
bil să se obţină diminuarea ratei şomajului 
ca şi scăderea nivelului mediu al prețuri- 
lor. 

Deci, după opinia mea, actuala struc- 
tură a forței de muncă nu rezultă din rea- 
litatea valorică a ei. S-a plecat de la 
criteriul unui excedent al forței de muncă 
în corelaţie cu criteriile economice. De 
aceea fenomenul de şomaj românesc poar- 
tă această amprentă a nenaturalului. 
Există , aşadar, şomajul real, oficializat, 
şomajul zis "tehnic" care reprezintă o 
îngreunare a costurilor întreprinderii (pen- 
tru că aceşti oameni iau bani dar nu pro- 
duc nimic); aceşti bani se iau din structura 
de costuri care îiva afecta din nou, tot pe 
ei. 

Mai există un şomaj indirect care pro- 
vine din importuri. S-au găsit aici pieţe 
descoperite (conservându-se forța de 
muncă din țara de origine) şi a apărut un 
nou şomaj. 

Stăpânii acestei piețe nu sunt însă 
întreprinzătorii ci Executivul. lar Executi- 
vul nu şi-a propus încă nimic, adică să le 
creeze acestor şomeri anumite facilități 
pentru mici afaceri. 

Care este explicaţia? Aceşti ani de 
neimplicare, de indolenţă, de neprecizare 
a obiectivului Executivului care trebuie să 
spună ce-şi propune: să facă sau să ad- 
ministreze reforma? 

— Ce iniţiative are PNŢCD în acest 
domeniu? 

in programul Convenţiei Democratice 
este prevăzut un capitol special care cu- 
prinde măsuri pentru dinamizarea forţei 
de muncă. Există şi o iniţiativă legislativă 
în acest sens care se află pe masa Parla- 
mentului şi în care se propun mai multe 
variante dintre care transformarea şome- 
rului în întreprinzător, asigurându-i cele 
necesare. Oricum, orice discuţie despre 
şomaj ajunge la întrebarea: ce trebuie re- 
dus mai întâi, şomajul sau inflația? E clar 
că inflaţia. 


Convorbiri realizate de 
Mirela IAMANDI 

INVENTATORII 
- o forță 

de muncă 
aparte? 


O altă marfă numită "muncă este, mai 
mult sau mai puţin ingrata activitate de 
creație, care, imposibil de a fi normată, dă 
uneori rezultate spectaculoase şi din pun- 
ctul de vedere al eficienţei economice. 

Aşadar, invențiile şi inventatorii (şi am 
numit astfel numai una dintre categorii) 
beneficiază de un regim juridic aparte. 
Prezentăm în continuare analiza juridică 
pe această temă a unui specialist în ma- 
terie. 

In prezent, materia invenţiei este re- 
glementată prin următoarele acte norma- 
tive interne: Legea nr. 64 din 11 octombrie 
1991 privind brevetele de invenţie (publi- 
cată în Monitorul Oficial nr. 212 din 21 
octombrie 1991); Legea nr. 120 din 18 
decembrie 1992 (publicată în Monitorul 
Oficial nr. 1 din 8 ianuarie 1992), 
Hotărârea guvernului nr. 152 din 27 martie 
1992 pentru aprobarea Regulamentului 
de aplicare a Legii nr. 64/1991 (publicată 
în Monitorul Oficial nr. 79 din 30 aprilie 
1992). 

În comparaţie cu vechea reglementa- 
re (în principal, cu Legea nr. 62/1974), 
noile acte normative reprezintă un impor- 
tant progres. Sub acest aspect, este poa- 
te suficient să se menţioneze că - 
exceptând dispoziţiile privind procedura 
de brevetare - Legea nr. 64/1991 consti- 
tuie, în mare parte, o preluare a dispoziții- 
lor Legii franceze nr. 68-1 din 2 ianuarie 
(astfel cum a fost modificată prin Legea 
nr. 78-742 din 13 iulie 1978), ceea ce, de 
bună seamă reprezintă o solidă garanție. 
Nu fiindcă legea franceză ar fi, neapărat, 
cea mai bună lege din lume în materie de 
inventii (personal, prefer alte reglementări 
Şi, oricum, o asemenea ierarhie nu ar 
putea fi realizată), ci pentru că este vorba 
despre o lege a cărei aplicare este verifi- 
cată de atâţia ani într-o economie de piaţă 
consolidată 

Pe ansamblu, două elemente mi se 
par a fi cele ma! semnificative sub aspec- 
tul progresului adus de noua reglementa- 
re română. Mai întâi accentul pus pe 

drepturile inventatorului în raport cu alte 
subiecte de drept (în primul rând, cu uni- 
tatea la care este încadrat inventatorul 
realist), creându-se astfel, în mod firesc, 
o situaţie concordantă cu rolul real al in- 
ventatorului. De exemplu, art. 3 stabilește 
principiul că brevetul se acordă autorului 
invenţiei; de aceea, orice alte regle- 
mentări ulterioare ale legii care, în diverse 
ipoteze, conferă dreptul de brevetare 
unităţii în legătură cu care sau la comanda 
căreia s-a creat invenţia reprezintă ex- 
cepţii. lar conform unui principiu juridic 
elementar, excepţiile trebuie interpretate 
restrictiv. 

Cel de-al doilea element esenţial de 
progres este reglarea relațiilor - dintre su- 
biectele de drept implicate în procesul de 
creare şi brevetare a invenţiei - nu prin 
reguli fixe, ci prin mecanismul unor norme 
juridice care, în numeroase situaţii, permit 
părților să recurgă la convenție, ca expre- 
sie a acordului lor. Cu alte cuvinte, con- 
venţia dintre părți poate înlătura regulile 
edictate prin lege, servind astfel mai bine 
interesele celor implicaţi, fiindcă este fi- 
resc să se considere că aceştia îşi cunosc 
mai bine intersele concrete decât ar putea 
să o facă orice legiuitor. De exemplu, 
persoanele fizice ori juridice cu vocaţie 
originară la calitatea de titular al brevetului 
sunt primite să convină cu terii (chiar în 
avans față de momentul realizării in- 
vențţiei) asupra transferării dreptului la 
dobândirea brevetului, în schimbul unor 
avantaje materiale. Sau, într-un alt exem- 
plu, remunerarea inventatorului este şi ea 
supusă negocierii, permiţând stimularea 
acestuia conform regulilor economiei de 
piață. 

Și din punctul de vedere al procedurii 
de brevetare există progrese, fiindcă sunt 
preluate sisteme consacrate în legislații 
ale unor țări excepţional dezvoltate tehno- 
logic. La prima vedere, împrejurarea că 
legea prevede termene îndelungate şi 
etape numeroase pentru eliberarea bre- 
vetului ar putea fi considerată ca o frână 
în calea progresului tehnic. Realitatea 
este însă că aceeaşi este situaţia şi în alte 
sisteme de drept, fiindcă în această mate- 
rie formalismul asigură o garanţie pe care 
se bazează eliberarea brevetului. Oricum 
ar fi, legea stabileşte și posibilitatea ca 
unele termene ori etape să poată fi înlătu- 
rate, pe riscul solicitantului și contra unor 
taxe suplimentare 

De bună seamă, Legea nr 64/1991 nu 
este perfectă. Personal,'ca jurist, i-aş re- 
proşa - în primul rând - numeroasele 
slăbiciuni de tehnică juridică, aşadar im- 
preciziuni terminologice, necorelări, ne- 
Clarități, "neșletuiri', care - în procesul de 
aplicare - pot determina importante (inuti- 
le) litigii. De asemenea, este supărător şi 
că, nici de această dată, nu s-a găsit de 


cuviinţă a se reglementa contractele cele 
mai importante de transmitere a tehnolo- 
giei brevetate: cesiunea şi licenţa. 

Faţă de cele de mai sus, apreciez că 
nu neapărat conţinutul concret al le- 
gislației române în vigoare constituie 
sursa stagnării creaţiei tehnologice, 
deşi şi sub acest aspect se mai pot aduce 
îmbunătăţiri. Am în vedere, de bună sea- 
mă, legislaţia de proprietate indus- 
trială, iar nu legislaţia română în general, 
fiindcă aceasta, dimpotrivă, nu cuprinde 
norme care să stimuleze investiţiile în 
creaţia tehnico- ştiinţifică. De aceea, cau- 
za cea mai importantă este o conse- 
cință a împrejurării că în prezent, 
oriunde în lume, cercetarea ştiințifico- 
tehnică necesită fonduri imense, a 
căror investire trebuie stimulată. 

lar printre cauzele de asemenea im- 
portante se află şi insuficienta cunoaştere 
de către inventatori şi unităţile implicate 
(societăţi comerciale, regii autonome, in- 
stituții de cercetare ori de învățământ etc.) 
a avantajelor oferite de legislaţia în mate- 
rie. Şi, poate, şi a dezavantajelor legis- 
laţiei, tocmai spre a putea fi evitate şi (de 
ce nu?) ocolite. 

S-ar putea întâmpla ca noua profe- 
sie reglementată (pentru prima dată în 
țara noastră) prin art. 43 din Legea nr. 
64/1991, anume aceea de "consilier în 
proprietate industrială" să contribuie la 
profesionalizarea aplicării legislaţiei 
invențiilor. In țările avansate din punct de 
vedere tehnologic, birourile de consilieri 
în proprietate industrială sunt dintre cele 
mai profitabile din punct de vedere finan- 
ciar, tocmai întrucât clientela lor se recru- 
tează dintre aceia care, folosindu-le 
serviciile, îşi consolidează profiturile re- 
zultate din creaţia tehnologică. 


Lect. univ. Lucian MIHAI 

(titular al cursului de 

"Drept al proprietății intelectuale" la Fa- 
cultatea 

de Drept a pai i 

din Bucureşti) 

DOUGLAS 
HURD 


ezervele pe care Occidentul le va 

fi avut față de sistemul politic 

post-decembrist de la Bucureşti 

au rămas în urmă. Chiar limitată la 

ceva mai inult de o zi, vizita minis- 
trului de externe al Regatului Unit, Dou- 
glas Hurd, este un semnal elocvent în 
acest sens. Cu atât mai mult cu cât este 
vorba de prima vizită oficială britanică la 
acest nivel după 1985. lar dl. Hurd este 
exponentul unui guvern conservator, 
deci, teoretic, opus ideologic actualei pu- 
teri de la noi, acuzată de criticii săi că ar 
promova restauraţia vechii orânduiri. 
Concluzia, confirmată şi de alte elemente, 
nu poate fi decât că democraţiile occiden- 
tale îşi fundamentează relaţiile cu 
România nu doar pe dorinţa de a nu crea 
dezechilibre față de alte state ex-comu- 
niste, mai bine văzute, ci şi pe convinge- 
rea că țara noastră este un partener cu 
drepturi depline ca oricare altul. 

Desigur, obiecțiile, nedumeririle şi 
semnele de întrebare față de un aspect 
sau altul al situaţiei interne nu au dispărut; 
dar ele nu mai dau naştere la reticențe sau 
chiar condiţionări, ci, cel mult, la reco- 
mandări formulate cu bunăvoință. Nici dl. 
Hurd n-a omis să menţioneze în convor- 
birile oficiale sau chiar în alocuţiunea ros- 
tită în Parlament . interesul său şi al ţării 
sale pentru anumite probleme delicate şi 
viu discutate chiar în aceste zile. Cum 
sunt controlul democratic asupra SRI, 
încurajarea investitorilor străini serioşi 
(britanicii fiind printre cei mai activi) şi, pe 
un pian mai larg, respectarea drepturilor 
omului. Totodată, distinsul și experimen- 
tatui diplomat a avut grijă să nu accentue- 
ze mai mult decât se cuvenea aceste 
aspecte, reamintind, de fiecare dată, că 
soluţionarea lor favorabilă, în spirit demo- 
cratic, ar fi, în primul rând, în interesul 
României. "Instaurarea democraţiei 
este o condiție preliminară pentru 
obținerea statutului de membru în Co- 
munitatea Europeană”, a precizat dl. 
Hurd. Statut la care, deocamdată, țara 
noastră abia îndrăzneşte să aspire, şi nu 
din cauza unui deficit de democrație, ci a 
stării sale economice. Evocarea sa de 
către dl.Hurd, sub cupola Parlamentului, 
este, în sine, măgulitoare. Domnia sa s-a 
angajat, in numele Marii Britanii, şi la un 
sprijin mai concret pentru apropierea 
României de CE - sprijin manifestat, de 
altfe! și până acum - în primul rând prin 
deschiderea mai largă a pieței vest-euro- 
pene pentru produsele româneşti 

in raport cu alte vizite similare, 
aestâşurate in momente mai tensionate 
din ultimii ani, di Hurd a parut a acorda 


la București 


DIE Ss Ada i S OVER 


"Un prieten 
apropiat” 


opoziției politice o atenție limitată, pe 
măsura rolului ei în stat. Domnia sa a 
operat, de altfel, selectiv, privilegiind par- 
tidele de orientare creştin-democrată, 


` apropiate conservatorilor (PNŢCD şi 


UDMR) ca şi o personalitate ca dl. Petre 
Roman, a cărui experiență de fost prim- 
ministru îl autoriza să aducă utile com- 
pletări imaginii realităţilor politice 
româneşti. In expunerile reprezentanţilor 
opoziţiei, di. Hurd a găsit, cum era şi 
firesc, "critici şi nerăbdare". Dar s-a ferit 
să se facă ecoul lor, chiar şi atunci când, 
la conferința de presă, a fost insistent 
chestionat asupra corupţiei din România, 
ajunsă, nu se ştie cum, în atenţia presti- 
giosului Times din Londra. "Nu este ro- 
lul celor din afară (outsiders) să critice 
aspecte ale politicii româneşti'a 
răspuns,sec,demnitarul britanic,subli- 
niind că, personal, s-a abținut să ridice 
probleme de acest gen. Fireşte, în afara 
aprecierilor măsurate, amintite mai sus. 
Opinia, în ansamblu favorabilă, asupra 
stadiului atins de România în progresul 
său spre democraţie - care trebuie, desi- 
gur, continuat - se reflectă și în declaraţia 
comună româno-britanică, semnată de 
anii Douglas Hurd şi Teodor Meleşcanu. 
Date fiind uzanţele britanice, documentul 
poate fi comparat cu tratatele bilaterale 
semnate deja de România cu mai multe 
țări vest-europene. Declaraţia comună 
consacră intensificarea colaborării bilate- 
rale în toate domeniile, țara noastră fiind, 
fireşte, cea care are cel mai mult de câşti- 
gat din aceasta. Marea Britanie se afirmă, 
astfel, aşa cum spunea dl. Hurd, ca "un 
prieten apropiat, de încredere, care pu- 


ne, uneori, anumite întrebări, dar un 
prieten pe care România poate conta". 

Că şi Occidentul poate conta, la nevo- 
ie, pe România a ieşit clar în evidenţă în 
cursul crizei iugoslave. Este inutil să se 
mai sublinieze că atitudinea lumii occi- 
dentale față de țara noastră a fost în mare 
măsură influenţată de modul în care auto- 
rităţile de la Bucureşti au tratat acest con- 
flict şi, mai ales, de participarea lor la 
asigurarea embargoului dunărean. Insăşi 
vizita dlui Hurd a fost doar prima etapă a 
unui turneu balcanic care a mai cuprins 
Sofia şi Skoplje. Este evident, în acest 
context, că problematica iugoslavă a ocu- 
pat, în dialogul ministrului britanic cu in- 
terlocutorii săi români, un loc cel puţin 
egal cu relaţiile bilaterale, chiar dacă, din 
motive lesne de înțeles, acestora li s-a 
acordat, formal, preponderența. DI. Hurd 
s-a declarat impresionat de "rolul robust" 
jucat de România în implementarea rezo- 
luţiilor ONU asupra sancţiunilor aplicate 
noii lugoslavii. Domnia sa a recunoscut şi 
pierderile considerabile suferite de ţara 
noastră în urma acestor sancţiuni. Cât 
priveşte compensarea daunelor, acestea, 
crede ministrul britanic, ar putea lua forma 


` (deocamdată imprecisă) a unei atitudini 


mai favorabile a organismelor financiare 
internaţionale, în momentul acordării 
asistenţei pentru România. Oricum se cu- 
vine ca dosarul respectiv să fie bine fun- 
damentat şi să nu conţină ceea ce dl Hurd 
anumit "cifre scoase din nori'.Intrevede- 
rea cu preşedintele Iliescu i-a oferit minis- 
trului britanic prilejul de a cunoaşte con- 
cluziile acestuia în urma turneului său prin 
spaţiul post-iugoslav. 

Dupăvizita dlui Douglas Hurd, se poa- 
te spune că legăturile româno-britanice, 
tradiționale, în ciuda depărtării geografi- 
ce, au dreptul să spere la un viitor pe 
măsura respectabilei lor istorii. 


Andrei STĂTESCU 

A n fluidul spaţiu iugoslav s-a înre- 
gistrat la inceputul săptămânii tre- 
cute o nouă lovitură. de teatru, 
prin demiterea preşedintelui iu- 
goslav Dobriţa Ciosici în urma 

unei prelungite şedinţe a parlamentului de 
la Belgrad. Atât mass-media autohtonă 
cât şi cea internaţională, precum şi nume- 
roşi oameni politici iugoslavi au calificat 
gestul neaşteptat al parlamentarilor ca o 
lovitură dată liniei moderate din conduce- 
rea RF! si o consolidare a puterii aflate 
acum exclusiv în mâinile aripii naționaliste 
i tonaliste 


telui Cios'ci a fost cerută încă din luna 


februarie de liderul extremist al Partidului 
Radical Sârb (PRS), Voislav Şeşeli, sub 
acuzația de a fi violat constituția, acesta 
nu a fost sacrificat decât în momentul în 
care a nemulțumit şi îngrijorat Partidul So- 
cialist al preşedintelui sârb Miloşevici 
Conform declaraţiilor lui Şeşeli, Ciosici ar 
fi “fraternizat cu unii generali de armată, 
incitându-i să organizeze o lovitură de 
stat" și ar fi negociat în secret cu croații, 
pregătind cedarea Krainei (teritoriu locuit 
de sârbi aparținând Croaţiei) şi încercând 
să împartă mult:discutata provincie Koso- 
vo. Graba cu care moţiunea pentru un vot 
de încredere a fost introdusă în parlament 
(în momentul în care acesta urma să-şi 
încheie sesiunea de primăvară, urmând a 
se întruni în septembrie) s-a datorat unei 
întâlniri secrete, la 27 mai, între şeful sta- 
tului iugoslav şi membrii Statului Major 
fară ştirea şi aprobarea parlamentului 
Gestul a fost calificat de socialişti şi radi- 
cali ca oviolare a constituției, deşi circum- 
stanțele în care ar fi fost încălcată legea 

De mitere 

în lipsă 
supremă nu au fost clarificate,deoarece, 
in calitate de preşedinte al lugoslaviei Cio- 

sici era şi şef al forțelor armate. 

Dezbaterile furtunoase, transmise în 
direct de televiziunea din Belgrad. în tim- 
pul cărora de la tribună s-au succedat 


Nei uirhitar n 


Demonstranti în luptă cu forțele de 
ordine în fața parlamentului iugoslav 
după demiterea preşedintelui Dobriţa 
Ciosici 


triva faptului că preşedintele nu era pre- 
zent şi nu i se acordase şansa de a se 
apăra, s-au încheiat puţin după miezul 
nopții. Pentru revocarea din funcţie a 
șefului statului s-au pronunţat - după cum, 
deja se cunoaşte - 75 de deputaţi din 
Camera Cetăţenilor, 34 fiind împotrivă, în 
Camera Republicii scorul fiind de 22 la 10 

Fost partizan al lui losip Broz Tito şi 
membru al C.C. al P.C. din Serbia, Dobriţa 
Ciosici a intrat în disidenţă în 1968 când a 
denunțat apariția naționalismului şi sepa- 
ratismului' în provinciile sârbeşti Kosovo 
şi Voivodina. Romancier de marcă şi 
membru al Academiei de Ştiinţe de la 
Belgrad, el este considerat părintele spiri- 
tual al unui memorandum datând din 
1986, care susține necesitatea reunirii 
sârbilor într-un singur stat - "Serbia Mare”, 
punct de vedere adoptat de Slobodan 


Miloşevici un an mai târziu, când a preluat 
puterea în Serbia. Candidat unic la 
preşedinţia noii lugoslavii, propus de 
chiar Partidul Socialist condus de Mi- 
loşevici, el a fost ales în aprilie'1992 în 
funcţia supremă. 

Disensiunile dintre cei doi s-au 
adâncit în toamna anului trecut, datorită 
sprijinului acordat de Ciosici opoziţiei de- 
mocratice, şi au culminat cu lipsa de en- 
tuziasm cu care i-a susținut candidatura 
lui Miloşevici, în favoarea premierului de 
atunci Milan Panici, la alegerile din de- 


. cembrie trecut. "Ciosici a devenit victima 


celor pe care i-a creat", a declarat Vuk 
Draşkovici, lider al Partidului Renaşterii 
Naţionale aflat în opoziție, adăugând că 
el a fost răsturnat într-un mod brutal şi 
primitiv". 

Majoritatea partidelor din opoziție au 
ap'eciat că, deşi preşedintele demis avea 
'eputaţia de şef al grupării naţionaliste, el 
reprezenta un liant între Muntenegru şi 
Serbia, alianța dintre cele două republici 
fiind acum grav compromisă. Totuşi, lide- 
rul Partidului Socialist din Muntenegru a 
considerat aceste pronosticuri drept "pre- 
mature”, subliniind că "Slobodan Mi- 
loşevici este acela care hotărăşte totul, el 
este personalitatea politică cea mai puter- 
n'că din ţară şi va rămâne şi în viitor." 

ovitura de forță de la Belgrad ar pu- 
tea anunţa însă noi probleme pentru Bos- 
nia, deoarece Ciosici era adeptul unei 
solvtionări negociate în această repu- 
blic: fapt condamnat de adepții lui Şeşeli 
care i-au sprijinit pe sârbii bosniaci in de- 
cizia lor de a continua lupta. Deși, la 
rândul său, preşedintele sârb Miloşevici 
i-a cerut luna trecută lui Radovan Karadjici 
să accepte un plan de pace pentru apune 
capăt conflictului armat din Bosnia şi a 
anunţat sistarea ajutoarelor pentru co- 
naționali din această regiune, el nu și- a 
putut permite o sciziune în tabăra naţiona- 
liștilor care i- ar fi periclitat chiar poziția pe 
care el însuşi o ocupă. 

Aflat în Macedonia în momentul desti- 
tuiri, Dobriţa Ciosici a declarat ulterior că 
Miloşevici l-a înlăturat datorită opoziţiei 


sale față de linia dură, despotică a” 


preşedintelui sârb şi a calificat gestul ca 
un clasic act stalinist 

Reacţia belgrădenilor față de înlătura- 
rea preşedintelui Ciosici a fost imediată, 
mii de oameni strângându-se în faţa clădi- 
rii parlamentului. Nemulțumirea manifes- 
tanţilor şi dorința unora de a pătrunde în 
sediul legislativului s-a soldat cu con- 
fruntări între forţele de ordine şi demon- 
stranţi „în urma cărora s-au inregistrat 
circa 30 de răniţi şi un mort (din rândurile 
poliției). Pe de altă parte, în urma pătrun- 
derii forțate în sediul Partidului Renaşterii 
Naţionale (PRN), poliţia l-a arestat pe lide- 
rul formaţiunii, Vuk Draşkovici, împreună 
cu alți membri şi deputaţi ai respectivului 
partid. In cursul unei conferințe de presă 
organizate la puţin timp după consuma- 
rea evenimentelor, Milan Komenici, 
preşedintele comitetului executiv al PRN, 
a cerut eliberarea imediată a lui Draşkovi- 
ci, care afost grav bătut de poliţie, primind 

îngrijiri medicale la un spital belgrădean, 
după care a fost preluat din nou de forțele 
de ordine. 

Nu la fel de prompte au fost însă şi 
reacțiile responsabililor occidentali la ves- 
tea demiterii şefului statului iugoslav, ei 
preferând să aştepte o cristalizare a si- 
tuaţiei. Doar purtătorul de cuvânt al SUA, 
Richard Boucher, a făcut referire la înlătu- 


rarea lui Ciosici, declarând însă că "State- 
le Unite nu se aşteaptă la schimbări reale 
în politica Serbiei". Viitorul, întotdea- una 
imprevizibil, ne va demonstra dacă deci- 
zia parlamentului de la Belgrad va in- 
fluența asupra viitorului lugoslaviei şi 
Bosniei şi mai ales în ce fel. 


loana BĂRBULESCU 


MOSCOVA 


rin deschiderea Conferinței Con- 
stituționale convocate de 
preşedintele Elțin, se poate spu- 
ne că elaborarea noii legi funda- 
mentale a Federaţiei Ruse a intrat 
în linia dreaptă. La capătul căreia va avea 
loc, probabil, un referendum, singura mo- 
dalitate de adoptare a Constituţiei care nu 
poate fi contestată de nimeni. Favoritul 
acestei "curse constituționale" rămâne, 
fără îndoială, preşedintele Elţin. El a ma- 
nevrat în aşa fel încât să-şi izoleze cei mai 
înverşunaţi adversari - preşedintele parla- 
mentului, Ruslan Hasbulatov, şi vice- 
preşedintele Aleksandr Ruţkoi 
atrăgându-şi colaborarea, dacă nu şi spri- 
jinul, unora din foştii lor aliaţi. La care se 
adaugă cei nu prea încântați de proiectul 
constituțional al preşedintelui, dar con- 
vinşi că pot obține mai multe concesii 
negociind cu el decât atacânau-l 
Din această categorie fac parte în pri- 
mul rând liderii teritoriilor naţionale şi pro- 
vinciilor din componenţa federaţiei. Lor li 
s-a rezervat un rol central în strategia prin 
care dl Eltin, intenţionează să-şi impună 
vederile constituționale. Proiectul său 
acordă o mare importanţă reprezen- 
tanților “subiecţilor federației" -cum sunt 
numite regiunile componente - care ar 
urma să formeze camera Superioară a 
parlamentului. lar una din cele cinci secții 
ale Conferinţei Constituţionale este 
alcătuită pe aceeaşi bază. Toate acestea 
nu au fost, totuşi, suficiente pentru "su- 
biecţi”, care au solicitat mai multă autono- 
mie politică şi economică. In avangardă 
aflându-se, fireşte, acele republici auto- 
nome care şi-au asumat deja, pe plan 
local, drepturi extinse şi, în unele cazuri, 
se declară chiar state suverane. Un exem- 
plu este Tatarstanul, care nu a semnat nici 
tratatul federal (încheiat în martie 1992, 
acesta preciza relaţiile provinciilor cu pu- 
terea centrală, dar a rămas, în mare parte, 
doar pe hârtie) şi doreşte ca viitoarea 
Constituţie să-i recunoască "noul statut" 
pe care şi l-a proclamat unilateral 
Nu toate republicile autonome - delimi- 
tate pe criterii etnice - au vederi atât de 
radicale, insă tratativele cu liderii lor au 


fost o încercare grea pentru preşedintele 


O Constituţie pe măsură? (Boris Elţin 
vizitând Parlamentul European, în 1991) 

Numărătoare 
inversă 
pentru 
Constitutie 


Eltin. Chiar dacă rezultatul a fost calificat 
drept "o serioasă victorie" de purtătorul 
de cuvânt prezidenţial, V. Kostikov, decla- 
raţia pe care au adoptat-o conducătorii 
celor 20 de republici autonome nu ex- 
primă un sprijin necondiţionat pentru pro- 
iectul constituțional al preşedintelui 
Documentul afirmă, în schimb, ca scop al 
conferinței deschise la 5 iunie elaborarea 
unui "proiect unic" pornindu-se de la pro- 
punerea dlui Elţin şi de la cea provenită 
din Sovietul Suprem, în care balanţa pu- 
terilor este mai favorabilă forului legislativ 
Chiar şi în schimbul acestei declaraţii ne- 
angajante, liderii republicilor au obținut 
importante concesii pe plan economic. Ei 


SEVASTOPOL 
Revolta 


pavilioanelor 


Anul trecut la Ialta, preşedinţii Elţin 
şi Kravciuk căzuseră de acord să amâne 
divizarea flotei Mării Negre până în 1995 
când, sperau ei, atmosfera va fi ma 
calmă. Acest aranjament se dovedeşte 
însă fragil. In ultimele săptămâni, tot mai 
multe nave ancorate la Sevastopol, în 
Crimeea - până la două treimi din flotă - 
au arborat drapelul cu crucea Sf. Andrei, 
pavilionul marinei ruseşti înainte și după 
perioada sovietică. Este vorba de o ori- 
ginală formă de protest al echipajelor, 
iscat mai puțin din considerente nationa- 
le cât din motive mai pissi: salariile 
sunt mici şi plătite în karbovaneţi - mo- 


neda interimară ucraineană, care se de- 


valorizează chiar mai repede decât rubla 
- iar statutul lor incert îi expune pe mari- 
nari hărţuielii autorităţilor ucrainene sau 
ale celor locale din Crimeea, dominate 
de Ari Naţionaliștii ambelor tabere s-au 

răbit, bineinţeles, să se amestece in 

ispută: un grup de ofițeri ucraineni a 
condamnat "provocările imperialiste ale 
Rusiei” şi s-a declarat surprins că guver- 
nul de la Kiev nu ia măsuri; de cealaltă 
parte, naţional-comuniştii ruşi au cerut 
ca pon noua Constituție, Sevastopolul 
să fie declarat “oraș rusesc”. Oamenii 
pome mai realişti caută, şi ei, soluții. 

iderul opoziției ucrainene, Viaceslav 
Ciornovil, a sugerat ca flota să fie 
impărțită imediat, pentru a se lămuri lu- 
crurile. lar primul ministru rus Viktor 
Cernomirdin se gândeşte la construirea 
unor noi posturi în sectorul de litoral 
euxin rămas Rusiei. Fireşte, fondurile 
vor fi greu de găsit. Pentru inceput, flota 
rusă ar putea inchiria baza navală de la 
Sevastopol. Se spune că Ucraina işi do- 
reşte o flotă mai mare decât poate 
întreține. Dar oare Rusia nu se afla şi ea 
în aceeași situație? 

vor deţine controlul propriilor resurse na- 
turale şi al valutei obținute prin exportul 
acestora, iar sistemul fiscal va fi restruc- 
turat pentru a le permite să păstreze un 
procent mai mare din impozitele colectate 
în limitele lor. 

Preşedintele a avut mai mult succes la 
o întrunire ulterioară, la care au aprticipat 
liderii tuturor provinciilor - autonome sau 
nu - din Federaţia Rusă. In acest forum, 
"proiectul prezidenţial al Constituţiei şi 
ideea Conferinţei Constituţionale au 
fost sprijinite fără echivoc", potrivit dlui 
Kostikov. Exista temerea că reprezen- 
tanţii regiunilor neautonome, adesea mai 
mari şi mai bogate decât micile republici 
autonome, vor solicita acelaşi grad de 
autonomie ca şi acestea. DI Elţin le-a de- 

` clarat că este pregătit să le amplifice pre- 
rogativele economice dar că a face 
acelaşi lucru în sfera politică este deo- 
camdată "prematur". Fără a se mulțumi 
cu promisiunile, liderii locali au cerut asi- 
gurări că, îndată după Conferinţa Consti- 
tuţională, vor fi adoptate decrete prin care 
să fie realizate în practică prevederile tra- 
tatului federal. Preşedintele subliniase că 
tocmai adoptarea noii Constituţii (în va- 
rianta sa, fireşte) este o condiţie de bază 
a aplicării tratatului. 

Se poate pune întrebarea dacă, în do- 
rința de a uşura calea Constituţiei sale, di 
Elţin nu va merge prea departe cu federa- 
lizarea. Vicepreşedintele Ruţkoi l-a acu- 
zat, de altfel, că după ce a contribuit la 
"distrugerea unei mari puteri' (URSS), 
doreşte 'să termine şi Rusia, 
împărţind-o în 130 cnezate separate", 
fireşte, la ordinele Vestului. Cum a ajuns 
vicepreşedintele la cifra de 130 este greu 
de ştiut, numărul provinciilor federaţiei 
fiind de 86. Eliminat, practic, din activita- 
tea politică, dl Ruţkoi este supus celor mai 
variate umilinţe de către şeful său, care i-a 
interzis de curând, ţinerea unei conferinţe 
de presă la Kremlin, unde continuă să işi 
aibă biroul. El s-a refugiat într-o retorică 
tot mai agresivă, găsindu-şi audienţă prin- 
tre nostalgicii comunismului, în perspec- 
tiva alegerilor prezidenţiale la care vrea să 
participe. Fără să excludă, totuşi, şi iniția- 
tive mai hazardate: "rămânând vice- 
preşedinte al Federaţiei Ruse, îmi 
rezerv dreptul la acele acţiuni, inclusiv 
de ordin constituțional, care ar putea 
deveni necesare în actuala situație", a 
declarat el de curând. 

Puțin diferită este strategia lui Ruslan 
Hasbulatov. Prin declaraţii ambigue, el 
şi-a păstrat posibilitatea de a participa, 
eventual, la procesul constituțional de- 
clanşat de preşedinte, dar în acelaşi timp 
încearcă să-şi mobilizeze ultimii adepţi 
pentru o contraofensivă. Deşi contestat 
chiar în prezidiul sovietului suprem, di 
Hasbulatov a reuşit să adune circa 2000 
deputaţi de diferite niveluri într-un forum 
văzut ca o alternativă la Conferinţa Con- 
stituțională. El l-a acuzat pe preşedinte că 
ar intenţiona să transforma conferința în 
adunare constituantă, împuternicită nu 
numai să definitiveze textul Constituţiei, ci 


să-l şi adopte oficial. Aceasta ar însemna 
o lovitură de stat, a declarat dl Hasbula- 
tov, iar "în țara aceasta mai sunt oameni 
în stare să opună o rezistenţă puter- 
nică". In timp ce chiar adjuncţii săi se 
pronunţă pentru un compromis cu di 
Eltin, liderul parlamentului are altă soluție. 
Este vorba de un referendum care ar su- 
pune votului popular trei texte: Constituţia 
"țaristă" a preşedintelui, cea elaborată de 
parlament ('centristă') şi varianta-sur- 
priză: o Constituţie comunistă. Motivul: 
mulţi oameni ar fi încă atașați vechii ideo- 
logii şi ar avea şi ei dreptul să-şi susțină 
punctul de vedere... Criticii dlui Hasbula- 


tov consideră, însă, că el ar urmări, în 
realitate, ca nici una din cele trei variante 
să nu fie adoptată - rezultat probabil al 
unui. asemenea referendum "trilateral" - 
rămânând astfel în vigoare actuala Con- 
stituție brejnevistă, cu care preşedintele 
parlamentului se împacă foarte bine. 
Rusia poate întrezări momentul în care 
va avea o Constituţie în pas cu vremea. 
Totul este ca până atunci anarhia şi dispe- 
rarea să nu se înstăpânească, iar legea 
fundamentală să vină prea târziu. 


Alexandru ANTONESCU 


eSa ana 


u foarte puțin timp în urmă, pro- 

curorul Bruno Siclari, angajat în 

activitatea anti-mafia, avertizase 

asupra posibilităţii ca Mafia să 

pregătească o replică la acţiunile 
îndreptate împotriva sa, plănuind marca- 
rea unui an de la asasinarea judecătoru- 
lui Giovanni Falcone printr-un atac 
spectaculos. Care, din nefericire, s-a pro- 
dus. 

Un automobil-capcană a explodat, la 
Florenţa, pe o stradă îngustă din spatele 
Galeriei Uffizi, omorând şase persoane, 
rănind alte 30 şi aducând pagube serioa- 
se celei mai importante colecţii de artă a 
Italiei. "Acest atac a lovit în inima civilizaţiei 
occidentale", a arătat poetul Mario Luzi. 
Ministrul de interne, Nicola Manino, a afir- 
mat imediat că atentatul poartă amprenta 
"terorismului mafiot", semnalând analogii- 
le existente cu atentatul de la Roma, ce 
avusese loc numai cu câteva zile înainte. 

intrunit de urgenţă, în prezenţa pre- 
mierului Carlo Azeglio Ciampi, Comitetul 
Naţional pentru Securitate şi Ordine Pu- 
blică a analizat măsurile pe care trebuie 
să le ia autorităţile locale pentru a descu- 
raja alte acţiuni teroriste. Astfel, la Roma a 
fost întărită paza, în special în zonele con- 
siderate mai sensibile - gara Termini, ae- 
roportul Leonardo da Vinci, ambasadele, 
oficiile companiilor aeriene, sediile parti- 
delor şi chiar staţiile de metrou. La fel s-a 
procedat la Milano, unde s- au produs 
primele atentate cu bombe (în 1969) şi la 
Bologna, unde o puternică explozie în 
gara oraşului, la 2 august 1980, s-a soldat 
cu 85 de morţi şi peste 200 de răniţi. 

Atentatul a fost revendicat de 'Falan- 
ga armată", o misterioasă organizație ale 
cărei ameninţări nu au fost luate până 
acum în serios de anchetatori, deoarece 
au survenit totdeauna după ce mijloacele 
de informare în masă au relatat pe larg 
despre atacuri. 

O primă evaluare a daunelor aduse 
Galeriei Uffizi indică faptul că au fost dis- 
truse trei tablouri semnate de Gherardo 
delle Notti ("Naşterea lui Christ"), Bartolo- 
meo Manfredi ("Buonaventura" şi "Ciclo 


viti"). Alte 20 au fost deteriorate, fiind ava- 
riate, de asemenea, mai multe statui. Toa- 
tă înformatizarea biroului de recenzare a 
operelor, realizată în 10 ani de muncă, a 
devenit inutilizabilă, iar Academia "Geor- 
gofili", cea mai veche societate pentru 
ştiinţe agricole din lume, a fost distrusă, 
împreună cu cărţile şi colecţia sa inesti- 
mabilă de arhive. 

Explozia de la Florenţa a scos în evi- 
denţă vulnerabilitatea vastului patrimoniu 
artistic al Italiei şi i-a făcut pe mulţi să 
evoce spectrul terorismului cultural care 
ameninţă industria turismului. Adevărul e 
că majoritatea celor mai cunoscute mo- 
numente ale Italiei reprezintă ţinte uşor de 
atins pentru bombe. lar atentatorii, indife- 
rent de numele şi apartenenţa lor, au fost 
conştienţi de acest lucru. "Este o nouă 
formă de crimă împotrtiva umanităţii”, a 
declarat Roy Strong, fostul director al Mu- 
zeului "Victoria and Albert" din Londra. 
"Faptul că cineva s-a putut gândi să lo- 
vească Uffizi mă şochează. Operele de 
artă care se află acolo aparţin tuturor şi a 
încerca să le distrugi în felul acesta este o 
formă extremă de barbarie". 

Până la atentatul de la Florenţa, cele 
mai grave atacuri la adresa unor opere de 
artă din Italia au fost cele îndreptate împo- 
triva lui Pietà (Michelangelo) de la Vatican 
şi a statuii lui David, tot de Michelangelo, 
din Florenţa. Aceste atacuri au fost însă 
săvârşite de bolnavi mintali. 

Cega ce, cu siguranţă, nu a fost cazul 
acum. In contextul afacerii "mâini curate", 
în care pionul principal în reprezintă Mafia, 
aceasta a reacționat în conformitate cu 
propria tradiţie, aplicând strategia teroris- 
mului. Recentul act se înscrie în malefica 
tradiție de care am amintit, continuând 
atentatele în care au fost ucişi judecătorii 
Giovanni Falcone şi Paolo Borsellino. Re- 

actualizata tactică de înfruntare directă a 
statului pare a fi rezultat dintr-o criză a 
consensului existentă în interiorul organi- 
zaţiei. 

Dar militarizarea acţiunilor Mafiei apa- 
re şi ca o urmare a fragilităţii relaţiilor dintre 
"familii" şi anumite sectoare ale sistemului 
politic, economic şi judiciar care, întrecut, 
au protejat interesele criminale. La ora 
actuală, peste 2600 de persoane ce lu- 
crau în administraţia publică sunt anche- 
tate sub acuzaţia de corupție sau pentru 
alte delicte. 

In ultimul timp, Mafia a primit lovitură 
după lovitură, Ultima şi dintre cele mai 
puternice constituind-o arestarea lui Be- 
nedetto "Nitto" Santapaola, a doua per- 
soană ca importanţă în ierarhia mafiotă. 
Acesta a fost, poate, cel mai bun mod 
posibil de a-i aduce un omagiu lui Giovan- 
ni Falcone. "Este un pas important pe 
calea înfrângerii Mafiei',a declarat atunci 
Vincenzo Parisi,şeful poliţiei italiene, 
adăugând totuşi că este conştient de fap- 


adar, alegerile au trecut, noul 
uvern s-a instalat în funcție şi, 
upă cum s-a văzut, şi-a luat rolul 
serios. Numai stânga, marea, 
dar aşteptata învinsă, continuă 
să-şi lingă rănile şi, încetul cu încetul, să 
se reorganizeze. 

Noua echipă conducătoare a Partidu- 
lui Socialist, adunată în jurul lui Michel 
Rocard, noul lider, nu şi-a făcut o intrare 
triumfală în viaţa politică. Născută în sufe- 
rință, ea este condamnată la solidaritate 
pentru a reuşi. Aceasta în condiţiile în care 
totul în jurul ei este distrus - ne gândim la 
prăbușirea socialismului occidental - iar 
in interior partidul este scindat. O parte a 
membrilor săi a refuzat să-l urmeze pe 
Rocard în demersul său, înclinând mai 
degrabă spre Jacques Delors, singurul 
politician de stânga din Franţa cu un pro- 
cent de popularitate ridicat. Laurent Fa- 


„ bius, după punerea în scenă a martiriului 


REST 


-sãu, a ales temporizarea. In ceea ce îl 


priveşte, preşedintele Mitterrand, datorită 
condițiilor impuse de coabitarea cu un 
guvern de dreapta, se vede constrâns să 
nu deschidă un conflict cu noua condu- 
cere a PSF, deşi aceasta nu îi este deloc 
apropiată. 

lată însă că, în tot acest proces de 
căutări şi încercări de recâştigare a tere- 
nului pierdut, o nouă grupare tinde să-şi 
facă loc pe eşichierul politic. Este vorba 
de Mişcarea Cetăţenilor, lansată la Belfort 
de Jean- Pierre Chevenement în septem- 
brie 1992 şi care şi-a ținut la Paris, la 
începutul lunii mai, prima reuniune la nivel 
naţional. A fost momentul care a marcat 
ruptura definitivă cu "fostul PSF", amânată 
o vreme din cauza alegerilor legislative. 
Incă de la deschiderea lucrărilor, Max Gal- 


tul că "nu am câştigat războiul împotriva 
Mafiei. Ştim că acest război va fi lung şi 
greu". 

Aserţiune adeverit de fapte. Şi există 
temerea că atentatul de la Florența nu va 
fi ultimul. Raportul anual asupra crimina- 
lităţii, recent publicat, semnalează achi- 
ziționarea de către Mafia calabreză a sute 
de arme de tip Kalaşnikov provenite din 
fosta lugoslavie în schimbulrlivrării de dro- 
guri. Asupra scopului nu mai există nici un 
dubiu. 

In acelaşi timp însă, atentatul, care a 
şocat opinia publică, poate duce şi la 
strângerea rândurilor în jurul justiţiei. Ita- 
lienii, şi nu numai celebrii "pocaiţi”, au 
dovedit că nu mai sunt dispuşi să admită 
terorismul şi minciuna, înțelegând că nu- 
mai o adevărată curățenie morală le poate 
asigura liniştea. Poate că aceasta este şi 
prima mare victorie în războiul împotriva 
corupţiei. 


Dinu BUCŞAN 


RARIS 


A treia 
stângã 


lo, deputat european, a ironizat Statele 
Generale ale PSF, prevăzute a se întâlni 
în iulie. "Acele < <reality shows> > ale de- 
mocrației, politicii şi gândirii sunt fie 
mărturii de neputinţă, fie dovezi de mani- 
pulare politică", a afirmat el. "Se înlocuiesc 
unii oameni cu alţii, politica este trecută 
sub tăcere, se organizează respectivul 
< <reality show> > şi avem astfel Statele 
Generale, dar nu aceasta este demo- 
craţia”, a adăugat Gallo. 

Discursul lui Chevenement s-a carac- 
terizat prin numeroase accente de durita- 
te. Conform aşteptărilor, el a atacat 
"partidul de la Epinay, care a pierit din 
cauza renunţărilor chiar înainte de actua- 
lele zguduiri. Cei care poartă responsabi- 
litatea eşecului nu pot propune astăzi un 
alt proiect. Ei nu sunt capabili. Nu au 
dorinţa să o facă. Nu mai au nici legitimi- 
tatea, întrucât au cauţionat opțiunile de 
renunțare, impuse de guvernarea invizi- 
bilă a banilor. Nici vorbă ca noi să ajutăm 
această stângă să revină la putere, mai 
ales dacă intenţionează să ducă aceeaşi 
politică a resemnării”. 

Noul partid a încercat să-şi definească 
propriul profil, urmând a fi trasată calea 
pentru a deveni o "a treia stângă", "o mare 
forță cetățenească pentru a stâvili ascen- 
siunea puterii feudale a banilor'. Mişcarea 
cetățenilor nu se vrea însă un partid la 
stânga PSF şi la dreapta PCF (comu- 
niştii), ci "deasupra" lor. Jean-Pierre Che- 


venement concepe noul partid ca pe 'o 
pârghie în dezbaterea democratică", pe 
care intenţionează să o introducă în jocul 
politic în momentul în care se vor dezvălui 
impasurile Europei liberale, "adevărata li- 
nie de fractură". "Atunci", a precizat el, 
“imensa insatisfacţie socială pe care o va 
provoca creşterea continuă a şomajului 
va arăta cât valorează de fapt abilitatea lui 
Balladur, care nu este altceva decât un 
rocardism bis, având în vedere că atât 
UDF, cât şi fostul PSF sunt două partide 
înfeudate establishmentului”. 

Nu s-ar putea spune că, dincolo de 
câteva declaraţi de intenţii, Mişcarea 
Cetăţenilor are un program deja bine 
structurat. In orice caz, meritul principal al 
lui Jean-Pierre Chevenement este acela 
de a plasa dezbaterile pe planul ideilor. 
Ceea ce ar putea atrage mulţi militanţi de 
stânga, debusolaţi după dezastrul de la 
legislative. Este un motiv pentru care PSF 
şi PCF trebuie să fie foarte atente la 
"mutările" noului partid, riscând, în caz 
contrar, să-şi piardă o parte din simpati- 
zanţi. 

incercarea de creare a unei noi forțe 
politice care să aibă un cuvânt de spus se 
anunţă dificilă. Istoria a demonstrat că, 
după Congresul de la Tours, din 1920, 
nici o grupare poiga de stânga, în afară 
de PSF şi PCF, nu a reuşit să se afirme. 
In urmă cu 30 de ani, Chevenement a 
încercat să regenereze mişcarea socia- 
listă pornind de la SFIO (Secţiunea Fran- 
ceză a Internaționalei Muncitoreşti), în loc 
să se integreze Partidului Socialist Unit. 
Astăzi, el preferă să mizeze pe o nouă 
organizaţie politică decât să se constituie 
într-o minoritate contestatară în interiorul 
PSF. Fără îndoială, contextul politic este 
diferit față de cel al anilor '60. Dar tocmai 
de aceea Chevenement şi colegii săi nu 
par a fi oamenii cei mai potriviţi pentru un 
proces de reînnoire. Prin prezenţa lor în 
cadrul fostelor executive, ei au dat girul 
unei guvernări pe care astăzi o resping şi 
o acuză. E adevărat că Chevenement a 
demisionat în 1983, dar a revenit pentru a 
ocupa postul de ministru al educaţiei 
naţionale (1984-1986) şi al Apărării (1988- 
1990). Georges Sarre, actualmente depu- 
tat de Paris, a fost secretar de stat în 
guvernul Ber&govoy, iar Max Gallo, 
purtător de cuvânt al Mişcării Cetăţenilor, 


"a fost, paradoxal, şi purtătorul de cuvânt 


al echipei primului ministrului Pierre Mau- 
roy în 1983, apărându-i cu înverşunare 
politica. 

Primul Congres al mişcării va avea loc 
în luna decembrie. Ea şi-a fixat drept 
obiectiv un număr de 10.000 de membri, 
având în prezent înregistraţi 2.287. Nu 
este uşor, dacă ținem seama că numai 
Verzii, oricum mai vechi şi mai cunoscuţi 
pe scena politică, au 3.500 de membri. 
Reuşita ar duce însă la evitarea posibi- 
lităţii ca noul partid să devină doar un 
mic grup - încă unul - în marea masă a 
stângii. 


Dinu BUCŞAN 

ecentul incendiu criminal de la 
olingen, în care şi-au pierdut 
viața cinci cetățeni de origine 
urcă - trei femei şi două fetiţe -, 
a şi reacția de furie devastatoare 
manifestată, pentru prima oară în Germa- 
nia, de conaţionalii acestora indică atin- 
gerea unui nou prag al valului de violenţe 
provocat de xenofobism. Emoţia încer- 
cată este dublată de confuzie şi chiar un 
sentiment de neputinţă. Pentru că, iată, 
nici marşurile cu lumânări, desfăşurate 
iarna trecută în numeroase oraşe pentru 
a exprima ofensa resimţită de populaţie 
față de acţiunile extremei drepte, nici in- 
terdicţiile asupra grupurilor neonaziste 
nici măsurile legislative luate pentru limi- 
tarea imigrației nu au reuşit să pună capăt 
recidivei rasiale. "Pur şi simplu ne amăgim 
- comenta situaţia din societatea germană 
canalul de televiziune ZDF. Persoanele 
decente pot să-şi liniştească conştiinţa în 
marşuri cu lumânări, dar aceste proteste 
nu vor face nimic împotriva urii iraționale 
ce predomină în mintea unora". 

S-a crezut, iniţial, că extrema dreaptă 
ar fi găsit teren fertil de acţiune violentă 
doar în regiunile răsăritene, conduita xe- 
nofobă fiind determinată de o anumită 
dezamăgire încercată, îndeosebi de tine- 
ret, față de avatarurile restructurării eco- 
nomice intervenite după unificare. O 
supapă, şi nimic mai mult, pentru frustra- 
re. Ar fi putut chiar să pară aşa, actele de 
agresiune la adresa străinilor începând, în 
septembrie 1991, la Hoyerswerda. Şi fiind 
continuate, în august anul următor, la 
Rostock, pe parcursul unei întregi 
săptămâni, când germanii au urmărit, stu- 
pefiaţi, dezlănţuirea furibundă a instincte- 
lor primare împotriva căminelor de 
azilanţi, asaltate cu ciomege, pietre şi sti- 
cle incendiare de grupuri ale extremiştilor 
de dreapta. "Răul provine de la străini" şi 
"Germania - germanilor" au fost sloganuri 
de frontispiciu ale acestor violenţe în pre- 
mieră, amintind în mod şocant de un ca- 
pitol de istorie ce nu onorează. "Nu 
credem că se va mai întâmpla vreo- 
dată", afirma un oficial de la Bonn. 

Nu numai că s-a întâmplat, dar agre- 
siunile xenofobe au trecut şi în vestul țării, 
în anul 1992 fiind semnalate circa 1800 de 
acte de violenţă comise de extrema dreap- 
tă, totul culminând cu atacul din noiem- 
brie de la Moelin, lângă Lübeck, întreprins 
cu bombe incendiare asupra domiciliului 
unor cetățeni de origine turcă, trei din ei 
pierzându-şi viața. Cu câteva minute 
înainte de declanşarea atacului, poliţia a 
primit un apel telefonic de revendicare, 
încheiat cu "Heil Hitler"! 

Străinătatea, îngrijorată, şi-a înmulţit 
criticile stânjenitoare la adresa a ceea ce 
se întâmplă în Germania. Cu atât mai mult 


LUMEA 20-2171993 19 : 


Noul paroxism 
al violenței 


“de e E 


Importantele efective polițieneşti mobili- 
zate n-au putut potoli furia comunităţii 
turce din Solingen. Populaţia turcă imi- 
grantă a fost, din nou, dur lovită de 
către un act criminal - avea să declare 
secretarul general al Consiliului Euro- 
pei, doamna Catherine Lalumiere 


cu cât asupra unor azilanţi s-a produs, de 
această dată la Kiel, un atac cu... grenade 
de exerciţiu întreprins de trei ofițeri şi un 
subofițer din armata germană, fapt de- 
notând, în aprecierea unor observatori, că 
opiniile de extremă dreaptă au pătruns şi 
în Bundeswehr. 

Sfidării rasiale trebuia să i se 
răspundă. Majoritatea marilor partide po- 
litice, asociate cu sindicatele şi Bisericile, 
au organizat, la Berlin, în preziua come- 
morării cumplitei nopți de 9 noiembrie 
1938, intrată în istorie sub numele de "kris- 
tallnacht", când evreii germani au fost vic- 
tima dezmăţului nazist, o amplă 
manifestare. Aproximativ 300.000 per- 
soane şi-au exprimat, fără echivoc, opo- 
ziţia faţă de recrudescenţa urii rasiale. 
Dar, scria "Die Welt', "ceea ce ar fi trebuit 
să fie o mărturie împotriva xenofobiei şi o 
pledoarie pentru umanism a devenit o zi 
a ruşinii”. Pentru că circa 400 de anarhiști 
au aruncat cu ouă şi roşii în preşedintele 
Richard von Weizsaecker în momentul 
când făcea un apel la toleranţă din tribuna 
în care se afla şi cancelarul Helmut Kohl. 
"Este în joc propriul nostru stat democra- 
tic", avea să declare şeful statului german. 


El a recunoscut, însă, că afluxul de solici- 
tanţi de azil în Germania a contribuit la 
intensificarea xenofobiei, avertizând, to- 
tuşi, împotriva tentaţiei de a se stabili o 
legătură de cauzalitate între violenţa ra- 
sistă şi numărul prea mare de străini. 
Tentaţia unei asemenea legături s-a 
vădit a fi mai puternică, cele două Camere 
ale parlamentului german aprobând, re- 
cent, un amendament la Constituţie, ce 


introduce condiţii severe la legea pana 
acum printre cele mai liberale, a azilului. 
Practic, în jurul Germaniei se introduce un 
veritabil "cordon sanitar", gest politic inter- 
pretat ca o cedare în fața presiunii străzii. 

Restrângerea dreptului de azil nu a 
reuşit, cum se sconta, să pună capăt vio- 
lenţelor rasiste. Cel puţin până acum. So- 
lingenul serveşte drept exemplu. Unele 
asociaţii umanitare germane consideră 
chiar că, dimpotrivă, limitarea dreptului de 
azil este înțeleasă de către extrema dreap- 
tă "a fi un semnal pentru purificarea etnică 
a Germaniei”. lar "Alianţa 90/Verzii' apre- 
ciază, de asemenea, că noua reglemen- 
tare menţionată potenţează "mobilizarea 
extremei drepte împotriva democrației", 
Se cere o nouă politică față de străinii care 
sunt rezidenţi germani. Şi nu numai de 
organizaţiile amintite. In acest sens, se fac 
auzite opinii că introducerea rapidă în 
dreptul german a dublei cetăţenii "ar redu- 
ce ura" şi ar permite celor ce locuiesc de 
ani de zile în Germania să se bucure, în 
linişte şi integral, de drepturile germanilor. 

"eri evreii - astăzi turcii", nu se reţine 
să afirme comunitatea turcă din Berlin. 


"Nazişti! Vă vom găsi", clamează turcii din , 


Solingen, recurgând la inacceptabile acte 
de vandalism. In pofida apelurilor la calm 
lansate de oficialităţile statului în care 


trăiesc şi de cele ale țării de origine. Ura : 


şi violenţa nu vor putea fi, însă, reduse 
prin promovarea urii şi violenţei... 


Vasile CRIŞU 


Dai a 


——— 

inistrul britanic de finanţe Nor- 
man Lamont a părăsit guvernul 
la27 mai, după luni de speculaţii 
nu atât asupra demisiei sale, cât 

asupra momentului în care 
aceasta urma să se producă. Cei doi ani 
şi jumătate în care dl Lamont a ocupat 
funcția de Cancelar al Eşichierului au fost 
un şir aproape neîntrerupt de cedări umi- 
litoare, astfel încât, la ora bilanţului, unii 
comentatori s-au mirat chiar că a putut 
rezista atâta timp. Nu a fost, însă, vorba 
de incompetenţă sau erori din partea mi- 
Nistrului, ci, înainte de orice, de o per- 
sistentă recesiune - cea mai adâncă de la 
război încoace, după cum s-a spus - pe 
care a moştenit-o şi împotriva căreia a 
luptat cu toate puterile. Inclusiv prin 
măsuri impopulare, care i-au coborât şi 
mai mult imaginea în opinia publică şi 
chiar în rândurile propriului partid. 

Cel mai neplăcut moment al carierei 
ministeriale a dlui Lamont a fost 'miercu- 
rea neagră", 16 septembrie 1992. In acea 
zi el a fost nevoit să anunţe, în mod public, 
retragerea lirei sterline din mecanismul 
european al ratelor de schimb (ERM), 
după ce dăduse repetate asigurări, la fel 
de publice, că nu se va recurge la o ase- 
menea mişcare. Guvernul n-a mai fost, 
însă, în măsură să susțină valoarea lirei, 
astfel încât să se încadreze în ERM. De 
atunci, spune analistul economic Robert 
Lind, "securea era suspendată deasu- 
pra gâtului lui Lamont". De fapt, se con- 
sideră că ieşirea lirei din ERM, urmată de 
scăderea ei cu circa 20 la sută, au stimulat 
exporturile britanice dând speranţe într-o 
redresare. DI Lamont nu putea, insă, să-şi 
revendice nici un merit în această privinţă 
deoarece decizia de la 16 septembrie 
apărea mai mult ca o renunțare, sub pre- 
siunea împrejurărilor, la politica urmată 
consecvent până atunci şi nuca o acţiune 
deliberată. 

Fostul ministru mai oferise și alte mo- 
tive de impopularitate, de pildă mărind 
impozitele prin bugetul din acest an (deşi 
în campania electorală se angajase că nu 
o va face) sau declarând că sporirea 
şomajului, până la trei milioane de oame- 
ni, este "un preţ care merită cu priso- 
sință să fie plătit' pentru reducerea 
inflaţiei. Ceea ce poate fi adevărat, dar nu 
e niciodată plăcut de auzit. Indiscreta 
presă de scandal dăduse la iveală şi unele 
amănunte ciudate din viața sa privată. S-a 
aflat, astfel, că dl Lamont închiriase o par- 
te din locuința sa unui "terapeut sexual" iar 

LONDRA 


Norman Lamont a părăsit reşedinţa sa 
oficială din Downing Street (vecină cu 
cea a primului ministru) dar, probabil, 
nu şi scena politică 


apoi, pentru a-l evacua, angajase un avo- 
cat plătindu.-l, în parte, din banii contribua- 
bililor. Şi mai grav părea zvonul că 
ministrul cheltuise peste contul său din 
bancă pentru a cumpăra vin. Desigur, nu 
erau păcate prea mari, dar în vreme de 
recesiune puteau impresiona. 

Astfel că dl Lamont a căpătat cu timpul 
profilul ideal al unui "tap ispăşitor". Inclu- 
siv pentru eşecul electoral al guvernului 
de acum câteva săptămâni. Conservatorii 
au pierdut atunci un mandat parlamentar 
considerat sigur şi o mulțime de consilii 
locale. Ministrul însuşi presimțea că va 
plăti şi păcate ce nu-i aparţineau. "Este în 
firea omenească să crezi că există 
răspunsuri teribil de simple la orice, că 
eu personal am provocat, cumva, rece- 
siunea care pare să afecteze acum Eu- 
ropa şi o mare parte a lumii..." spunea 
el, cu numai câteva zile înaintea demiterii 
sale. Cuvinte pe care le-ar putea repeta 


mai toți conducătorii economiei din ţări 
lovite de criză. 

Lumea politicii, şi în primul rând opo- 
ziţia, nu s-a lăsat înşelată asupra semnifi- 
caţiei "împrospătării'cabinetului - formulă 
prin care a fost desemnată, în esenţă, 
îndepărtarea dlui Lamont. "Cred că sacri- 
ficarea cancelarului nu rezolvă proble- 
mele economice", a spus liderul 
laburiştilor, John Smith. "Ceea ce trebuie 
este o schimbare de politică, nu de 
personal". Paddy Ashdown, şeful celui 
de-al treilea partid al ţării, cel liberal-de- 
mocrat, a subliniat un alt aspect: "Primul 
ministru, în fond, a fost la fel de 
răspunzător ca şi cancelarul pentru 
politica economică moştenită de di La- 
mont". Mai ales, se poate adăuga, că 
această moştenire i-a venit chiar de la dl 
Major, predecesorul său la conducerea 
finanţelor. DI Lamont nu şi-a ascuns, de 
altfel, amărăciunea faţă de felul în care a 
fost tratat de cel pe care îl ajutase să o 
învingă pe dna Thatcher şi să preia con- 
ducerea partidului conservator şi a guver- 
nului. El a refuzat postul de ministru al 
mediului, preferând să părăsească de tot 
cabinetul, şi, în locul obişnuitei scrisori de 
demisie în care să-l asigure pe premier 
de loialitatea sa a publicat o declaraţie în 
care-şi apără propria politică: "Cred că 
succesul măsurilor pe care le-am apli- 
cat va deveni tot mai limpede odată cu 
trecerea timpului". De aceeaşi părere 
este şi Michael Heseltine, titularul celui 
de-al doilea post economic al cabinetului 
- preşedinte al Consiliului Comercial - şi, 
între altele, vechi rival al dlui Major. "Nor- 
man Lamont nu a creat recesiunea 
mondială; el a luat câteva decizii foarte 
neplăcute pentru a trece Marea Brita- 
nie prin ea. Suntem pe punctul de azări 
redresarea; el va fi amărât că nu a avut 
şansa de a trage beneficii de pe urma 
ei, dar politica esteo treabă ne- 
miloasă..." 

inlocuitorul dlui Lamont este Kenneth 
Clarke, fost ministru de interne; mai puţin 
experimentat în probleme financiare, 
acesta va urma aceeași linie politică - 
faptul a fost accentuat chiar de premier - 
ceea ce dovedeşte încă o dată caracterul 
"cosmetic" al schimbării. Dar, ambițios şi 
combativ, di Clarke ar putea deveni cu 
timpul o ameninţare pentru di Major, fiind 
considerat principalul său contracandidat 
potenţial pentru conducerea conservato- 
rilor. lar dacă tendinţa de scădere a popu- 
larităţii partidului se menține, nu este 
exclus ca primul ministru, care nu mai 
dispune de un "paratrăsnet" ca di Lamont, 
să fie el cel sacrificat. 


Alexandru ANTONESCU 
LUMEA 20-21/1993 


Lumea în evenimente 


WASHINGION 


upă aproape patru luni de la insta- 

larea sa la Casa Albă, preşedinte- 

le Bill Clinton se vede confruntat 

cu o scădere a popularității sale 

datorită, în primul rând, îndoielilor 
asupra programelor şi planurilor sale eco- 
nomice de sporire a impozitelor. In cel 
mai recent sondaj efectuat de CBS, 38 la 
sută din cei chestionați aprobă maniera în 
care preşedintele tratează aspectele eco- 
nomice, întimp ce 50 la sută o dezaprobă. 
Principalul cotidian din Ohio, "Plain Dea- 
ler', a publicat pe prima pagină dintr-un 
număr din luna mai un "mesaj" pentru 
Clinton din partea unor locuitori din 
zonă:'Ocupaţi-vă de economie şi de re- 
forma sistemului de sănătate! Lăsaţi deo- 
parte lucruri cum sunt includerea 
homosexualilor în armată sau secta de la 
Waco! Şi nu trimiteţi trupe în Bosnia!" 
Dezamăgirea crescândă a americanilor 
față de preşedintele lor democrat are la 
origine câteva stângăcii şi momente de 
indecizie care au erodat imaginea celui în 
care foarte mulţi îşi puseseră mari spe- 
ranțe. Tărăboiul stârnit de ridicarea inter- 
dicţiei privind accesul homosexualilor în 
armată, care a izbucnit la puţin timp după 
preluarea funcţiei, a dus la înstrăinarea 
unora dintre sprijinătorii democrați din 
Congres, şi a continuat cu alte lovituri 
minore date imaginii preşedintelui, între 
care blocarea a două dintre cele mai so- 
licitate piste ale aeroportului din Los An- 
geles deoarece Clinton se tundea la 
bordul avionului Air Force One, înaintea 
unui turneu în care urma să ceară ameri- 
canilor sprijinu! pentru un program de 
austeritate. 

Popularitate 
în câdere 
liberă 


Un alt incident care a stârnit vii comen- 
tarii a fost concedierea tuturor celor şapte 
membri ai biroului de voiaj al Casei Albe, 
acuzaţi de proceduri contabile dubioase, 
şi înlocuirea acestora cu o echipă con- 
dusă de un văr al lui Bill Clinton. 

Recent, şeful executivului american a 
fost confruntat cu un alt moment dificil 
legat de trecutul său antimilitarist. Astfel, 
prezent la momentul închinat victimelor 
din Vietnam (pe care sunt gravate 58 000 
de nume), cu prilejul zilei comemorative 
"Memorial Day", Clinton a fost huiduit şi 
fluierat de câteva sute de foşti comba- 
tanţi. "Putem avea, în continuare, păreri 
contrare în legătură cu acest război, să 
nu ne lăsăm dezbinaţi de el de acum 
înainte", i-a îndemnat preşedintele pe cei 
care strigau "Ruşine", "Laşule'" sau "Unde 
erai, Bill?", referindu-se la refuzul acestuia 
de a participa la luptele din Vietnam în anii 
'60. Cu această ocazie, Bill Clinton a 


Cu greu trecut prin furcile caudine ale 
Camerei Reprezentanţilor, planul 
economic al preşedintelui Clinton se 
află acum în mâinile senatorilor, de 
unde ar putea ieşi mai mult sau mai 
puţin intact 


anunţat că cea mai mare parte a docu- 
mentelor, încă secrete, referitoare la pri- 
zonieri de război şi la cei dispăruţi în 
Vietnam vor fi date publicităţii până la 11 
noiembrie 1993. 

Pe fondul acestor aspecte care au 
umbrit imaginea noului ocupant al Casei 
Albe, s-a înregistrat şi o victorie, chiar 
dacă succesul ei nu este încă garantat în 
totalitate. Fidel promisiunilor făcute în tim- 
pul campaniei electorale, care i-au atras 
suportul a mii de americani, preşedintele 
Clinton a reuşit să obțină acordul Camerei 
Reprezentanţilor cu privire la programul 
său economic. Cu 219 voturi pentru şi 213 
împotrivă, camera inferioară a Congresu- 
lui Statelor Unite a aprobat, la 28 mai, un 
text în care sunt prevăzute sporiri de im- 
pozite totalizând circa 250 miliarde dolari, 
reduceri bugetare însumând 87 miliarde 
şi un plan de reducere a deficitului cu 
aproximativ 100 miliarde dolari anual, pe 
parcursul următorilor cinci ani. "Planul 
porneşte de la dorința de schimbare ma- 
nifestată de poporul american, precum şi 
de la propria mea concepţie în legătură cu 
ceea ce va putea deveni America dacă ne 
vom angaja într-o strategie economică 
ce investeşte în oameni şi îi pune pe pri- 
mul plan", a declarat Clinton, adăugând 
că "realizarea acestei schimbări nu va fi 
uşoară, dar costul nerealizării ei este mult 
mai mare." In legătură cu datoria naţională 
preşedintele a apreciat că ea va continua 
să crească cu 1,19 trilioane dolari în 
următorii cinci ani - într-un ritm doar cu 
puțin mai scăzut decât în timpul admini- 
straţiilor Reagan şi Bush, însă propunerile 
avansate vor frâna actuala tendinţă de 
creştere a acesteia. 

Bugetul pentru afaceri externe, în va- 
ioare de 21,6 miliarde dolari, caracterizat 
de secretarul de stat Warren Christopher 
drept un "buget de tranziţie", urmăreşte 
reorientarea unor fonduri sporite în noi 
direcții, cum ar fi ajutorul acordat Rusiei, 
misiunile internaţionale de menţinere a 
păcii, oprirea diseminării armamentelor 
şi a creşterii demografice, ajutoare pentru 
țările din Europa centrală şi răsăritenă. 

In aşteptarea examinării planului său 
economic în Senat, preşedintele ameri- 
can îşi continuă turneul prin ţară, în spe- 
ranța de a obține sprijinul americanilor 
față de proiectele sale de redresare a eco- 
nomiei. Bătălia din Camera Superioară de 
la Capitoliu se anunţă însă crucială pentru 
viitorul mandatului Clinton; deşi Partidul 
Democrat dispune de o majoritate de 14 
voturi față de republicani, surprizele pot 
apărea în orice clipă. 

Radu 


Taifun 
fără 
umbrelă 


u existat mase compacte de naivi 

care au considerat, în zilele elec- 

trizante din 1989, că revoluțiile - 

fie ele de catifea sau dum-dum - 

închid o epocă şi deschid alta. O 
epocă, este devărat, s-a închis relativ. Dar 
o alta nu s-a deschis. Estul a rămas cu un 
picior adânc înfipt în trecut iar cu celălalt 
bâjbâie pe un teren minat. Poziţia este de 
o crasă instabilitate şi prezintă dezavanta- 
je obiective şi subiective măreţe. După 
mai bine de trei ani şi jumătate de spe- 
ranţe, dezamăgiri şi experienţe-limită 
răsăritul înaintează în stil eterogen către 
orizonturi duble şi triple, angrenându-se 
într-un joc morganatic în care tragedia şi 
comedia îşi dau mâna cu ovicleană com- 
plicitate. Nici socialism curat, nici capita- 
lism curat, nici capitalism sălbatic, nici 
socialism de piaţă fie şi în sensul parado- 
xal al cuvântului. Desigur, între Cehia şi 
Republica Moldova sau între Slovenia şi 
Albania faza experimentului este diferită 
ca realităţi imediate sau ca perspective 
sesizabile. In definitiv fiecare țară a plecat 
de la un nivel, a fost dotată cu un echipa- 
ment uman având mentalități şi reflexe 
diferite, şi-a creat alianţe de diverse ca- 
lităţi. In plus fiecare țară posedă o "'moşte- 
nire" specifică, un contencios tradiţional 
diferit. Cu toate acestea universul răsări- 
tean, oricât de eteroclit ar fi, încape într-o 
anumită matcă, într-un perimetru politico- 
economic din care se poate extrage un 
numitor comun. Acest numitor comun are 


BUDEANU 


drept componente esenţiale jungla legis- 
lativă, duelul între reformatori şi dogma- 
tici, între reformatorii amatori de "şoc" şi 
cei tentaţi de o înaintare prudentă puternic 
ambalată în protecţionism social, cCoO- 
rupția generalizată şi, în sfârşit, devitaliza- 
rea economică. Un asemenea pachet de 
elemente distorsionante nu poate com- 
pune altceva decât un sistem stihinic de 
evoluţie (un pas înainte, altul înapoi), un 
fel de expresie vie a bielei-manivelei care 
se mişcă însă neregulamentar. Brambu- 
reala răsăriteană pigmentată de convulsii 
sociale, de iniţiative abracadabrante, de 
imixtiuni mafiote intrate în rutină şi, vai, de 
războaie de toate felurile, articulează un 
spectacol prea picant pentru a nu rămâne 
în atenţia restului lumii. Estul conservat 
cândva în cea mai deplină disciplină, 
adevărat atlas al plictiselii centralizate, a 
devenit o groapă cu lei, un ring de gladia- 
tori în care plouă cu petarde de toate 
calibrele. Societatea, economia, cultura, 
biserica şi toate celelalte compartimente 
semnificative ale vieţii răsăritene s-au 
amestecat în aceeaşi debandadă puter- 
nic intoxicată. Până la urmă fiecare entita- 
te din acest spaţiu de mişcare browniană 
are omişcare browniană internă. Cumulul 
acestor trasee stihinice nu poate duce 
decât la erodarea raporturilor est-est dar 
şi la angrenarea raporturilor est-vest în- 
tr-un spectru de tensiuni inimaginabile. 
Neoetanşeizarea Occidentului, filtrele le- 
gislative aşezate în calea fluxului de azi- 
lanţi răsăriteni, expectativa prelungită în 
abordarea tranşantă în repararea econo- 
mică a răsăritului sunt semne indubitabile 
că după delirul general produs de anul 
seismic 1989, Occidentul s-a repliat în 


numele unei prudenţe în umbra căreia s-a 
instalat de o jumătate de veac încoace. A 
fost nevoie de impulsuri dramatice gen 
puciul din august 1991 şi, mai de curând, 
de riscul unei căderi dure a lui Elţin din 
vârful piramidei ruseşti pentru ca meca- 
nismele vestice să intre în funcţiune iar 
seifurile să-şi întredeschidă uşile. S-a 
pierdut însă timp şi s-a pierdut din geogra- 
fia păcii, din teritoriile care se mai bucurau 
încă de stabilitate politică. Războaie po- 
tenţiale au izbucnit concret iar războaiele 
concrete s-au extins şi s-au aprofundat 
ținând în şah strategic elita diplomaţiei 
occidentale. 

Ultimele declaraţii făcute de o înaltă 
oficialitate a Departamentului de Stat al 
SUA, este vorba de Peter Tarnoff (nr 3 în 
ierarhia diplomaţiei americane) sunt con- 
cludente şi deloc surprinzătoare. "New 
York Times" le-a dezvăluit în grozava lor 
amploare deşi a existat, iniţial, un pact al 
discreţiei. Tarnoff a afirmat ceea ce mulţi 
doar bănuiau: Administraţia americană, 
alergică la situaţia impusă de a gestiona 
o politică de jandarmerie internaţională, 
este tentată să-şi aducă "umbrelele" 
acasă şi să se concentreze pe problema- 
tica internă. America s-a săturat să fie lider 
mondial şi să calce în străchini generos 
expuse pe oricare din traseul extern al 
Washingtonului... Desigur, operaţiunea... 
"insularizării' nu va fi nici bruscă, nici glo- 
bală. Dar alternativa s-a conturat iar efec- 
tele pe :termen lung sunt complet 
imprevizibile în situaţia când SUA lasă 
vestul sub taifunul estului. Uzura diploma- 
tică ce se poate naşte dintr-o asemenea 
tentaţie este enormă şi se pare că marile 
cancelarii occidentale nu sunt pregătite ` 
pentru acest duş de gheaţă. Aşa cum nu 
au fost pregătite nici când creasta revo- 
luţiilor răsăritene a obturat echilibrul terorii 
şi au aşezat lumea în postura visată dar 
periculoasă a gestionării libertăţii absolu- 
te... 

in perspectiva consideraţiilor ce 

urmează mă tem că avem de-a 

face nu cu o dualitate ce emană 

din orizontul diversităţii fireşti cât, 
mai degrabă, din cel al evoluţiilor contra- 
punctice. 

Pe de-o parte înscrise pe tărâmul isto- 
riei tenebroase, partizane, disponibile la 
zvon, la campanii de flagelare şi mai puţin 
la interese de durată. Pe de alta, bune 
conducătoare de obsesii înainte de toate 
gata să îndeplinească ori să amendeze 
atitudini discriminatorii. Intr-un eseu la ca- 
re subscriu, dl.l.Madoşa ne-a expus re- 
cent în aceste coloane, o ipoteză 
plauzibilă privitoare la întârzierea cu care 
Washington-ul ia poziţie corectă în abor- 
darea ecuaţiei România - conflictul din 
fosta Iugoslavie, pe un plan mai larg chiar 
evaluarea participării noastre la con- 
strucția stabilității în Europa. 

Dar dacă exceptăm Franţa, suntem 
datori să admitem că se cunosc eforturi 
de a ne scoate din calcule (pe motive nu 
tocmai nedesluşite) ori de a ne plasa 
într-o zonă-tampon apăsat neproductivă 
diplomatic. Nu voi numi, deocamdată, 
forțele active în contextul amintit, însă nu 
mă voi opri să iau în discuţie profunda 
ambiguitate a relaţiilor Vestului cu Estul 

Încep prin a semnala şicanele 
transparente sau verificările prelungite ce 
însoțesc fiecare împrumut acordat nouă 
de FMI sau de BIRD. În izolarea ce ne este 
încă rezervată (chiar dacă întreruptă de 
gesturi binevoitoare) înțelesul misiunilor 
sosite aici supun controlului, poate nor- 
mal, aclimatizarea noastră la economia 
de piață, dar şi fac perceptibile neincrede- 

DUALITATEA 


LUMII 


rea în instituțiile locale, în capacitatea lor 
de orientare şi de decizie. 

La atari indicii aflu stupefiat că BERD 
(Banca europeană de reconstrucție şi 
dezvoltare) şi-a permis să investească în 
mobilier, rafinate dotări de aparatură şi 
costuri de funcţionare în sediul ei londo- 
nez preț de aproximativ două sute de 
milioane de dolari. Aşadar este cântărit cu 
extremă rigoare fiecare cont deschis pen- 
tru România, însă există deplină larghețe 
pentru a pune marmură într-un edificiu 
perfect funcțional şi acoperi prin noi mi- 
jloace gradul înalt de civilizaţie al perso- 
nalului de experţi învestiţi să ajute Estul să 
pună în ordine nevoile lui. Largheţea or- 
ganismelor financiare chemate să-l spriji- 
ne depinde, pe cât pare la prima vedere, 
şi de finalizări ce trenează. 

Dar aici, la BERD, nu există o dispo- 
ziţie între controlul bugetar al celor afectaţi 


/ de grave lipsuri economice şi risipa dove- 


dită până la urmă a conducerii instituției? 
Nu cauzează ea, risipa dovedită, 
disfuncţionalităţi în detrimentul celor ce 
solicită şi au dreptul la ajutor? Văd în 
gestul BERD un simptom. Nutresc re- 
spect sincer pentru omul de reflecţie uma- 
nistă care se numeşte Jacques Attali, 
conducătorul BERD, însă găsesc inde- 
cent, acesta este cuvântul, să se com- 
placă în a-şi recunoaşte dreptul la 
cheltuieli deplasate exact când lipsesc 
resursele social- economice în ţările pen- 
tru care ființează organismul chemat să le 
ofere asistenţă. 

Spre deosebire de importul de arme 
şi exportul lor încurajat de state importan- 


te precum Germania sau Anglia (exact, 
spre ţări precum Libia, Irak, Iran) importul 
de capital şi exportul de facilităţi, dacă au 
suport moral, inculcă necesarul calm 
într-o lume bântuită de inegalităţi ispăşind 
păcatele unei istorii ce stârneşte repulsie. 
În ce mă priveşte, asist tot mai surprins la 
climatul în care atât credite indispensabile 
cât şi nivelul lor dobândesc de la o vreme 
statut de trofee pe piața internațională 
într-o cursă ce nu este exclusiv econo- 
mică sau nu este deloc motivată exclusiv 
economic. Admit că, în ce ne priveşte, nu 
suntem "fără pată şi reproş”. Plătim tribut 
ezitărilor, tatonărilor, mafiilor bănuite şi 
nebănuite . Sunt totuşi răsplătite, prin de- 
rogare de la moralitate, ţări şi politici an- 
gajate nu atât în schimbarea climatului 
regional în bine deşi oficialităţile locale 
asta au aerul că pretind. Imi este greu să 
uit că în Croaţia a existat, sub oblăduirea 
ocupaţiei hitleriste a Balcanilor, un 
fascism detestabil, cu supraviețuitori 
până azi nepedepsiţi, în vreme ce Serbia, 
pentru care am respect, (mai puţin pentru 
excesele în materie de purificare etnică 
ale sârbilor bosniaci) nu iese deloc în față, 
uitându-se curajul şi eroismul antifascist 
al populaţiei de pe teritoriul ei. Coroborat 
cu aceasta, se intensifică la maximum 
contactele privilegiate cu Ungaria ale an- 
glo-saxonilor şi chiar ale ruşilor, în vreme 
ce unii din vecinii ei sunt ţinuţi în carantină 
pe cuvânt că nu conlucrează la aplicarea 
spiritului de bună înţelegere. 

Se uită anumite pretenţii ce aduc atin- 
gerea voinței de cooperare invocată cât 
şi a exceselor din viziunea oficială ungară 
asupra participării la istorie. 

Apar chiar doleanţe absurde; să amin- 
tim cea relativă la dreptul homosexualilor 
de a fi protejaţi, pe când nimeni nu ne 
protejează de oribila demagogie a concu- 
renţei paşnice între parteneri ce ei primii 
practică respingerea sau înfruntarea. 

Dar, iată, zăresc o geană de speranţă. 
Poate că NATO va descoperi, nu prea 
târziu, că are aici interese specifice, chiar 
aranjamente de făcut, la o frontieră ce 
adoptă, ea însăşi, natura asupra contro- 
verselor ce merită stopate. Ar fi şi necesar 
să se afle că suntem în miezul proceselor 
în curs de a desprinde Estul din filtrul 
violenţelor, al dezunirii, al distanțelor vul- 
nerabile, al frământărilor şi aproximaţii- 
lor... 

Sondele spaţiale america- 
ne Voyager 1 şi Voyager 2 
lansate în 1977 au furnizat "pri- 
ma dovadă directă" a 
existenţei unei frontiere (helio- 
pauză) între siştemul solar şi 
spaţiul interstelar. Incepând 
din august 1992, antenele ce- 
lor două sonde recepționează 
unde radio de joasă frecvenţă, 
sursa lor constituind de luni de 
zile un mister. "Acum, potrivit 
interpretării noastre, aceste 
semnale radio sunt create în 
momentul în care un gaz 
încărcat cu electricitate, ve- 
nind dinspre Soare, se 
găseşte în interacţiune cu ga- 
zul rece interstelar, dincolo de 
heliopauză', a declarat Don 
Gurnett, cercetător la NASA 


__EDio Ben _ 


Vestitul orologiu londo- 
nez, Big Ben, s-a oprit din 
senin în după-amiaza zilei de 
20 mai pentru a porni, tot din 
proprie iniţiativă, 3 ore mai 
târziu, în timp ce specialiştii 
încercau să depisteze cauza 
defecţiunii. Ultima "pauză" a 
ceasului Camerei Comunelor, 
care are o vechime de 134 de 
ani, s-a înregistrat în august 
1990 în timpul unei canicule, 
iar între 15 martie - 12 mai a.c 
doar bătăile sale nu au fost 
auzite datorită unor reparaţii 
Simbol al marii metropole, Big 
Ben a început să funcţioneze 
pe 31 mai 1859, cea mai lungă 
perioadă de "repaus" fiind de 
13 zile (4-17 aprilie 1977) 


Pe - 
îi ni P 


Mai bine de un kilogram de 
monezi, cuie, sârme şi alte 
resturi metalice a fost scos din 
stomacul unui tânăr din capi- 
tala Nigerului care acuza 
dureri mari în regiunea res- 
pectivă. La câteva zile după 
operaţie, pacientul Abdul Ha- 


Suport de lumânare din 
ceramică creat în Turcia 
în urmă cu 5oo de ani şi 
vândut la licitaţie la 
Sotheby's contra sumei 
de 617 000 lire sterline 
(963 000 dolari) - preţ 
record pentru un obiect 
islamic 


mani, în vârstă de 20 ani, 
a negat că ar fi înghiţit 
obiectele respective în 
mod conştient, fiind con- 
vins că cineva care-l 
dușmăneşte i-a făcut 
'vrâjitorii”. Medicii chirurgi 
au calificat acest caz drept 


care această adunătură de 
meta! a pătruns în organismul 
lui Hamani, ci pentru că pereţii 
stomacului său nu au fost per- 
forati, fapt care putea să-i fie 
fatal 


Ajuns la poarta cremato- 
riului, când mai rămăseseră 


doar câteva minute până la 
propria-i incinerare, Ernesto 


Omul de afaceri James Wright a 
câstigat suma de 654.375 lire 
sterline la Ladbrokes 


(concursul de pronosticuri 
pentru meciurile de fotbal). 
Suma reprezintă un record 
mondial in materie - vechiul 
record fiind de 567.000 lire, 
stabilit tot la Ladbrokes, la o 
cursă de cai în 1992 


Saavedra a găsit de cuviință 
să învie, rudele acestuia 
înțepenind literalmente când 
acesta s-a ridicat brusc 
uitându-se uluit în jur. "Invierea 
miraculoasă" a lui Ernesto, a 
cărui moarte cauzată de un 
stop cardiac, a fost constatată 
de medicul spitalului local, a 
stârnit un adevărat tărăboi 
printre rudele sale. Unii, reve- 
nindu-şi din şoc, şi-au 
manifestat bucuria printr-o 
suită de înjurături la adresa 
competenţei medicilor, în timp 
ce. alţii, printre care copiii 
"răposatului", s-au întristat de- 
oarece deja începuseră să 
impartă averea părintelui. Lu- 
crurile nu s-au oprit însă aici, 
doctorul grăbindu-se să dis- 
pară deoarece "decesul" 
fusese "atestat" fără examina- 
rea pacientului. Pe de altă 
parte "înviatul" are şi el alte 
griji, trebuind să 


Ccumpănească în mod serios 
asupra sincerităţii dragostei fi- 
iale 


PH 


Guvernul Greciei a cerut 
conducerii Muzeului de Artă 
din New York să sisteze 
vânzarea unor obiecte 
aparținând culturii miceniene, 
prezentate în cadrul unei ex- 
poziţii temporare în sălile 
binecunoscutului lăcaş de 
artă. Dora Bokayannis,minis- 
trul elen al culturii şi fiica 
premierului Constantin Mitzo- 
takis, a declarat că există 


posibilitatea ca exponatele să 
fi fost furate din Aidonia, lângă 
Corint, în ciuda legii care inter- 
zice scoaterea obiectelor de 


Disidentul chinez Xu Wenli 
îmbrățişându-şi soţia și fiica 
după 12 ani de inchisoare 

acest gen dințară. Deşi câteva 
au fost deja vândute, direcţiu- 
nea muzeului a decis 
închiderea expoziţiei până la 
elucidarea cazului 


Jurnalul lui Grigorii Raspu- 
tin, omul de încredere al 
ultimului țar al Rusiei, Nicolae 
al II-lea, şi mai ales al soției 
sale, a fost găsit în arhivele de 
stat de la Moscova, urmând a 
fi publicat în curând. Notate pe 
un caiet obişnuit de şcoală, cu 
un scris de semi-analfabet, 
datele consemnate oferă in- 
formaţii privind viaţa de la 
curtea imperială, unde Raspu- 


Cunoscutul magazin moscovit 
"GUM" (abrevierea pentru 
magazin universal de stat) se 
pregăteşte să sărbătorească un 
secol de existenţă, în vara 
acestui an 


tin exercita o influenţă deose- 
bită datorită capacităţii sale de 
a controla sângerările prinţului 
Alexei, bolnav de hemofi- 
lie. Amestecul său în treburile 
statului şi în unele familii de 
nobili i-a atras numeroş 
duşmani în cercurile palatului, 
în final devenind victima unui 
grup de complotişti monar- 
hişti care, după o încercare 
nereuşită de a-l otrâvi, l-a 
împuşcat. Trupul său a fost 
aruncat în apele râului Neva, 
ulterior dovedindu-se că de 
fapt celebrul personaj a murit 
înecat. 


Joseph Pulitzer junior, 
preşedintele editurii Pulitzer şi 
nepotul celui care a dat nume- 
le celui mai prestigios premiu 
pentru ziaristică, a încetat din 
viaţă, în vârstă de 80 de ani, în 
urma unei lungi suferințe cau- 
zate de cancer la colon 
Bunicul său, Joseph Pulitzer, 
a creat un imperiu al jurnalisti- 
cii prin fuziunea a două ziare 
din Saint Louis în 1878 şi la 
sugestia sa a fost înființată o 
facultate de ziaristică în cadrul 
Universităţii Columbia. Prime- 
le premii Pulitzer au fost 
decernate în 1917, la 6 ani 
după moartea marelui magnat 
al presei americane. 


Scrisoarea pe care o bu- 
nică din Malayezia i-a 
expediat-o nepotului ei, în 
1977, când acesta învăţa să 

meargă pe bicicletă, a fost 
predată destinatarului după 
16 ani. "Suntem bucuroşi că 
scrisoarea a ajuns la desti- 
nație în cele din urmă", a 
declarat un responsabil al ser- 
viciilor poştale malayeziene, 
adăugând: "Considerăm că 
suntem o companie demnă 
de încredere şi, chiar dacă a 
durat, mult timp, totuşi am 
reuşit să o predm celui căreia 


instantaneu surprins la un 
magazin de schimb valutar şi de 
suveniruri din Praga. Printre 
altele, de aici se pot cumpăra și 
cele două măşti din imagine - 
cea a preşdintelui Vaclav Havel 
(stânga) şi a premierului Klaus 
(dreapta) 


Preşedintele Republicii Lituania 
i-a înmânat Ordinul Crucea lui 
Vytis (clasa |) unicului 
supraviețuitor al tragediei de Ja 
Medininkai, Tomas Sernas. In 
noaptea de 31 iulie 1991. șapte 
persoane (ofițeri vamali, 
grăniceri şi poliţişti) au fost 
asasinați la punctul de granița 
cu Belarus, Medininka' Toate 
cele şapte victime au fost 
decorate post-mortem pentru 
eroismul şi tenacitatea cu care 
au apărat libertatea şi 
independenţa Lituaniei 


ii era adresată”. Niciodată nue 
prea târziu, nu-i aşa? 


Menhale Dessie, o tânără 
evreică etiopiană de 14 ani, 
pierdută în urmă cu 9 ani în 
timpul unui marş prin deşert, 
se află din nou alături de 
părinţii ei regăsiţi, în Israel. Fe- 
tita a părăsit impreună cu 
familia orașul etiopian Azuzu, 
pentru a ajunge, în secret, în 
Israel, via Sudan. Rătăcin- 
du-se într-o noapte, ea a fost 
descoperită şi adoptată de o 
familie creştină, dar a fost apoi 
furată de un alt clan şi vândută 
ulterior ca servitoare. Menhale 
Dessie a fost depistată acum 
câteva luni în urma unei an- 
chete întreprinse de o agenţie 
evreiască specializată în pro- 
blemele imigrației. 


Una din cele mai presti- 
gioase distincţii ale Spaniei, 
premiul prințului de Asturia 
pentru cooperare internaţio- 

Statuia lui Eros din piața 
londoneză Picadilly Circus îşi 
reia locul după o restaurare 
care a durat 5 luni şi a costat 
50 000 lire sterline (77 000 
dolari) 


nală, a fost decernat 'căştilor 
albastre" amplasate în fosta 
Iugoslavie. Militarii acestor tru- 
pe "desfăşoară cu succes, 
riscându-şi viața, o misiune 
exemplară de protecţie, de 
ajutor umanitar şi de interpu- 
nere între diferitele părți aflate 
în conflict", se arată, între alte- 
le, în expunerea de motive a 
juriului. Premiul se acordă 
anual "unei personalități, grup 
de lucru sau instituție care a 
contribuit în mod exemplar la 
progres şi fraternitate între 
națiuni" şi este însoțit de suma 
de 5 milioane pesetas (41.000 
dolari) 


India deţine primul loc în 
lume în ceea ce priveşte 
numărul catastrofelor aeriene 
provocate de ciocnirile avioa- 
nelor cu păsări. Potrivit unor 
cifre oficiale date publicităţii la 
New Delhi, anual se 
inregistrează 230 de astfel de 


Vânzătorul ambulant din 
imagine oferă doritorilor din 
Manila lămpi de iluminat care 
funcţionează cu ulei de nucă de 
cocos. Intreruperile frecvente 
de energie electrică reprezintă 
o problemă deosebit de 
importantă pe insula Luzon 


incidente. Trei pătrimi din 
aceste "ciocniri" se produc la 
decolare sau la aterizare, iar 
restul în timpul zborului. Toto- 
dată, fiecare accident 
constituie nu numai un pericol 
la adresa securității pasageri- 
lor, ci şi o sursă de pierderi 
economice, uneori chiar foar- 
te importante 


Beutley-ul S-3 din imagine a 
aparţinut binecunoscutului 
actor Charlie Chaplin şi a fost 
vândut la o licitaţie la Geneva, 
odată cu pălăria neagră de fetru 
purtată de Charlot în filmul 
"Monsieur Verdoux" 


“Inaugurare 


Argentina a inaugurat la 1 
iunie a.c. propria sa infrastruc- 
tură de comunicaţii prin satelit, 
denumită Nahuelsat, care va 
acoperi întregul con sudic 
american. Intr-o primă etapă, 
tranzitorie, sistemul va lucra 
cu EN canadieni Anik C 1 

i Anik C 2, aflați deja pe or- 

ită. Nahuelsat va oferi servicii 
de televiziune, transmitere de 
date, telefonice şi radiodifu- 
ziune. 


Un grup de arheologi tuni- 
sieni şi scufundători germani 
au declanşat cu puţin timp în 
urmă o operaţiune de explora- 
re şi degajare a epavei unei 
nave romane, scufundată în 
apele tunisiene în sec.| î.e.n., 
în timp ce se îndrepta spre 
Roma, venind din Grecia. Lo- 
calizat încă de la începutul 
secolului nostru, vasul a fost 
între timp eliberat de o parte 
din preţioasa sa încărcătură, 
constând din statuete greceşti 
din bronz şi marmură. In pre- 
zent, acestea sunt expuse la 
muzeul Bardo din Tunis, după 
ce au fost restaurate în Ger- 
mania. 


_sBextupleti 


Pentru prima dată în Ar- 
gentina s-a înregistrat 
naşterea unor sextupleți. Sil- 
vana Lungano, de 28 de ani, a 
născut 6 copii - 
patru fete şi doi 
băieţi -, după ce 
a urmat un tra- 
tament special 
pentru fertilitate. 

Fericita mamă 

este profe- 

soară, iar soţul 

ei, Sergio, 

vânzător de 
îmbrăcăminte. [=] 
Medicul care a 

asistat la eveni- 

ment a declarat 

că  sextupleții 

s-au născut] => 
prematur şi că 
aceştia ZIS 
cântăresc între 

480 şi 820 de Mam ma 
grame. "Ei sunt 

intr-o stare a DEVII 
sănătăţii sta- st» 
bilă, dar 
delicată", a mai 


adăugat docto- 
rul Quintana 


Rubrică realizată de 
loana BĂRBULESCU 

ORIENTUL MIILOGIU, 
Schimbări ce nu aduc nimic nou 


YEMEN _ 
Primele 


a scurt timp după semnarea acor- 
dului de demarcare a frontierei 
dintre Yemen şi Oman, în 2 sep- 
tembrie 1992, acord care stabi- 
leşte una dintre puţinele graniţe 
reciproc acceptate în Peninsula Arabică, 
problema alegerilor legislative a revenit în 
atenţia comitetului însărcinat cu legile 
electorale. Pentru că prima dată fixată - 22 
noiembrie 1992 - nu mai putea fi luată în 
calcul din cauza timpului prea scurt care 
nu permitea realizarea din punct de vede- 
re material a scrutinului, comitetul propu- 
nea data de 18 februarie 1993. Dar la 
hotărârea comună a liderilor şi şefilor 
grupărilor de opoziţie, supusă aprobării 
Consiliului prezidenţial provizoriu, care 
s-a întrunit în mai multe reuniuni succesi- 
ve, noua dată fixată a fost 27 aprilie 1993. 
Din acest consiliu făceau parte preşedin- 
tele Ali Abdallah Saleh, primul ministru 
Abu Bakr Al- Attas şi conducătorii princi- 
palelor partide politice de opoziţie. 

Debutul campaniei electorale s-a 
desfăşurat cu zece zile înaintea primelor 
alegeri legislative în sistem pluripartit ce 
au avut loc de la unificarea celor două 
state yemenite în anul 1990. S-au înfruntat 
principalele două partide aflate la putere - 
Congresul Popular General (CPG), Parti- 
dul Socialist Yemenit (PSY) - şi partidul 
islamic Al Islah (Adunarea yemenită pen- 
tru reforme). In fața urnelor s-au prezentat 
candidaţii a 21 de partide şi formaţiuni 
politice, cărora li s-au adăugat mulţi com- 
petitori independenţi, numărul total al ce- 
lor prezentaţi în fața electoratului fiind de 
4.700. Pentru prima oară au votat, putând 
fi şi alese, conform constituţiei țării care 
garantează egalitatea între sexe, femeile, 
care reprezintă o cincime din cei 2,6 mi- 
lioane de alegători. 

Rezultatul scrutinului a consemnat 
victoria partidului Congresul Popular Ge- 
neral, al preşedintelui Ali Abdallah Saleh, 
care a obținut 120 de locuri în viitorul 

parlament, urmat de mişcarea islamică 
Al-Islah, cu 58 de locuri, şi de Partidul 
Socialist Yemenit - 44 de locuri. In fruntea 
parlamentului a fost ales şeicul Abdallah 
Al-Ahmar, liderul mişcării Al-Islah, care l-a 
învins cu 223 de voturi la 59 pe inde- 
pendentul Mohamed Ali Rabaddi. 

Demisia guvernului condus de Hay- 
dar Abu Bakr Al-Attas a avut loc la aproa- 
pe o lună după rezultatul alegerilor, pentru 
a permite formarea noului cabinet. Fostul 
premier a devenit şi noul prim- ministru şi 
are sarcina de a forma un guvern "de 
coaliție națională", problemă extrem de 
dificilă în condiţiile economice şi sociale 
existente - recesiunea economică şi si- 
tuaţia ordinii interne -, agravată de de- 
monstraţii de stradă atât la Sanaa, cât şi 
la Aden. 

Distanţa importantă dintre fostele par- 
tide zare au împărţit puterea de la 22 mai 
1990 - data unificării celor două state - 
până acum poate fi sursă de dezechilibru 
datorită vechilor divergențe dintre cele 
două forțe politice care reprezintă, prima, 
cea câştigătoare, Yemenul de Nord, pre- 
dominant tribal, şi a doua, Yemenul de 
Sud, care a avut înainte de 1990 un regim 
marxist 


V 
În asteptarea 
unor rezultate 
cunoscute 


entru alegerile prezidențiale 
prevăzute a avea loc în 11 iunie, 
Consiliul de supraveghere a Con- 
stituției a triat, după criteriile 
menţionate în revista noastră, din 
128 de persoane dornice să candideze, 
patru, dintre care și pe actualul preşedinte 
Ali Akbar Hashemi Rafsanjani, favoritul 
cursei deoarece doi dintre ceilalți sunt 
practic necunoscuţi, ba, mai mult, par 
foarte apropiaţi politic de preşedinte, 
făcând mai mult oficiul de punere în va- 
loare a acestuia. Principalul adversar este 
cel de-al patrulea, Ahmad Tavakkoli, 
fostul ministru al muncii. 

Intreaga opoziţie internă se dis- 
tanțează de acest scrutin denunţând 'ab- 
sența de libertăți şi drepturi 


fundamentale”. Singurele două partide de 
opoziţie tolerate în Iran - chiar dacă nu 
sunt autorizate legal - au chemat popu- 
laţia să ignore aceste "alegeri-spectacol”. 
Partidul Poporului din Iran a lansat un apel 
la boicotarea alegerilor, acest mijloc fiind, 
după părerea sa, singurul de care dispu- 
ne populaţia pentru a-şi exprima ne- 
mulțumirea. Mişcarea de Eliberare din 
Iran a anunţat şi ea că nu va participa la 
scrutin atât timp cât "partidele şi organi- 
zaţiile politice nu pot desfăşura activităţi, 
iar mijloacele de comunicare în masă sunt 
monopolizate de guvern". La celălalt 
capăt al eşichierului politic, islamiştii radi- 
cali, care au dominat viaţa politică ira- 
niană timp de peste zece ani şi care n-au 
avut nici un reprezentant reţinut de Con- 
siliul de supraveghere a Constituţiei, au 
declarat că neparticiparea este protestul 
lor împotriva a ceea ce ei denumesc "cli- 
mat politic otrăvit”. 

In acelaşi timp, gruparea mujahedini- 
lor iranieni, Khalq, anunţă că a strâns 45 
de milioane de dolari, atât de la iranieni 
expatriaţi, cât şi de la iranieni rămaşi în 
țară, pentru finanţarea răsturnării guver- 
nului de la Teheran. Gruparea dispune de 
o armată extrem de bine înzestrată în Irak 
şi neagă afirmaţiile autorităţilor iraniene, 
potrivit cărora ar fi finanțată de SUA şi de 
alte ţări ostile conducerii islamice actuale. 
Ca răspuns, vicepreşedintele parlamen- 
tului iranian, hojatoleslamul Hassan Rou- 
hani, a declarat că Iranul "nu va ezita să 
lovească mercenarii" de pe teritoriul ira- 
kian. 

In preajma alegerilor, țara este con- 
fruntată cu-o inflaţie puternică şi cu criza 
financiară şi ameninţată cu o încetinire a 
creşterii economice ce ar putea avea se- 
ioase repercusiuni sociale. Incapabil 
să-şi plătească importurile excesive din 
ultimii doi ani într-un moment în care ex- 
porturile de petrol stagnează, Iranul dato- 
rează principalilor săi parteneri comerciali 
aproximativ opt miliarde dolari, care se 
adaugă la o datorie pe termen scurt şi 
mediu de aproximativ 30 miliarde dolari. 
Se remarcă încetinirea producţiei în nu- 
meroase ramuri ale industriei, numărul 
crescând al întreprinderilor falimentare 
sau al celor care concediază personal, 
marasmul Bazarului, coloana vertebrală a 
economiei, şi dezordinea legată de intro- 
ducerea în martie a unei rate de schimb 
unice flotante pentru moneda naţională, 
rialul, ceea ce adus la devalorizarea aces- 
tuia cu 95 la sută faţă de principalele de- 
vize. 

Consecințele acestei acumulări de 
probleme sunt mişcările revendicative, 
practic necunoscute anul trecut, care au 
sporit în întreprinderile din toată țara. 

Situaţia economică şi boicotul electo- 
ratului vor decide nivelul de participare 
care pare să fie singurul element necu- 
noscut şi adevărata miză a acestor ale- 
geri, apreciază analiştii iranieni şi străini, 
care reamintesc că la precedentele trei 
alegeri prezidenţiale candidatul "oficial" a 
obținut întotdeauna peste 85 la sută din 
voturi. 

nimic 
a 12 iulie 1992, premierul Y.Rabin, 
ce imediat după alegeri declarase 
că doreşte să formeze un guvern 
"care să nu depindă exclusiv de 
un partid de stânga (Meretz), cisă 
reprezinte şi alte formaţiuni, inclusiv reli- 
gioase', a prezentat lista a 17 miniştri şi a 
ministerelor la care aceștia erau titulari, 
printre care era numită şi doamna Shula- 
mit Aloni, reprezentantă a frontului pacifist 
Meretz, în funcţia de ministru al educaţiei. 
Mentorii spirituali ai Partidului ludaismului 
Unificat şi-au exprimat prompt indignarea 
față de dna Aloni, pe care au declarat-o 
inamicul public numărul 1 al minorităţii 
religioase, iar rabinul Eliezer Schach a 
declarat cu acea ocazie: "Inima mi se 
strânge din cauză că acest guvern a 
încredințat Ministerul Educaţiei unei per- 
soane care şi-a consacrat întreaga viață 
distrugerii iudaismului, profanării sabath- 

ului şi a celebrat căsătorii civile ilegale! 
La aproape 1 ån de la aceste 
întâmplări, guvernul israelian a intrat într-o 
criză fără precedent, ca urmare a demisie: 
prezentate de ministrul de interne, Arieh 
Deri, liderul partidului ortodox sefard 
Shass, care ceruse demisia ministrului 
educaţiei, deoarece dna Aloni "a con- 
testat oricărei grupări dreptul de a-şi asu- 
ma răspunderea exclusivă pentru 
păstrarea tradiţiilor ancestrale ale Israelu- 
lui”, declaraţie considerată antireligioasă 
şi făcută cu prilejul întrunirii Consiliului de 
Miniştri. Deri ceruse cu două luni în urmă 
premierului Rabin să adopte sancţiuni 
impotriva dnei Aloni dacă aceasta conti- 
nuă să rănească sentimentele religioase, 
presat de membrii de rând ai partidului 
său, precum şi de celeialte formaţiuni ul- 
traortodoxe. Reproşurile sereferă la ceea 
ce ei caracterizează a fi o alianţă contra 
; natură" cu formațiunea laică Meretz şi 
s-au amplificat pe măsură ce ministrul 
. educaţiei şi-a înmulţit atacurile la adresa 
religioşilor printr-o serie de declaraţii in- 

cendiare 


Deoarece, potrivit legislaţiei israelie- 
ne, demisia unui ministru devine efectivă 
la 48 de ore după anunţarea ei, premierul 
Rabin a reuşit să-şi salveze in extremis 
guvernul ajungând la un compromis cu 
câteva minute înainte de intrarea în vigoa- 
re a demisiei şi obținând o primă amânare 
de o săptămână pentru rezolvarea crizei. 
Cei doi au acceptat să rămână temporar 
fără portofoliu. După expirarea termenu- 
lui, Arieh Deri a mai acceptat încă o 
săptămână de amânare,cerută de Y.Ra- 
bin în virtutea legii israeliene, pentru găsi- 
rea.unei soluții onorabile. In sfârşit, după 
trei termene de amânare, dna Shulamit 
Aloni a pus capăt crizei politice renunțând 
la portofoliul educaţiei şi devenind în 
schimb ministru al telecomunicaţiilor, 
ştiinţei şi tehnologiei. Partidul Meretz nu a 
avut de pierdut, deoarece un membru al 
său, fost ministru al energiei, a preluat 
ministerul învățământului şi culturii, re- 
zultând astfel o miniremaniere guverna- 
mentală ceva fi consfinţită prin învestitura 
Knesseth-ului. 


Religie 
si 
Li 

politică 

lima rezoluţie prin care au fost 
instituite sancţiunile împotriva Li- 

biei a fost adoptată la 31 martie 

1992 şi a intrat în vigoare la 15 

aprilie, după o perioadă de graţie de două 
saptămâni. Ea a fost aprobată cu un 
număr neobişnuit de mare de voturi pen- 
tru (10), nici unul împotrivă şi cinci 
abţineri. Consiliul reexaminează sancțiu- 
nile la fiecare, 120 de zile, dar până în 
prezent nu a operat modificări, actualele 
sancţiuni obligatorii implicând un embar- 
gou asupra armelor şi avioanelor şi 
restrângerea legăturilor diplomatice. Rea- 
mintim că motivul este refuzul Libiei de a 
preda, pentru a fi deferite justiţiei, două 
persoane acuzate în Marea Britanie şi Sta- 
tele Unite de a fi comis atentatul din 1988, 
cunoscut sub numele de "cazul Locker- 
bie", în care şi-au pierdut viața 270 de 
pasageri. De asemenea, a refuzat să coo- 
pereze pe deplin la o anchetă efectuată în 


Franța în legătură cu explozia unui avion 
DC-10'deasupra Nigerului în 1989, când 


au murit alte 270 de persoane aflate la 
bord. 

Răspunsul a fost declaraţia lui Moam- 
mar Al-Kadhafi, care a afirmat că Libia 
"nu-i va preda pe cei doi cetăţeni ai săi 
chiar dacă îi va fi impus embargoul petro- 
lier" şi care a calificat ca "acte teroriste" 
intenţiile occidentalilor de a înăspri 
sancţiunile. $ 

Cu atât mai surprinzătoare a fost 
dezvăluirea făcută la radio de ministrul 
israelian al poliţiei, Moshe Shahal, în 31 
mai, precum că între Israel şi Libia s-au 
stabilit legături secrete ce probabil vor fi 
date publicitaţii "când se vor coace lucru- 
rile". Ramura de măslin întinsă a fost pe- 
lerinajul a 192 de libieni la Ierusalim, al 
treilea loc sfânt al islamului, cu prilejul 
"Sărbătorii sacrificiului" - Eid al-Adha - ce 
marchează sfârşitul pelerinajului anual la 
Mecca. Intermediarul acestui eveniment 
fără precedent în anii de după 1967,Yaa- 
kov Nimrodi, om de afaceri israelian, a 
anunţat că însuşi şeful statului libian este 
dornic să facă o vizită în Israel anul aces- 
ta, după ce în prealabil va recunoaşte 
statul Israel, deoarece "colonelul Kadhafi 
este un om de stat avizat, el a înțeles că 
lumea s-a schimbat şi că vizita pelerinilor 
este un fapt pozitiv pentru țara lui. El se 
aşteaptă ca Israelul să-l ajute să-şi 
îmbunătățească relaţiile cu SUA şi cu 
omenirea”. 

Bine primiţi, după ce, anterior, mi- 
nistrul israelian al turismului , Uzi Baram, 
a dat ordin să li se deschidă calea sa- 
lutând "cu mare plăcere faptul că vor veni 
aici", pelerinii s-au declarat mulţumiţi de 
posibilitatea oferită, dar, a doua zi, a urmat 
surpriza! Purtătorul de cuvânt al celor 192 
de libieni a cerut "musulmanilor din lumea 
întreagă să elibereze lerusalimul, care tre- 
buie să fie capitala statului palestinian, şi 
să acţioneze pentru distrugerea entității 
sioniste” şi a chemat evreii de pretutindeni 
"să lichideze statul sionist", subliniind că 
înainte de crearea statului Israel (1948), 
evreii şi musulmanii trăiau în armonie în 
lumea arabă. Urmarea? DI Uzi Baram a 
cerut serviciilor din subordine să între- 
rupă orice contact cu delegaţia libiană, 
pelerinii au anunţat că vor pleca din Israel 
cu 24 de ore mai devreme decât era 
prevăzut pentru a evita orice probleme cu 
israelienii şi palestinienii, iar palestinienii 
au criticat aspru vizita admisă libienilor, în 
timp ce lor nu li s-a permis să vină de 
"Sărbătoarea sacrificiului” la Ierusalim, 
datorită închiderii teritoriilor ocupate. | 

Concluzia ar fi că dictonul antic "Ti- 
meo danaos et dona ferentes" este la fel 
de actual şi în zilele noastre... 


Ana Maria TATOVICI 

ISLAMABAD 


u zece voturi pentru şi numai unul 
împotrivă, Curtea Supremă din 
Pakistan a invalidat hotărârea 
preşedintelui Ghulam Ishaq Khan 

de a dizolva parlamentul şi impli- 

cit de a-l îndepărta pe premierul Nawaz 
Sharif. Această decizie este o premieră 
istorică într-o ţară în care puterea juridică 
nu a mai îndrăznit niciodată până acum 
să conteste vreo hotărâre a puterii execu- 
tive, mai ales într-o chestiune de o aseme- 
nea importanţă. Restabilirea Adunării 
Naţionale şi reinstalarea în funcţie a pri- 
mului ministru, hotărârea şefului statului 
fiind declarată ilegală, au fost o pledoarie 
neaşteptată pentru cauza democraţiei, 
dar aduc o grea ameninţare asupra echi- 
librului între instituţiile puterii din Pakistan. 
Decizia tribunalului readuce față în 
faţă la conducerea statului două persona- 
lităţi care nu fac nici un secret din antipatia 
lor reciprocă. Lupta dintre cei doi căpăta- 
se un caracter ireversibil atunci când, în 
ajunul dizolvării Adunării Naţionale, pre- 
mierul Sharif denunţase "loviturile josnice' 
şi 'conspiraţiile' urzite de preşedinţie 
împotriva guvernului său. Ishaq Khan, 
funcţionar de stat autoritar, vindicativ şi 
puţin înclinat spre compromis, nu i-a iertat 
niciodată lui Sharif veleitățile de inde- 
pendenţă şi mai ales nu a admis niciodată 
ca acesta din urmă să ia în discuţie pu- 
blică reducerea puterilor atribuite 
preşedintelui prin Constituţie, între care şi 
aceea de a dizolva parlamentul. El l-a 
îndepărtat de la putere, la 18 aprilie, pen- 
tru '"incompetenţă, corupție şi nepotism", 
afectând grav buna funcţionare a statului. 
Judecătorii nu au cedat la argumen- 
taţia avocatului apărător al cauzei prezi- 
denţiale, care a subliniat că discordia 


Triumf 
de-o clipã 


Hotărârea fără precedent a Curții Su- 
preme din Pakistan constituie un afront 
deosebit de dureros pentru preşedintele 
Ghulam Ishaq Khan. Dar aceasta il afecte- 
ază in mod indirect pe fostul premier Be- 
nazir Bhutto. In numai câteva zile, 
"fecioara cu armură" - cum a supranumit-o 
scriitorul iranian Salman Rushdie - işi lua- 
se din plin revanşa faţă de cei doi oameni 
politici pe care îi detestă la fel de mult. 

După trei ani de opoziţie, Benazir Bhut- 
to a văzut Liga Musulmană indepărtată de 
la putere şi pe premierul Sharif înlăturat în 
aceleaşi condiţii ca şi ea, adică sub acu- 
zaţia identică de 'incompetenţă, corupție 
şi nepotism". Prea rapid insă „şi-a expri- 
mat sprijinul față de şeful statului, care i-a 

"Cine râde 
la urmă...” 


dintre cei doi oameni politici a atins un 
asemenea punct încât face imposibilă ori- 
ce coabitare între ei. Mai obiectivi par să 
fi fost avocaţii premierului, argumentele 
lor adresate Curţii Supreme fiind mai soli- 
de. Ei au afirmat că dizolvarea forului le- 
gislativ reprezintă o' "acţiune ilegală”, 
inspirată de "rele intenții", care ar putea 
duce la "distrugerea" ţării. Decizia în fa- 
voarea sa constituie o victorie strălucită 
pentru Nawaz Sharif, care şi-a dovedit 
popularitatea reunind mai multe zeci de 


mii de manifestanți în marile oraşe ale * 


Pakistanului. Dar în cercurile politice pre- 
mierul se confruntă cu un raport de forțe 
care nu îi este neapărat favorabil 

La Islamabad au circulat mai multe 
scenarii posibile. Restaurarea Adunării 
Naţionale ar fi putut însemna, în funcţie de 
manevrele din culise şi de jocul armatei, 
fie demisia preşedintelui Khan, fie apariţia 
unei moțţiuni de cenzură împotriva cabi- 
netului reinstalat al lui Sharif. Adevărata 
lovitură, care nu este exclusă, ar consti- 
tui-o impunerea de câtre preşedinte a 
stării de urgenţă, care ar duce implicit la 
suspendarea unor garanţii constituţiona- 
le. Nawaz Sharif dădea asigurări, chiar 
înainte de dizolvare, că dispune de spriji- 
nul majorității deputaţilor, dar de atunci 
s-ar putea ca o parte dintre ei să fi fost 
câştigaţi de tabăra prezidenţială. Guver- 
nele locale păreau ostile, iar în Adunările 


făcut viaţa grea şi a indepărtat-o din 
funcţie in 1990. 

Adevăratul tur de forță câștigat de Be- 
nazir Bhutto este insă faptul de a fi ştiut 
să-l impună la nivelul cel mai înalt în stat 
pe soţul ei, omul de afaceri Asif Zardari. 
Cinci membri marcanţi ai Partidului Popo- 
rului au intrat în guvernul interimar numit - 
in mod ilegal după cum a stabilit ulterior 
Curtea Supremă - după dizolvarea 
Adunării Naţionale. Bătrânul preşedinte a 
fost astfel obligat să primească în mod 
public jurământul unui om pe care îl dădu- 
se pe mâna justiţiei, acuzându-l de crimă, 
terorism, extorcare de fonduri, răpire etc., 
etc. 

Zardari, o inteligenţă sclipitoare şi un 
mare jucător de polo pe iarbă, este o per- 
sonalitate foarte controversată a Pakista- 
nului. După doi ani petrecuți in spatele 
gratiilor, a fost eliberat pe cauţiune în fe- 
bruarie, intr-un moment când steaua lui 
Benazir incepea să strălucească din nou. 
Majoritatea acuzațiilor formulate contra lui 


Benazir Bhutto 


Nawaz Sharif 


provinciale majoritatea înclina în favoarea 
preşedintelui. Armata, considerată ade- 
seori mâna invizibilă care trage sforile po- 
liticii în Pakistan, nu se hotărâse încă, 
chiar dacă generalul Abdul Waheed, 
adevăratul "patron" al militarilor, se afla de 
partea preşedintelui. 

In aceste condiţii, aparent nefavorabi- 
le primului ministru, următorul act impor- 
tant s-a jucat în Adunarea Naţională, 


fuseseră abandonate. Deși nu a incetat 
să-şi declare nevinovăția, considerându- 
se o victimă a maşinațiunilor adversarilor 
săi politici, deşi a beneficiat de prețiosul 
sprijin al soției, el a stârnit numeroase ani- 
mozități în cadrul partidului, numeroşi 
membri reproşându-i că a intinat imaginea 
politică a familiei Bhutto. 

in mai puţin de o săptămână, graţie 
divizării adversarilor ei, Benazir Bhutto 
întorsese situația politică în favoarea ei. Ea 
obținuse ceea ce nu reuşise să smulgă 
prin presiunea străzii: dizolvarea Adunării 
Naţionale şi formarea unui guvern de uniu- 
ne naţională, in care să deţină unele porto- 
folii importante (finanţe, informaţii, plan). 
Rămăsese să se prezinte în alegerile 
prevăzute, in principiu, pentru 14 aprilie, în 
care spera să obţină un rezultat triumțfător. 
Decizia Curţii Supreme i-a spulberat toate 
speranţele şi a răsturnat toate calculele. 
(C.V.) 

convocată din ordinul preşedintelui aces- 
teia, Gauhar Ayub, un apropiat al lui Na- 
waz Sharif. In mod surprinzător, din cei 
204 deputaţi prezenţi, 120 au votat în fa- 
voarea premierului destituit. 

Votul de încredere exprimat în parla- 
ment  slăbeşte şi mai mult poziţia 
preşedintelui în disputa sa cu executivul. 
Este posibil ca forul legislativ să-l fi "pena- 
lizat" pe şeful statului pentru gestul său de 
a-i fi pus existenţa sub semnul întrebării. 
Dar lupta dintre cele două tabere mai are 
de străbătut câteva etape, rezultatul ne- 
putând fi încă anticipat. Făcând apel la 


"apărarea democratiei", Sharif a chemat şi 
alte forțe politice, inclusiv pe rivalii săi din 
Partidul Poporului, condus de Benazir 
Bhutto, să se alăture luptei pentru "redu- 
cerea puterilor prezidenţiale excesive". 
Este posibilă chiar supunerea la vot în 
plenul Adunării Naţionale a unei "proce- 
duri de acuzare" a preşedintelui Ishaq 
Khan pentru emiterea de ordine discreţio- 
nare. 


C. VALERIU 

roape trei săptămâni, Coreea de 
ud s-a confundat cu o criză politică 
ajoră, care a degenerat in manifes- 
ații de stradă şi violente confruntări 
ntre demonstranți şi forțele de poliție 
rotagonişti au fost, ca in majoritatea 
cazurilor de revoltă populară. stu- 
denții disidenți, mulţi dintre ei având legături 
ilegale cu organizaţiile comuniste ale colegilor 
lor din Coreea de Nord. Pentru preşedintele 
Kim Young-Sam, instalat la putere la sfârşitul 
lunii februarie a.c., a fost primul test sever, în 
care a fost nevoit să-şi demonstreze abilitățile 
politice. Lansat într-o vastă companie de era- 
dicare a corupției din aparatul de stat şi ar- 
mată, noul şef al statului s-a văzut obligat şă-şi 
îndrepte eforturile către această provocare, 
considerată de mulți analiști ai scenei politice 
coreene, ca fiind foarte dură. 

Totul a început pe data de 11 mai în oraşul 
Kwangju (275 km sud de Seul), când circa 
2000 de studenți ai Universităţii Chosun au 
pornit în marş, pe străzile localității, cerând 
noului guvern/să redeschidă ancheta în cazul 
studentului Lee Chul-Kyu, al cărui corp mutilat 
a fost descoperit într-un rezervor de apă, în 
afara oraşului, exact cu patru ani în urmă. De 
asemenea, demonstranții au comemorat victi- 
mele represiunii sângeroase duse de armată 
împotriva revoltei anti-guvernamentale din 
mai 1980, soldată cu 200 de morţi şi peste 
1800 de răniţi. Pe fondul unei anxietăţi 
crescânde, manifestanţii s-au încăierat, în cele 
din urmă, cu poliția. 

Posibilitatea declanşării unor demonstraţii 
cu caracter comemorativ al evenimentelor din 
Kwangju din 1980 și 1989 fusese luată în calcul 
de preşedintele Kim şi guvernul de la Seul 
Dorind să-şi onoreze calitatea de primu: 
preşedinte civil după trei decenii de conduce- 
re militară autoritară, de restaurator al demo- 
craţiei, ales în mod liber de poporul sud- 
coreean, șeful statului nu a ordonat măsuri 
polițieneşti deosebite, ci dimpotrivă, a permis 
in mod explicit "demonstrațiile paşnice". Mai 
mult, într-o cuvântare rostită pe canalul naţio- 
nal de televiziune, Kim a afirmat că încearcă să 
vindece rănile sufleteşti lăsate de incidentele 
sângeroase de la wanglu şi că speră să Între- 
rupă ciclul demonstrațiilor care au degenerat 
în violențe şi s-au perpetuat an de an. Ela 
declarat că vor fi luate măsuri pentru glorifica- 
rea "răscoalei  pro-democratice', pe care a 
considerat-o "un moment dominant pe drumul 
dificil din trecut spre un regim civil democra- 
tic". In context, Kim a promis că va înceta orice 
urmărire a mire peri la evenimentele de 
atunci, vor fi distruse listele din dosarele po- 
liţiei şi va fi revăzut intregul sistem de compen- 
sații materiale acordat răniților şi urmaşilor 
celor decedați. Făcând apel la iertare şi recon- 


Primul test 


P 


b 7 w pă 

i i p) Mi 

Scutierii poliţiei din Seul blochează 
marşul demonstranţilor spre cartierul 
rezidențial, unde se află locuinţele 
foştilor preşedinţi Chun Doo-Hwan şi 
Roh Tae Woo 


ciliere, fără a da uitării cele întâmplate la Kwan- 
gju, preşedintele sud-coreean a invocat istoria 
care va stabili adevărul. Această poziție a ne- 
mulțumit profund partidele din opoziţie şi une- 
le organziații obşteşti, care doresc 
nominalizarea responsabililor pentru greşelile 
din trecut şi aducerea lor în fața justiției. Au fost 
voci care au cerut chiar o răzbunare sângeroa- 
să, 

Dar situația nu şi-a urmat dorita evoluţie 
pașnică. Cum era de așteptat, au fost de- 
clanşate mari manifestații la Seul, la care au 
participat în special studenții de la Univer- 
sităţile Yonsei și Korea. Numărul iniţial al par- 
ticipanţilor la comemorarea revoltei din 
Kwangju a fost de 3000, programul fiind spon- 


sorizat de Alianța Naţională pentru Democraţie 
şi Unificarea Coreei. Acest grup disident radi- 
cal, condus de reverendul Moon Ik-Hwan, re- 
cent eliberat din detenţia politică, are legături 
secrete cu Coreea de Nord. Demonstranţii au 
adresat preşedintelui Kim o scrisoare deschisă 
în care îl acuză de perfidie, deoarece, pe de-o 
parte, declară că guvernul său s-a născut şi ca 
urmare a mişcării democratice de la Kwangju, 
dar pe de altă parte refuză restabilirea inte- 
grală a adevărului, întorcându-şi fața de la 
aspectele tragediei. Generalii Chun Doo- 
Hwan şi Roh Tae Woo, preşedintele țării, res- 
pectiv şeful securităţii statului în acea perioadă 
sunt acuzaţi a fi principalii autori ai măsurilor 
extreme de reprimare sângeroasă. Totodată, 
ambasadei Statelor Unite din Seul i se re- 
proşează implicarea directă şi manipularea 
autorităților sud-coreene. 

In a doua jumătate a lunii mai, manifestații- 
le au luat amploare, numărul celor care au 
participat ajungând să se ridice, spre sfârșitul 

erioadei amintite, la 40 000 de oameni. Po- 
ițiştii, pregătiți ca de război, au încercat să 
blocheze grupurile de studenți în interiorul 
campusurilor universitare. Aceştia atenton 
să se îndrepte spre cartierul rezidențial Yon- 
hui-Dong pentru a devasta locuințele foştilor 

reședinți Chun şi Roh. S-au produs inevitabi- 
ele ciocniri cu poliția, soldate , din fericire, 
doar cu răniți. Arsenalul folosit a fost cel "tra- 
dițional": pe de-o parte - pietre, răngi și tevi din 
fier, bâte, sticle incendiare, de cealaltă parte - 
bastoane de cauciuc, scuturi şi gaze lacrimo- 
gene. 2000 de studenți au pornit un marş de 
comemorare spre catedrala din cartierul 
Myong-Dong, din centrul Seulului. Aici ei s-au 
aşezat pe jos, în poziția lui Buda (formă tra- 
dițională de protest a sangar sud-coreeni), 
amenințând că vor bloca traficul timp de cinci 
zile. 

Poliția a fost nevoită să ia măsuri de pro- 
tecție speciale în jurul palatului prezidenţial, 
clădirilor guvernamentale şi, mai ales, sediului 
ambasadei SUA din Seul. 20 000 de poliţişti în 
alertă maximă au făcut faţă cu dificultate "Ma- 
relui Marş al Păcii" e) organizat la sfârşitul 
lunii mai de Federația Națională a Asociațiilor 
Studențeşti din Universităţi, care şi-a anunţat 
existența cu această ocazie. Demonstranții 
strigau lozinci precum "Adevărul despre vărsa- 
rea de sange de la Kwangju", "Chun şi Roh 
executați", "Yankei, cereți scuze și căraţi-vă”. 
Marşul nu a putut fi oprit decât printr-un baraj 
de gaze lacrimogene lansate din vehicule blin- 
date și luarea cu asalt a protestatarilor care 
blocau traficul stând pe jos. Incidente între 
demonstranți 3i poliție au avut loc pe tot par- 
cursul nopții de 29 spre 30 mai. In zorii zi- 
lei,când iritarea autorităților a atins apogeul, 
mii de poliţişti au atacat cu furie campusurile 
universitare. Au fost arestați 44 de studenți, 
presupuşi a fi conducătorii noii organizații. 

Surse oficiale au declarat că generozitatea 
manifestată de preşedintele Kim şi guvernul 
său a fost în interesul.armoniei naționale, dar 
a fost prost înțeleasă. Inaintea marşului, liderii 
studenţilor avuseseră o "conferință telefonică" 
cu reprezentanți ai studenţilor nord-coreeni 
din Beijing, în timpul căreia s-ar fi stabilit un 
program de măsuri pentru promovarea legătu- 
rilor între coreenii din sud şi cei din nord. 
Autorităţile de la Seul i-au acuzat pe cei anga- 
jaţi în legătura telefonică neautorizată de vio- 
area legii siguranței naţionale. In general, 
guvernul a avertizat că va lua măsuri aspre 
impotriva oricărei forme de activism radical şi 
al oricărui contact neautorizat cu Coreea de 
Nord. 

De remarcat că studenţii Universităţii 
Naţionale din Seul (cea mai importantă în Co- 
reea de Sud), din rândul cărora se recrutează 
majoritatea înalților funcţionari de stat și a ma- 
nagerilor marilor companii nu au participat la 
aceste acțiuni. : 


Cristian MOANŢĂ 

a alegerile pentru desemnarea 
Adunării Constituante 
desfăşurate timp de aproape o 
ăptămână (23-28 mai) şi consi 
derată drept un eveniment istoric 
cambodgienii s-au prezentat masiv la ur 
ne, aproximativ 90 la sută din cetăţenii cu 
drept de vot manifestându-şi dorința de 
a-şi exprima opţiunea politică. După ma 
mult de patru decenii de dictatură şi 
război civil, peste 4,2 milioane de alegă 
tori, înscrişi pe listele electorale, i-au de 
semnat pe cei 120 de membri ai viitorului 
parlament, care urmează să se întruneas- 
că la jumătatea lunii iunie, marcând astfel 
debutul unui dorit şi necesar proces de- 
mocratic . După cum apreciază organiza- 
torul şi supraveghetorul scrutinului, 
Autoritatea Provizorie a Naţiunilor Unite 
pentru Cambodgia (UNTAC), consul- 
tarea electorală a fost "liberă şi corectă”. 
O sesiune specială a Consiliului de Secu- 
ritate al ONU urmează să certifice rezulta- 
tul alegerilor, după care este de aşteptat 
să înceapă recunoaşterea internaţională 
a ngilor autorităţi de la Phnom Penh. 

In ciuda unor previziuni pesimiste şi 
amenințărilor proferate de khmerii roşii, 
scrutinul s-a desfăşurat, în general, într-o 
atmosferă paşnică şi în zonele controlate 
de aceştia. Gruparea extremistă condusă 
de Pol Pot şi Khieu Samphan a refuzat să 
mai participe la procesul de pace şi a 
denunţat continuu scrutinul. Contrar ma- 
nifestărilor violente din timpul campaniei 
electorale, pe parcursul desfăşurării votu- 
lui, khmerii roşii nu şi-au făcut simțită pre- 
zenţa decât sporadic, fără să tulbure 
operaţiunile propriu-zise. Un singur militar 
uruguayan din contingentul "câştilor al- 
bastre' a fost ucis într-o ambuscadă, atri- 
buită gherilei. Un post de radio clandestin 
a acuzat UNTAC că ar fi falsificat voturile 
în beneficiul partidului de guvernământ, 
"instalat de vietnamezi", duşmanii lor de 
moarte. 

Surpriza a fost însă de proporţii la 
despuierea urnelor şi începerea numărării 
voturilor, când s-a constatat că nu Parti- 
dul Poporului Cambodgian (PPC), con- 
dus de Chea Sim şi actualul premier Hun 
Sen, este beneficiarul preferințelor electo- 
ratului, ci Frontul Unit pentru o Cambod- 
gie independentă, unită, paşnică şi 
cooperantă (FUNCINPEC), grupare de 
orientare monarhistă, condusă de Noro- 
dom Ranariddh, fiul prinţului Norodom 
Sianuk. Rezultatele nu sunt încă definiti- 
ve, dar UNTAC apreciază procentul 
învingătoruiui ia circa 46 ia sută, mult 
inaintea următoruiu' partid.cel de gu- 
vernămâni, care dispune de numai 38 ia 
Sută. Al treilea clasat este Partidul Budist 
Democrat Liberal (patru la sută) care are 


Rezultate 
surpriză, 
reactii 

pe măsură 


Prinţul Norodom Ranariddh, un posibil 
viitor şef de stat în Camboagia 


în fruntea listei un fost prim-ministru, Son 
Sann. Procentele care au revenit celorlal- 
te formaţiuni (aproape 20 au participat în 
confruntarea electorală) vor fi redistribui- 
te. In aceste condiţii este posibil ca FUN- 
CINPEC să ocupe 55-60 din cele 120 de 
locuri ale Adunării Constituante, o majori- 
tate mai mult decât confortabilă. Dar tot la 
fel de posibil este ca diferența procen- 


.. tuală între primele două partide să se re- 


ducă, deoarece PPC, ajutat de aparatul 
său militar şi administrativ, poate fi 
câştigătorul în zonele predominant rurale 
din cele 2| de provincii ale Cambodgiei. 
Noi incertitudini au apărut în legătură 
cu alegerile legislative odată cu contes- 
tarea, în mod deschis, a rezultatelor de 
către guvernul de la Phnom Penh (format 
de PPC). Acesta a cerut UNTAC "oprirea 
temporară" a anunţării rezultatelor partia- 
le. Postul de radio guvernamental a 
anunţat "tot mai multe nereguli" la de- 


spuierea urnelor, autorităţile mani- 
festându-şi şi "îndoieli" în legătură cu 
numărarea voturilor. Totul în timp ce par- 
tidul de opoziţie FUNCINPEC începea să 
devanseze formațiunea guvernamentală, 
inversând tendinţa iniţială. PPC a acuzat 
imposibilitatea în care s-au aflat respon- 
sabilii săi de a supraveghea permanent 
ruperea sigiliilor şi comportamentul unor 
agenţi electorali cambodgieni, angajaţi de 
ONU, care au încercat să-i influenţeze pe 
alegători. La o întâlnire cu diplomaţii acre- 
ditaţi la Phnom Penh, liderii PPC au dec- 
larat că sunt dispuşi să transfere puterea 
în mod paşnic în cazul victoriei opoziţiei, 
dar, au subliniat ei, în actualele condiţii 
acest proces ar fi dificil. FUNCINPEC 
acuză public actualul guvern că ar recur- 
ge la un adevărat 'şantaj' prin amenințări- 
le conform cărora nu va accepta rezultatul 
alegerilor. 

Mai mult ca sigur că prinţul Norodom 
Sianuk va face o tentativă de conciliere, 
reunind în jurul lui cât mai curând posibil 
pe Chea Sim şi pe fiul său. Surse politice 
neautorizate afirmă că numirea bătrânului 
prinţ în postul de preşedinte al Consiliului 
de Miniştri (prim-ministru) păstrându-şi în 
continuare prerogativele de şef al statului 
este considerată în cercurile politice din 
capitala cambodgiană ca o soluţie de 
compromis acceptabilă față de rezultatul 
alegerilor. Viitorul guvern de coaliţie ar 
urma să cuprindă două posturi de vice- 
premier, câte unul pentru fiecare din cele 
două partide câştigătoare. Deşi anunţase 
dizolvarea guvernului instalat de invazia 
vietnameză în 1979, proclamând "un stat 
unificat, care se numeşte simplu Cam- 
bodgia', Norodom Sianuk a renunţat să 
formeze noul "guvern naţional”. Se pare 
că rivalitatea şi disensiunile dintre cele 
două partide, dar şi proverbiala ne- 
hotărâre a prinţului vor amâna acest mo- 
ment. Nu este exclus să fie şi o abilă 
manevră politică în urma căreia puterea 
să-i revină prinţului Norodom Ranariddh, 
care nu doreşte să o împartă cu adversarii 
săi. 

Khmerii roşii nu s-au dezminţit nici de 
astă dată. Pe fondul disputelor dintre gru- 
parea monarhistă de opoziţie şi aripa po- 
litică a regimului de la Phnom Penh, ei au 
lansat o nouă sfidare. Familii întregi din 
zonele pe care le controlează sunt eva- 
cuate fie spre alte zone, fie în Thailanda. 
Khmerii roşii se pregătesc, probabil, de 
noi acţiuni ofensive, ceea ce ar putea 
redeclanşa războiul civil. 

Ţările implicate în reglementarea pro- 
blemei cambodgiene se vor reuni la 
Phnom Penh pentru a examina perspec- 
tivele în această țară după alegeri. Co- 
preşedinţii Conferinţei de Pace, Franţa şi 
Indonezia, vor pune în discuţie ajutorul pe 
care comunitatea internaţională l-ar putea 
acorda poporului cambodgian. 


C.VALERIU 

ontinentul negru, cel mai sărac de 

pe planetă, este străbătut de valul 

schimbărilor democratice. De 

mai mulți ani, Africa a devenit tea- 

trul războaielor interminabile şi al 
frecventelor lovituri de stat. Seceta ende- 
mică pe mari suprafeţe, cruntele războaie 
civile din unele țări şi dislocarea unei im- 
portante mase de oameni - ca urmare a 
conflictelor interne - au determinat creşte- 
rea numărului celor aflați în pragul mortii, 
datorită lipsei de hrană. 

Foametea, care merge mână în mână 
cu haosul politic, a fost provocată mai 
mult de factorul uman decât de natură. In 
Somalia, numai anul trecut au murit, 
aproape în exclusivitate de foame, 
500.000 de persoane, în special copii şi 
bătrâni. In pofida ajutorului alimentar de 
urgenţă trimis - de cele mai multe ori prea 
târziu - de organismele internaţionale, la 
Baidoa mureau zilnic 300 de persoane, 
sau chiar mai multe. Fotografii repre- 
zentând copii slăbiți de foame sau muri- 
bunzi au străbătut şi impresionat întreaga 
` lume. Cu puţin timp în urmă, agenţiile de 
presă transmiteau de la fața locului: 
"Secătuit de foamete în mijlocul deşertu- 
lui, oraşul Baidoa este plin de scene de 
oroare, zeci de somalezi în agonie 


Si haos 
politic 
dându-şi zilnic obştescul sfârşit, 7.000 de 
persoane - cei mai săraci dintre cei săraci 
- trăiesc într-o tabără situată la marginea 
oraşului, într-o mizerie absolută, adăpos- 
tindu-se sub ramurile spinoase ale tu- 
fişurilor. Sârma ghimpată cu care este 
înconjurată zona îi conferă aspectul ma- 
cabru al unui lagăr de concentrare, în care 
se află în primul rând copii. Împreună cu 
mamele lor, aceştia stau la coadă ore 
întregi pentru a primi o portie de fasole cu 
orez". 
Războiul de 30 de ani dus în Etiopia 
între trupele guvernului şi rebelii din Eritre- 
ea - cel mai lung conflict din Africa - a 


produs sute de mii de refugiaţi şi a ruinat 
economia şubredă a ţării 


"Căştile albastre” în Somalia: atenția se 
îndreaptă spre dezvoltarea Africii 


"Foametea şi malnu- 
triția sunt inacceptabile 
într-o lume care dispune 
atât de cunoştinţele, cât 
şi de resursele necesare 


pentru a pune capăt 
acestei catastrofe uma- 
ne". 


(Declarația mondială asupra 
nutriţiei, Roma, decembrie 1992) 


Djibouti, o minusculă fostă colonie 
franceză, a fost sfâşiată de lupte intermi- 
tente duse în urmă cu doi ani între trupele 
guvernului şi rebeli. 

Angola rămâne, în mare parte, "o tra- 
gedie uitată de restul lumii", după aprecie- 
rea reprezentantului special al ONU în 
această țară, Margaret Austee. Războiul 
civil care a devastat teritoriul angolez între 
1975-1991, a reînceput, după ce UNITA a 
refuzat să accepte rezultatele alegerilor 
sprijinite de ONU din septembrie, anul 
trecut. Reluarea războiului a provocat de- 
ja, potrivit unor estimări, moartea a peste 
20.000 de persoane, iar aproximativ 2 mi- 
ioane de angolezi au devenit refugiaţi în 
propria lor țară 

Războiul intern din Mozambic a fost 
declanşat cu 16 ani în urmă; în timpul 
luptelor crâncene au fost ucise peste 
600.000 de persoane, majoritatea din 
rândul populaţiei civile. Un milion de mo- 

Malnutriţia, mai ales la vârste fragede, 
poate dăuna dezvoltării viitoare. Un 
ajutor alimentar rapid este esenţial 
pentru a împiedica răul să devină 
ireversibil 


zambicani şi-au părăsit țara. Războul şi 
seceta au distrus economia, iar peste 
jumătate din populaţie este afectată de 
foamete. 

Peste 200.000 de refugiați au plecat 
din Togo, cei mai mulţi la începutul aces- 
tui an, după luptele sângeroase dintre 
forțele loiale preşedintelui Eyadema şi de- 
monstranţii în favoarea democraţiei. Inal- 
tul Comisariat al ONU pentru Refugiaţi a 
făcut apel pentru strângerea sumei de 10 
milioane dolari, în vederea îmbunătăţirii 
alimentaţiei, adăposturilor, furnizării de 
apă şi necesarului de medicamente pen- 
tru persoanele care au trecut în statele 
vecine, Benin şi Ghana. 

Tot un apel a fost lansat, de astă dată, 
de Comitetul Internaţional al Crucii Roşii, 
pentru acordarea unui ajutor urgent celor 
900.000 de locuitori din Ruanda, internaţi 
în tabere şi ameninţaţi de foamete şi epi- 
demii. 

Exemplele ar putea continua. Conclu- 
zia este aceeaşi, în toate cazurile: 
numărul familiilor din Africa aflate în impo- 
sibilitatea de a-şi satisface necesităţile 
esenţiale de hrană şi apă s-a dublat în 
ultimii zece ani. Conflictele armate ucid nu 
numai prin rănire, ci şi prin infecţie. Oame- 
nii devin vulnerabili în fața unor boli, ade- 
sea mortale, cum ar fi diareea, rujeola sau 
pneumonia. Pe de altă parte, serviciile de 
sănătate sunt incapabile să-şi îndepli- 
nească rolul în situaţii de insecuritate şi de 
dezorganizare. La rândul lor, organizaţiile 
umanitare nu au posibilitatea de a trimite 
ajutoare în regiunile în care luptele sunt 
mai violente, și nici de a obţine informaţii 
în legătură cu ceea ce se petrece în anu- 
mite zone. 

Paludismul îi împiedică pe copii să 
frecventeze şcoala 


Nu numai disensiunile politice şi osti- 
lităţile interetnice au dus la sumbra noto- 
rietate a Africii. Seceta apocaliptică din 
sudul continentului a avut un impact de- 
zastruos asupra producției agricole de 
anul trecut. Cel mai mult a avut de suferit 
Zimbabwe, al cărei PNB real a scăzut cu 
aproximativ 11 la sută. Acum doi ani, pe 
pereţii sălii de clasă ai unei şcoli din regiu- 
nea Buhera atârna un panou pe care erau 
scrise de mână următoarele cuvinte: 
"Doamne, Dumnezeule, eu mănânc 
îndestulător în fiecare zi, dar sunt ţări în 
care copiii mor de foame. Ajută-mă să 
împart ceea ce am cu cei aflaţi în nevoie" 
Elevii cursului elementar care au scris 
această rugăciune se gândeau atunci la 
copiii din Mozambic sau din Etiopia. Nu 
aveau de unde să ştie că, în scurt timp, 
seceta va distruge recoltele din Zimbab- 
we, că pământurile nu vor mai produce 
nimic şi că în fiecare dimineaţă vor fi ne- 
voiţi să stea la rând în curtea şcolii pentru 
a primi o gustare gratuită. Desigur, copiii 
din Zimbabwe nu mor de foame ca cei din 
Somalia sau din alte țări ale Africii. Dar în 
regiuni ca Buhera, puternic lovite de se- 
cetă, un copil din cinci şi un adult din trei 
sunt atinşi de pelagră, o gravă boală a 
pielii, care poate provoca tulburări neuro- 
logice. Ea provine dintr-o carenţă a vita- 
minei B, datorită faptului că localnicii 
consumă numai mălai, fără carne sau 
fructe proaspete. De asemenea, dispariția 


in tannile numeroase, copiii nu dispun 
de alimentele necesare creşterii lor 


legumelor verzi din regimul alimentar a 
dus la lipsa vitaminei A şi la tulburări de 
vedere. Ploile care vor veni şi de care este 
atâta nevoie, vor aduce cu ele holera şi 
paludismul - o maladie care progresează 
pe întregul continent şi ucide anual în jur 
de un milion de africani, dintre care majo- 
ritatea sunt copii. 

O altă epidemie care face ravagii în 
Africa: SIDA. In următorul deceniu, milioa- 
ne de copii vor muri datorită acestei boli, 
iar alte milioane vor rămâne orfani. Ne vor 
ierta ei oare pentru neputința noastră de- 
acum? 

Intr-o lume din ce în ce mai divizată în 
mari blocuri comerciale, ţările africane 
sunt marginalizate, acesta fiind rezultatul 
firesc al incapacității lor de a-şi gira pro- 
priile afaceri. Atâta vreme cât nu reuşesc 
să pună capăt conflictelor care provoacă 
zeci de mii de victime şi cât aşteaptă ca 
deciziile privind politicile lor viitoare să fie 
luate din afară, aceste ţări vor rămâne 
tributare lumii exterioare. Africa trebuie să 
recurgă la propriile mecanisme tradiţiona- 
le pentru a-şi rezolva problemele. Este 
nevoie de o nouă ordine naţională, dar 
care să nu fie reflecția valorilor străine. 
Dezvoltarea durabilă nu se poate face 
decât din interior. lar primul obiectiv al 
oricărei politici ar trebui să fie ameliorarea 
condiției umane. 

"Acolo unde există suferință există şi 
oameni gata să profite, iar acest continent 
a avut mai mult decât partea sa de mize- 
rie", spunea, cu amărăciune, Mustapha 
Tolba, directorul Programului Naţiunilor 
Unite pentru Mediul Inconjurător şi care 
cerea, în numele solidarităţii umane, ca 
fiecare să depună eforturi pentru preveni- 
rea şi evitarea suferinței şi să lupte împo- 
triva nedreptăţii. 

VICTOR MAVRODINEANU este unul 
dintre aceia care au emigrat din România 
cu mult înainte de Revoluţie. Dupa ce a 
aderat la Carta '77 , actorul Victor Mavrodi- 
neanu a părăsit ţara plecând în Franţa şi, 
de aici, în Germania - unde s-a şi stabilit. 
Acolo a întemeiat o societate de producţie 
film şi TV, PM-Media, care activează la 
Berlin, Bonn, Dresda, Frankfurt, Hamburg, 
Munchen. 


— Să vorbim despre "aici" şi despre "acolo", despre 
ce înseamnă, în fiecare caz, experiența cunoaşterii. 


Eray momente în care îţi vena să te întorci de 
un milion de ori, să laşi totul şi să te întorci. Iti 
aminteai dialoguri cu oamenii importanţi din jurul 
tāu, aveai memoria frazelor spuse de éi. Fiecare 
dintre noi a avut însă drumul lui. Şi aici se poate 
răzbi la fel ca şi dincolo - cu aceeași plăcere a 
jocului şi luptei. Există însă zeci şi sute de oameni, 
cel puţin la tel de buni şi talentaţi, care au căzut, ori 
s-au închis, s-au izolat. In orice mediu îţi trebuie 
puterea de a ieşi din ce od constrângeri, cele 
interioare, care şunt la tel de mari 

Artistul este însă un fenomen special, fascinant 
de analizat, numai că omul simplu este solicitat din 
afară de viață. Și este foarte interesant cum reactio- 
nează el. In cazul meu, pon plecarea din țară, a 
trebuit să suplinesc nişte lipsuri radicale. De exem- 
plu, societatea, minunatele zile şi nopi pe care le 
petreceam în mediul meu de acuni 15 ani. Eu nu 
ştiam să trăiesc altfel decât prin aceste discuții 
leşind din tiranie, câştigând libertatea (ceea ce noi 
credeam, pe vremea aceea că este libertatea), la 
mine s-a întâmplat invers. Am intrat în claustrare, nu 
mai aveam cu cine să vorbesc, trebuia să învâț să 
trăiesc singur. Şi astfel, m-am nāscut la 30 de ani 
Imaginaţi-vă un copil la vârsta de 30 ani, care nu 
ştie să vorbească, să treacă strada, nu știe ce-i aia 
un zgârie-nori. A trebuit să reinvăț foarte multe. Am 
renunţat la viata mea de artist - am fost nevoit s-o 
fac. Când te afli în faţa unei noi situaţii constaţi că, 
de fapt, altfel arată ceea ce credeai câţi doreşti. ŞI 
atunci ai două variante: ori să vezi ce se poate face 
in noile condiţii, ori să cazi (şi aici este deja un 
simptom) şi să te retragi foarte repede în zona 
deziluziei. Te-au minţit şi unii şi alţii, nimic nu merită 
Și astfel aceşti oameni nu pâşesc pe noua scenă 


La mine s-a întâmplat altfel: mie mi-a plăcut 
extraordinar! In momentul în care mi-am dat seama 
că am intrat într-un E nou, complet necunoscut, 


mi-a plăcut grozav. Nu dormeam nopțile, mă scu 
lam la 4 dimineata şi umblam prin gări, mi-am luat 
job'-uri - aveam unul de zi, altul de noapte. Eram 
ponar la un hotel deocheat, ziua coseam la un 

lânar sau conduceam camioane. Totul pentru că 
eram fascinat... N-aveam nevoie de bani. Mă de- 
scurcam. Erau unii, de nație germană care, rein: 
tegrându-se, înțelegeau să nu-şi părăsească 
locuința, să coboare după revistele de cuvinte 
încrucişate şi să se întoarcă înapoi. Ei refuzau astfel 
să se integreze în noua societate.Eu am înțeles că 
această fâscinaţie pe care o simțeam era răsplata 
pentru frustrările pe care mi le-a adus pasul de 
emigrant. 


— Când aţi plecat, ce vă aşteptaţi să găsiţi acolo? 


| Mă aşteptam să găsesc fumurile noastre de 
aici, de puştani, care eram îndoctrinaţi de cărți de 
aventuri, de Europa Liberă (ce înțelegeam noi din 
ce se spunea acolo) 


— Totuşi, la 30 de ani, se conturau nişte idealuri 
sau cel puţin un scop care să motiveze plecarea. 


Dacă găsești pe cineva din generația mea 


care poate să răspundă cu precizie, nu știu ce să ” 


spun. Toţi eram atât de condiționaţi, naivi şi 
nenăscuți încât nu cred că exista cineva printre noi 
care să ştie ce e cu el, care sã- şi poată face nişte 
planuri reale. Eu nu am visat nimic altceva decât 
să fac înconjurul lumii (citisem cărţile cu Chiche- 
ster) şi am crezut că emigrez deoarece comuniștii 
îmi interziseseră să am barca mea cu pânze pe 
care o construisem în patru ani de muncă la ṣan- 
tierul naval de la Constanţa. Aiurea în tramvai! 
Toate sunt iluzii... Pentru mine, acest pas în afară 
a însemnat ieşirea din lumea iluziilor. Ce-i drept a 
durat cam 15 ani să ies. Şi ultima palmă mi-a dat-o 
revoluția -românească. Sigur, e foarte frumos să 
spun că am avut un program, o motivaţie clară 
pentru a emigra... Fiecare are senzaţia că nu poate 
leşi din anumite granițe 


— De ce ați părăsit Franța? 


_- Parisul m-a plictisit. (O mie de români o să 
mă condamne) Pe mine nu m-a satisfăcut Franţa 
tocmai pentru că ne este atât de asemănătoare. In 
afară de un discurs de formă, zeiesc, pe care îl au 
francezii, mie nu mi-a dat nimic nou din punct de 
vedere uman. Boema era la fel ca în România, ba 


LUMEA 20;21 1993 


9 
Q 


2 


Dosar 


chiar mai plicticoasă, (francezii ştiau mult mai 
puţine despre ei înşişi decât știam eu). 

Puteam deveni lider în orice societate, am ob- 
servat. Ceea ce a devenit plictisitor. Plus că atunci 
era moda comunistă la Paris şi nu mai înțelegeam 
de ce am plecat din România. Eu aveam o frică de 
comunism care mi-a rămas până astăzi. Nu ştiam 
ce să fac, unde să mă duc. Imi dădea prin cap și să 
mă întorc. De fapt m-aş fi dus în America. Câştiga- 
sem nişte bani şi m-am dus în Germania pentru 
câteva săptămâni. Şi am stat un deceniu. 


„_— Cum s-a asortat personalitatea lui Victor Mavro- 
dineanu cu mediul german? 


— Germania este cu totul altfel. Pentru mine 
totul a fost nou, un challenge. o încercare. La mine 
nimic nu a fost programatic. Am acceptat această 
chemare care m-a introdus dintr-un spaţiu în altul. 
Dacă aș fi puţin escroc aş spune că ştiam de atunci 
asta. Dar nu e adevărat - am primit asemenea lecţii 
numai de la emigrație. Alţii le iau în alt fel. Există 
oameni care s-au distrus plecând şi există oameni 
care s-au ratat rămânând aici. Şi invers. E greşit să 
crezi că părăsirea mediului înseamnă şi schimba- 
rea în esenţă, a datelor propriei personalități. 


Care au fost relaţiile cu membrii comunității 


Şa românești de acolo? 


Q a 


- Sigur că îmi plăcea să merg la ceaiuri, să stau 
de vorbă cu ei, să particip la mesele  grobiene 
care se dădeau. Dar m-a ajutat Dumnezeu så ii ţin 
la o oarecare distanţă; mi s-ar fi palpi că repet 
experiența din Franţa, și aş fi pierdut timpul în 
aceleaşi lamentări. Am acceptat şansa de a mă 
integra complet în societatea vestică, care te aca- 
pară, pentru a o înțelege. Nu mai aveam timp. 


A fost o decizie r ră Dar afectivitatea față 
ceea ce era rom 


esc? 


Nu a fost o decizie rațională; eram atras de 
acel mediu. Dar în acelaşi timp nu am putut asculta 
foarte mulți ani muzică românească. Când auzeam, 
fugeam.' Mă emoţiona prea tare. _ 

„Dar să vorbim despre altă temă: aspectul mate- 
rial al vieţii în emigrație. Când plecai, atunci, te 
gândâai în mod sigur 7 că te vei îmbogăţi. Eu nu 
măsor drumul meu în bani, ci în posibitățile care 
îmi stau la îndemână. E ca un joc: te joci cu nişte 
cuburi mai bune sau mai puțin bune. Eu măsor 
succesul în calitatea jocului la care iei parte, în 
rafinamentul lui. EA e N e 

Sigur, în Vest, e la fel de uşor să ajungi la limita 
de jos a subzistenţei, ca şi azi în România. Sunt 
români emigranţi care trăiesc de azi pe mâine. 
Pentru ei nu se pune astfel problema. 


Cu ce sentimente.aţi venit în România, pe 22 


decembrie '89? 


„-— Mulţi, care cu siguranţă că au simţit la fel ca 
mine momentul Revoluţiei (eu îl numesc 'Revo- 
luţie'), nu au venit. Faptul că eu am făcut asta are, 
probabil, de - a face cu o componentă de aventu- 
rier, a mea. | | i E E i 

Nici azi nu-mi pot imagina altă reacţie din partea 
mea, decât aceasta. Intr-o oră am pregătit totul şi 
am pornit spre România. Deşi era un moment ne- 
prielnic - mă implicasem material şi în Revoluţia 
est-germană, înființând acolo rapid o societate de 
televiziune. i 
„Eu, fiind om de teatru ș į știu ce este un 
scenariu şi cât de limitată es'*.: osibilitatea de a 
manipula la scară mare. Este o pură fantezie să 
crezi că Vestul a manipulat Estul pentru distrugerea 
lagărului comunist şi nu cred în fezabilitatea unui 
complot internaţional. Asta e părerea mea. Există 
înscenări şi sfori care se trag, dar numai local 


— Cum vă explicaţi că cei mai mulți dintre investi- 


9 torii străini care vin aici sunt români? 


Pentru vestici, lumea românească este de 

neînțeles, netranslucidă. Singur care au şansa de 
a o pricepe sunt românii. Pe de altă parte, mulţi 
dintre românii care dincolo stau în letargie, nu se 
descurcă cine-ştie-ce, aici sunt cineva. 


— Ce-ar trebui diasporei româneşti să devină pu- (7) 


ternică şi să facă lobby pentru România? 


_- O altă religie. Am fost aici în ianuarie '90, 
după ce mi s-a consumat primul impuls de a filma 
evenimentele din decembrie '89. Al doilea impuls a 
fost acela de a vinde totul în Germania şi de a mă 
stabili aici, în ţara mea. Din ştiinţă şi presupunere, 
unul din doi emigranti n-a gândit decât asta. dar au 
urmat rezultatele unor creiere îmbâcsite și înveni- 
nate, acele lozinci cu "Nu ne vindem țara”... Ce-aş 
fi făcut eu dacă aş fi fost starul acestei revoluţii, nu 
ştiu. Oricum, nu Cred că Revoluţia a fost regizată 
de Iliescu Și oamenii lui. De ce å apărut el numai 
după 4-5 zile? ţi spun eu: pentru câ nu ştia nici el, 
ce e cu el. Ei, s-au urcat apoi în trenul revoluţiei şi 
au luat puterea - până atunci, câteva zile ea a zăcut 
pe stradă. Au întreținut şi starea de panică pentru 
a câștiga timp... Apoi ştiu ce a urmat. Țiriac ar fi fost 
pE O şansă pentru România, dar el nu este un 
ider, nu âre temperamentul şi caracterul pe care le 
sugerează aparenţa. Și una dintre marile lovituri de 
to ale acestei țări este că ea nu generează 
ideri 


— Ce legături aveţi acum cu România? 


In afară de frică, omul mai are şi alți parteneri 
cu care trebuie să trăiască. Şi unul dintre aceştia 
este iluzia De când suntem copii ascultăm basme, 
invățţăm să transpunem realitatea în emanaţii ale 
fanteziei noastre Relaţia mea cu România, a fost 
ultima lovitură dată castelelor mele din cărţi de joc, 
pe care le păstrezi fără să-ți dai seama. _ 

In primul rând s-a prăbuşit iluzia că toat drama 
românească s-a numit Ceauşescu. După ce ela 
dispărut am înţeles că România a avut un funda- 
ment dramatic fenomenal, dincolo de problema 
Ceauşescu, că || Caragiale n-a fost un scriitor 
comic de excepție ci un vizionar. Pe urmă au mai 
fost şi alte deziluzii concrete; din cercul meu, cei ce 
au râmas s- au schimbat extraordinar de mult. 

In Germania am creat o. instituţie cu 120 de 
angajaţi care observ că devine foarte importantă 
pentru mine; e ca o casă pe care am clădit-o singur, 
Care aparţine acestui concept pe care eu l-am creat 
in materie de video-televiziune-public-relations. Şi 
asta e o parte foarte importantă a vieții mele - mă 
întorc acum singur, deliberat, în acelaşi punct: al 
unei determinări. Am venit în România Şi am filmat 
permanent, din decembrie '89 până în iunie '90. Am 
incercat, ca jurnalist, să aduc România în prim-pla- 
nul Occidentului Voi face şi nişte documentare 
pentru a stârni curiozitatea Vestului. Nenorocirea e 
insă că România a "dă cu stângul în dreptul", nu 
este un bun suport pentru reclamă, te discreditezi 
tu, ca promotor. In timpul Revoluţiei, țara asta era 
lider al mişcărilor europene din Est. Acest preşedin- 
te, lon Iliescu çi oamenii lui, au avut o clipă istorică 
pe care au ralat-o. N-au văzut-o. România putea 
aluneca spre centrul Europei din cercul de umbră 
unde se afla și unde se află - ca fața nevăzută a 
Lunii. 

— Ce ar fi de făcut acum? 


Spune-m! cu ce legi fascinante atrage 
România acum pe investitorii străini? Sunt mulţi 
români în diaspora care, încurajați, ar putea interve- 
ni spre mai bine in viata românească. O politică de 
excludere a diasporei este, în mod cert, nepotrivită. 
Dar GE SU de ce ar veni? Le dai posibilitatea 
să se stabilească aici. să facă ceva serios şi coe- 
rent? Nu e instabilitate, e o năclăială. In toate regiu- 
nile est-europene decomunizate se fac eforturi 
penty reprivatizare - ceea ce nu se întâmplă în 

omânia . Faptul că nu am avut datorii a fost o 
neşansă. In cazul polonezilor care datorau miliarde, 
toți străinii s-au grăbit să facă afaceri, fiindcă știau 
că-și recuperează banii. 


Interviu realizat de Mierela IAMANDI 

"Fiecare societate 
trebuie să aibă 
„un cod moral 
fundamental” 


interviu cu GEORGE 
URSUL, profesor de istorie 
la Emmerson College din 

: Boston, SUA 


ji _e Vā mărturisesc că am o idee 
fixă, o obsesie aproape. De câte 
ori întâlnesc un strãin íl întreb des- 
pre imaginea României în țara de 
unde vine. Pe dvs am så vā întreb 
însă cum putem noi, românii, să 
corectâăm, să retușăm această 
imagine? 

e Ei bine, imaginea ţării noastre nu 
este una bună; cred că un număr de pro- 
bleme afectează imaginea României - în 
t lume. Venit din America, aş vrea să vă 
| vorbesc, în primul rând, despre amânarea 

alegerilor până în septembrie. Această 
| amânare a însemnat, din păcate, şi 
amânarea acordării României a statutului 
naţiunii celei mai favorizate pentru încă un 
an. Este o amânare nenorocoasă. O altă 
problemă este lipsa de claritate din legile 
care restaureaza proprietatea. Casele şi 


H pământurile trebuie date înapoi oamenilor 
| de la care au fost confiscate. Şi asta, 
| - bineînțeles, are un impact foarte serios 


asupra investitorilor străini, care, pur şi 
simplu, nu sunt pregătiți să finanțeze o 
afacere cu o sumă majoră de bani într-o 
țară care nu a definit clar dreptul la pro- 
prietate privată și modul de ocrotire a 
acestei proprietăţi. Ştiu că până când a- 
ceastă problemă nu se rezolvă, nu va fi 
nici o investiție majoră în structura econo- 
mică din România. Depinde de guver- 
j nantii voştri să rezolve această problemă 
j6 Până se hotărăsc cine deţine proprietatea 

; în România, pot da unele rezoluţii, se poa- 
te găsi un compromis. Asta este politica. 
Arta succesului în negocieri şi compromi- 
sul. Şi cred că veţi vedea o creştere sem- 
nificativă a investiţiilor străine aici. Mai 
sunt multe alte probleme... peste tot în 

| _ Europade Vest, in Statele Unite şi Cana- 

| da noi vedem mereu numai știri proaste 
despre România 
e Vă referiţi, probabil, și la co- 

f- piii handicapați şi la orfelinate? 

p e Da. Cei mai mulţi oameni sunt sen- 

| sibili şi sunt șocați la astfel de imagini... şi 
aşteaptă până când România îşi va rezol- 

| va problemele A 

| e Haideţi să gasim şi părţile 

bune. Cum vedeţi schimbările din 

'89 pana astāzi? 

e Schimbările de la Revoluţie până 
acum sunt într- adevăr remarcabile. Inain- 
te, când veneam în România, nu aveam 
posibilitatea să fiu invitat în casa nimănui, 
nu am avut şansa să-mi fac noi prieteni 

' Nu puteam sâ-mi întâlnesc prietenii 
acasă. Majoritatea erau pensionari şi, to: 

| tuşi, le era teamă să mă intâlnească şi să 

mă invite in casa lor. Chiar când oamenii 

„de aici, români, veneau la Boston şi îi 

$ invitam sā mă viziteze sau să luăm masa 

DE abat ze 


se întâmpla la fel. Era interzis. Acum toți, 
aproape toţi, s-au dus, mai am câţiva 
pateni şi prietene, trecuți de 70 de ani. 

ar am prilejul să-mi fac noi prieteni şi 
asta apreciez foarte mult, mă încurajează 
să vin din nou. Pentru că vreau să vă văd 
şi să văd schimbările din România. 


e Despre presă... 

e Eu nu am avut niciodată şansa să 
stau de vorbă cu un ziarist, să am o con- 
versaţie deschisă şi liberă. Această liber- 
tate a conversatiei, de care nu s-a auzit 
înainte. aici, e formidabilă. Intr-adevăr, 
cred că voi aveți o "inflație" de ziare aici. 
Sunt atât de multe - fiecare partid, fiecare 
grup etnic, fiecare regiune sau oraş are 
propriul său ziar. Există până şi un ziar al 
prostituatelor, noi nu avem... 

e Noi avem mai multe... 

e Poate că sunt prea multe ziare, în 
general, dar cel puțin aveţi posibilitatea, 
aveți permisiunea să vorbiţi după atâţia 
zeci de ani de dictatură, să spuneţi ce 
gândiţi, ce simţiţi, ce vreți. Este foarte 
important, este una din marile schimbări 
care au avut loc în România 

e Ca istoric, cum apreciați re- 
lațiile româno-ungare şi cum ve- 
deți perspectiva îmbunătăţirii lor? 

e Nu îmi dau seama suficient care 
este stadiul relaţiilor în acest moment Şi 
deci, nu-mi pot da seama nici de 
îmbunătăţirea lor în viitor. Eu cred că un- 
gurii sunt cetățeni români loiali şi trebuie 
să li se acorde acelaşi tratament ca 
oricăror altor cetățeni români. Turcii, 
sârbii, ruşii, toţi cei caretrăiesc în interiorul 
granițelor României sunt români Şi trebuie 
a aibă aceleaşi drepturi și aceleaşi-privi- 
egii 

e Am înțeles căvă interesează 
mult istoria României... 

e Da, am un mare interes pentru isto- 
ria României, în special istoria religioasă. 
Sper că într-o zi, nu ştiu când, să scriu o 
carte despre istoria bisericii ortodoxe 
române din punctul de vedere al unui 
român din diaspora. Eu nu pot şti cea 
însemnat să trăieşti aici sub dictatură. Cu- 
nosc puţin din ceea ce am auzit de la 
prieteni sau chiar de la oamenii de pe 
stradă. Foarte mulţi mi-au povestit ce s-a 
întâmplat în acele timpuri foarte grele. Am 
venit aici pe vremea dictaturii pentru că 
am vrut să ştiu care este viața eigioasa, 
dar și cea culturală sau socială. Prietenii 
m-au ajutat să găsesc ceea ce este bun 
în ai mea românească 

e Ce rol credeţi că poate juca 
biserica, acum, când Credința a 
fost descătuşată în România? 

e Este meritul religiei de a dezvolta un 
simț al moralității. Fiecare societate tre- 
buie să aibă un cod moral fundamental, 
prin care să câştigăm încredere unii în 


alţii. Această încredere este rodul cre- 
dinţei religioase şi este promotoarea 
comportamentului etic şi moral. Este foar- 
te important să ştim cum să netratăm unul 
pe altul, cum să ne respectăm unul pe 
altul. Respectul şi afecțiunea reciproce au 
la bază înțelegerea valorilor morale şi re- 
ligioase. Biserica ne dă şansa să privim 
viața înapoi şi pe noi înşine, pe un înalt 
plan moral, aşa că ea poate deveni un 
punct central în viața noastră. 

e Dle profesor, sunteţi des- 

cendent din părinţi români... 

e Da, părinţii mei au plecat din 
România, din satul Boian, de lângă 
Cernăuţi, în 1922 - erau copii pe vremea 
aceea -, in Canada. Au plecat mulţi atunci 
ȘI au refăcut un sat cu acelaşi nume aco- 
o. 4 

e in casă nu aţi vorbit 
româneşte? 

e Pentru mine şi fratele meu limba 
română a fost un secret. In Canada, în 
afara provinciei francofone Quebec, se 
vorbește limba engleză. Părinţii mei au 
hotărât să învăţăm şi să vorbim numai 
englaznate. Am auzit puțin româneşte de 
la bunica şi la slujbă, la biserica din sat. 
Este un obicei râu să-ţi uiţi limba. Am 
prieteni italieni, greci, ruşi, ucraineni, japo- 
nezi şi nici unul nu mai vorbeşte limba din 
țara de origine. Nu mai au interesul. 

e Cu atât mai lăudabil efortul 
dv de a învăța limba română după 
30 de ani. Aţi călătorit în Bucovina 
natală, dle profesor? 

e Da, am fost la Cernăuţi, în Boian, de 
unde provine familia mea, în 1969. Am 
vrut să văd de unde veneau bunica şi 
străbunica mea. Cât din Boianul de atunci 
mai există nu ştiu, cred că nu prea mult. 
Dar am fost acolo, în acel loc, a fost o 
experienţă foarte mişcătoare pentru mine. 
Eu am venit în România (!) ca să ştiu mai 
mult despre rădăcinile mele. Noi toţi avem 
nevoie în viaţă să ştim de unde suntem, 
de unde venim, înainte de a şti încotro 
mergem. Simt câ venirea mea în România 
mi-a îmbogăţit viața enorm. N-am ştiut 
niciodată prea mult despre cultura şi Civi- 
lizaţia românească pâna nu am venit aici, 
prima dată în 1967 şi de atunci de încă 
nouă ori. Am descoperit bisericile pictate 
din Bucovina, Trei lerarhi, Curtea de Ar- 
geș, toate aceste superbe piese de arhi- 
tectură..., am început să citesc poeziile lui 
Eminescu. Aşa am devenit conştient şi 
mândru de moştenirea mea românească. 
Dar a fost rezultatul venirii mele aici şi cred 
că acum, când România se îndreaptă 
spre libertate şi spre un stat cu adevărat 
democratic, mai mulţi români din 
străinătate, ai căror strămoşi s-au născut 
aici, vor veni să-şi vadă pământul. 

e vă simtiti român, canadian 
sau american? 

e Eu cred că sunt un american, care 
a avut marele noroc să se nască în Cana- 
da, dar cu o origine ancestrală româneas- 
că. Sunt făcut deci din trei părţi. Simt o 
mare mândrie că sunt român de origine, 
simt foarte puternic originea mea şi cultu- 
ra românească. Am făcut eu însumi, la 
Boston, o mică grădină a mea, aşa cum 
am învăţat de la părinţi. Am pus busuioc, 
şi usturoi, şi roşii, şi castraveți, şi... ardei 
Mtp: dulce... şi mă simt foarte român, 
acolo. 


A consemnat 
Cristian MOANȚA 

"A n tară, discuțiile despre românii 
din diaspora se poartă în termeni 
foarte precişi: unii au reuşit, alţii 
n-au reuşit. Prin reuşită se 
înțeleg multe lucruri, dar, mai pre- 

sus de toate, o situație materială pros- 

peră. Cei care nu cunosc deloc mecanis- 
mele vieţii de fiecare zi de peste Ocean, 
sunt profund impresionați de faptul că, 
după câteva luni petrecute în S.U.A., un 

compatriot "şi-a cumpărat maşină”. A 

spune însă în America despre un om că 

"are maşină" e ca şi cum l-ai lăuda că are 

chiuvetă în bucătărie. 

Majoritatea românilor din diaspora au 
destui bani ca să trăiască decent şi, ori- 
cum, suficient de mulţi bani ca să le pară 
celor de acasă avuţi. Acest lucru însă 


n-are nimic de-a face cu reuşita majoră, 


care e întotdeauna o chestiune de împli- 
nire profesională. Un om solid aşezat în 
profesia sa, adică în situaţia de a putea 
progresa, de a fi creativ, e un om care a 
reuşit. Cât de bogată e însă persoana 
respectivă, n-o ştie decât ea. Primaregulă 
a unei relaţii corecte - care e, în primul 
rând, o relaţie utilă şi abia în al doilea rând 
şi una plăcută - e discreţia: dacă vrei să ai 
prieteni, nu-i întrebi nici cum îşi câştigă 
banii, nici cât câştigă. Reuşita însă se 
poate discuta, pentru că e vorba de con- 
struirea-unui drum, de materializarea unui 
ideal, de integrarea profesională la un ni- 
vel superior. 

Am ținut foarte mult să reîntâlnesc doi 
colegi de şcoală arhitecţi deoarece- re- 
nunţând la profesiunea de arhitect în fa- 
voarea jurnalisticii - m-am socotit suficient 
de distanțat de problemă, ca să pricep 
cum trebuie situaţia lor. E vorba de Viori- 
ca şi Victor Belcic, a căror firmă de pe 
Madison St. poate fi considerată o reali- 
zare în branşă şi, dacă ținem cont de 
dificultățile competiţiei în arhitectura ame- 
ricană, un succes notabil al învățământu- 
lui românesc de arhitectură. De altfel, cei 
doi îşi analizează cariera prin referință la 
calitatea şcolii de la Bucureşti. instalaţi în 
Manhattan, la câţiva ani după absolvirea, 
in 1970, a Institutului "lon Mincu", soții 
Belcic îşi istorisesc aventura cu grija pen- 

tru rigoare a celor care ştiu bine prețul 
adevărului, dar şi faptul că adevărul are 
gust mai bun dacă e însoțit de o înţelegere 
detaşată a lucrurilor, cu o doză de umor 
şi filozofie. 

Reţin , de aceea, dintr-un interviu cu 
soţii Belcic, câteva fraze cu calitate de 
aforism. 

"Când nu cunoşti regula jocului, poți 
să devii victima propriului tãu fel de a fi. 
La primul contract, am desenat ce mi s-a 
cerut în şase săptămâni. Mi s-a înmânat 
un cec, mi s-a dat o scrisoare de feco- 
mandare foarte elogioasă şi, cu această 
ocazie, am aflat că făcusem în şase 
săptămâni o treabă pentru care patronii 
erau dispuşi să mă plătească şase lu- 
ni.'(Victor) "De fapt, nu era vorba de un 
exces de zel. Eram făcut să mă conduc 
singur, să am firma mea, dar nu ştiam 
cum și nu mergeam nici atât de departe 
cu gândul”. (Victor) "Când am sosit noi, 
tocmai începea criza economică. De un- 
de prima regulă: dacă vrei să te cauţi pe 
tine, e bine să te interesezi în ce circum- 
stante economice o faci. Al doilea lucru: 
trebuie să ai şi puţin noroc. Eu am avut, 
din primele zile, noroc.'(Viorica) "Aici lu- 
crezi cu un alt sistem de măsuri, nu cu cel 
metric. Până ce treci dintr-un sistem în 
altul eşti gata stresat. Apoi, în țară aveam 
la dispoziţie fier, beton, lemn şi tencuieli 
Aici ai milioane de materiale. De unde 
principii şi tipuri de construcții diverse, 
enorm de diverse. Un alt motiv de stres. 
Cantitatea şi diversitatea te blochează. 
Talentul însă, talentul productiv e 
cumpărat pe loc. Americanii nu-s foarte 
tari în desenul de prezentare." (Victor) 
"Pentru un arhitect, diploma din România 
e bună, în sensul că nimeni nu te întreabă 
de diplomă, dacă ştii să începi o treabă şi 
te pricepi să o duci până la capăt. Dacă 
însă vrei să deschizi o firmă şi să semnezi 
lucrări, e altceva. Trebuie să-ți iei licenţa. 
Noi am dat timp de doi ani la rând exame- 

ne pentru licență şi, după ce am devenit 
membri ai Asociației profesionale a arhi- 
tecților, ne-am putut gândi serios mai de- 
parte."(Viorica) "Sunt două moduri de a-ţi 
face meseria. Unul e simplu: discuţi ce ai 
de făcut şi faci. Eşti plătit pentru asta cu 
ora, cu ziua sau cu săptămâna. E un mod 
de a scoate nişte bani. Dacă vrei să devii 
creator, să fii autor, trebuie să-ţi iei licenţa. 
Şi nu e deloc o treabă simplă."(Victor) "Un 
office mare are peşte o sută de angajați. 
Al nostru e mediu. In America, nu găsești 
nicăieri institute de proiectări cu mii de 
angajaţi, ca în România. Orice afacere 
porneşte cu un optimum de funcțiuni. De- 
ci, dimensiunile unei întreprinderi nu se 
discută dacă sunt mari sau mici. Impor- 
tantă nu e dimensiunea unei afaceri, ci 
realizarea ei cu un optimum de efort. Tot 
ce nu e eficiență e pierdere.'(Viorica) 
"Practic, pregătirea unei afaceri pe cont 
propriu a durat cât o facultate. Maitrebuie 
menţionat că acest examen de licenţă îl 
dau şi americanii, şi străinii care studiază 
în SUA. Şi nu-l iau toți." (Victor) "Vroiam să 
fiu independentă, să nu-mi spună nimeni 
la ce oră: să vin şi când să plec. Vezi, 
acesta e lucrul cel mai greu de înțeles în 
România. Libertatea are un gust extraor- 
dinar. Noi nu muncim mai puţin ca la un 
patron. Dimpotrivă. Dar eu decid ce fac, 
încotro merg. Nu e vorba de ceva specific 
doar firii mele. E ceva specific condiţiei 
umane."(Viorica) "Poţi descoperi astfel lu- 
cruri neplăcute. De pildă, că nu ești deloc 
ceea ce credeai că eşti. Apoi, în afaceri se 
mai şi pierde. Acum toţi suportăm o rece- 
siune mai lungă ca de obicei. Dar nu mai 
intru în panică. Am învăţat să-mi controlez 
sentimentele, să am sentimente pe ter- 
men lung, să nu mătem de viitor. Oamenii 
se tem, în România, de viitor. In America, 
nici o slujbă nu e definitivă, pentru toată 
viața. De fapt, o astfel de slujbă e socotită, 
de regulă, un calvar. Nimeni nu se teme 
de viitor. Viitorul ţi-l construieşti, ţi-l pro- 
iectezi. Cum să-ţi fie frică de un lucru 
conceput de tine? Aş spune că viaţa te 
înzestrează cu o curiozitate nouă: ia să 
vedem cum o să fie!?'(Viorica) "Trebuie 


să aştepţi schimbarea ca pe o binefacere, ` 


să nu te temi de nou. De asta am venit în 
America: să-mi pot trâi profesiunea ca pe 
o continuă bucurie. Am griji. Mereu am 
griji mai mari decât cele de ieri. Cine duce 
o viață uşoară, fără griji, nu poate să 
spună că se bucură de viaţă. Nu are drep- 
tul să spună asta. (Victor) "Eu, repet, am 
avut în câteva rânduri noroc. Dar ca să 
întâlneşti norocul, trebuie să mergi numai 
pe drumul pe care acesta poate să 
apară." (Viorica) "Când începe criza, deo- 
dată un client se răzgândeşte, dispare 
comanda unui spital, a unui bloc cu birou- 
ri. Dar nu e un motiv să disperi. Apare alt 
client.'(Victor) "Angajarea în America e la 
fel de simplă ca dezangajarea. Spui sorry, 
mâine e ultimul cec. Şi, salut! Nimeni nu 
te urăşte pentru asta. Când ai o nouă 
comandă, chemi oamenii şi treaba e 
OK (Viorica). 

— Ce şanse credeţi că are diaspora 
românească de a deveni un puternic lobby 
pentru România? 

— Subiectul, problematica emigrației, s-a 
aflat în România la index într-un interval de ani 
care delimitează o întreagă generaţie.După 
'89 s-a făcut foarte puțin pentru suplinirea 
acestei serioase legături dintre românii din țară 
şi cei din afara granițelor, fie că este vorba de 
minoritarii români din țările vecine, fie dacă ne 
referim la românii din emigrație precum şi la 
cei din exil. Astfel, este explicabil faptul că 
opinia publică românească este informată su- 
mar cu privire la emigrație, atât în ceea ce 
priveşte răspândirea ei, cât şi privind specifi- 
cul problematicii emigrației române în compa- 
raţie cu comunitățile de emigrație provenită 
din alte țări. Interesează, evident, în mod prio- 
ritar, specificitatea emigrației române compa- 
rată cu aceea a emigrației din alte țări din Estul 
european. 

Comunităţi româneşti de emigrație semni- 
ficative există în mai toate statele Europei de 
Vest, în Statele Unite şi Canada, precum şi în 
Israel. Se cunoaşte mai puțin faptul că în Ame- 
rica Latină trăiesc circa 60 000 de români, că 
emigranți români trăiesc în Australia și un 
număr mai mic în Africa. 

Intr-o situație de un tragism cumplit se află 
câteva mii de români basarabeni exilați în Ex- 
tremul Orient siberian ca urmare a deportărilor 
cu scop de exterminare ordonate de Stalin. 

Şansa diasporei române din Apus de a se 
constitui într-un factor eficient de lobby 
românesc în țările de adopțiune depinde, 
după opinia mea, în mod prioritar de următorii 
factori pe care ii ierarhizez astfel: 

1. calitatea şi intensitatea legăturilor eco- 
nomice şi spirituale cu țara, concepția politică 
şi gradul de instituționalizare a acestor legături 
în iniţierea cărora statul român trebuie să-şi 
asume rolul inițiator; 

2. forța economică şi gradul de integrare 
în structurile sociale şi politice ale țării de 
adopțiune; 

3. nivelul de organizare, coeziunea şi con- 
stanța contactelor/ comunicării între membrii 
comunităţii din diasporă; 

4. mărimea comunității; 

5. gruparea/dispersia familiilor de emi- 
granti pe teritoriul țării de adopţiune. £ 

Dar fiind că, dintre țările din blocul comu- 
nist până în 1989, România a desfăşurat cea 
mai aberantă politică față de diaspora sa, iar 
după 1989 nu s-a lucrat cu profesionalism în 
elaborarea unui sistem de măsuri şi formule de 

cohiucrare a autorităților statului cu românii 
din emigrație, câştigarea încrederii diasporei 
şi statuarea pe această bază a unor relații 
strânse de colaborare constituie principalul 
obiectiv care trebuie avut în vedere. 

Faptul că în diaspora românească există o 
dezbinare care reproduce, parcă, dezbinarea 


“din societatea românească trebuie recunoscut 


oricât de dureros ar fi acest lucru. Este un 
adevăr pe care nu-l poate eluda nici un factor 
de decizie din țară în situaţia în care se preo- 
cupă cu bună-credinţă de îndreptarea acestei 
stări de lucruri. Ameliorarea situaţiei diasporei 
române, avându-se în vedere aspectele la care 
m-am referit, precum şi multe alte aspecte ar 
putea constitui punctul de plecare în transfor- 
marea ei intr-un factor de lobby politic şi co- 
mercial eficient menit să susțină demersurile 
oficiale ale statului român în această privinţă. 
Până când o politică coerentă de promovare 
sistematică a legăturilor pe multiple planuri cu 
diaspora română nu va fi elaborată, ca şi com- 
ponentă integrată „politicii generale a statului 
român pe linie prezidenţială, parlamentară şi 
guvernamentală, nu se poate spera în transfor- 
marea diasporei române într-un autentic factor 
de lobby politic al României. 

Cred că, din acest punct de vedere, avem 
toate motivele să ne străduim a învăţa de la 
greci, unguri şi polonezi. 

— Ce ar trebui să se întreprindă la nivel 
oficial (Guvern, Ministerul Afacerilor Exter- 
ne) pentru ca românii din diaspora să acţio- 
neze in favoarea României? 

— Departamentul de cultură, presă şi re- 
laţii cu diaspora este doar o formă incipientă 
de abordare instituționalizată a problematicii 
atât de complexe a raporturilor cu diaspora. Eu 
cred că factorii de putere nu pot fi decât de 
acord cu o astfel de afirmaţie. Chiar dacă 
domnul Adrian Dohotaru - ministrul secretar 
de stat, șeful departamentului- este un om 
remarcabil, mă îndoiesc că are create toate 
oportunitățile şi i se acordă un sprijin sub- 
stanțial în a soluţiona problemele complexe 
ale legăturilor cu diaspora încât să ne putem 
compara cu alte state din Estul post comunist, 
în această privință. Dacă diasporele altor state 
din Est le sunt profund ataşate și lucrează în 
mod declarat şi în folosul țării lor de origine, 
noi nu ne aflăm într-o situație similară. Su- 
portăm, deci, consecințele politicii de contra- 
punere a românilor împotriva românilor, de 
sorginte kominternistă. 

Va trebui, deci, să lucrăm asiduu pentru a 
inlătura suspiciunile, întrucât, chiar dacă, aici, 


acasă, ne-am debarasat de ideea că toţi aceia 
care au plecat din țară sunt "duşmanii poporu- 
lui", românilor din diaspora nu le-a format ni- 
meni convingerea că actualul stat român nu le 
este ostil şi nu-i priveşte cu neincredere. Din 
această perspectivă încrederea diasporei în 
regimul politic din România este un factor de- 
cisiv, Trăind în climatul social al unor ţări care 
şi-au constituit sisteme democratice validate 
de decenii, sunt de înțeles exigenţa sporită și 
dorința de schimbare profundă a situației so- 
cial-politice din România manifestată în colec- 
tivitățile diasporei româneşti. 

— Ce măsuri legislative ar trebui luate 
pentru a-i favoriza pe investitorii din 
străinătate de origine română? 

— Nu cred că în legătură cu stimularea 
investitorilor de origine română care trăiesc în 
străinătate pot fi luate măsuri favorizante, fără 
a aduce atingere reglementărilor juridice inter- 
naționale. Faptul că majoritatea membrilor co- 
munităților româneşti din exil au cetățenie 
română sau dublă cetățenie constituie circum- 
stanțe favorizante pentru investitorii români 
care trăiesc în străinătate. Ca cetăţeni români 
beneficiază de toate prerogativele care decurg 
din aceasta. Este cert că principala compo- 
nentă de întărire a legăturilor României cu 
diaspora este cea economică. Dacă românii 
din străinătate vor constata că în țara lor s-a 
creat cadrul derulării de afaceri profitabile, ei 
vor deveni factori de lobby economic 
românesc prin medierea pe care pot să o facă 
cu firme din țările în care trăiesc, în general cu 
firmele din Apus. Este necesar ca legislația 
economico-financiară din România să ofere 
suficiente garanții, de care beneficiază cu prio- 
ritate emigrația sub următoarele aspecte: 

- investitorii români din emigrație să aibă 
certitudinea că investiţiile lor în România sunt 
la fel de profitabile ca cele din ţările de 
adopțiune; 

- înlăturarea  îngrădirilor 
transfer al beneficiului în valută; 

-convertibilitate reală, prin excluderea cur- 
sului de schimb artificial şi eradicarea pieței 
negre a devizelor (care exprimă de fapt cursul 
real al monedelor forte). 

Este iluzoriu a se crede că românii din 
emigrație îşi vor putea permite luxul de a opta 
pentru afaceri în România atâta timp cât ei pot 
face afaceri mai rentabile în altă parte. Este 
cert că preferința emigrației române de a face 
afaceri acasă se va manifesta de îndată ce 
eficiența afacerilor în România va fi compara- 
bilă cu eficiența afacerilor în țările de adopțiu- 
ne. Garanţiile pe care le-am amintit sunt factori 
psihologici şi motivaţionali esenţiali pentru 
reinvestirea profiturilor în România. Pe aceste 
certitudini conferite de stabilitatea legislaţiei 
economice, bancare şi fiscale se poate înte- 
meia un lobby românesc autentic promovat de 
către emigrație şi de partenerii ei. Lobby-ul 
politic este consecutiv acestuia pentru că suc- 
cesul şi garanţia afacerilor profitabile în 
România generează de la sine încredere în 
sistemul politic. 


Bucureşti, 3 iunie 1993 
Convorbire realizată de 
Mirela IAMANDI 

culptorul Nică Petre a câştigat, 
pentru Canada, foarte importan- 
tul premiu de sculptură "The Ue- 
no Royal Museum Award", la cel 
de-al şaptelea concurs internaţio- 
nal THE HENRY MOORE GRAND PRIZE 
EXHIBITION, 1991, Hakone, Japonia. 
Acest concurs are o istorie marcată de 
nume mari - premiul anului. 1990, spre 
exemplu, i-a revenit celebrului Cesar - şi 
de rigori la fel de mari. E un concurs cu 
invitaţi. În ediția 1991 au fost solicitaţi să 
trimită lucrări 740 de sculptori, nume de 
circulaţie şi lideri ai generaţiilor lor. Pentru 
Nică Petre, accesul în etapa finală de 21 
de participanţi a însemnat cel mai fruc- 
tuos moment al carierei sale de canadian. 

Artistul a plecat din ţară în 1980. Po- 
vestea integrării în lumea artistică din To- 
ronto, povestea eşecurilor şi a izbânzilor 
unui sculptor aflat la momentul de culme 
al ideii creatoare e pasionantă şi ar trebui 
cunoscută de artiştii, români. "Am o 
vârstă - spune Nică Petre intr-un interviu 
- la care pot fi iertat dacă îi îndemn pe 
sculptorii români, care au de la natură 
mare har, så îndraznească mult. Să 
vrea să fie artişti ai lumii, sa vrea să 

Sculptorul Nică Petre (Toronto). 
Premiul The Ueno Royal Museum, 
din Hakone, Japonia, 

la cel de al şaptelea concurs 
internaţional de sculptură 

The Henry Moore 

Grand Prize Exhibition 


Unul din atelierele, 
în aer liber, ale pictorului: 
Pendeli, Grecia 


cunoască lumea şi lumea să-i cunoas- 
că pe ei". 

Nică Petre e unul din cei mai activi 
artişti de origine română din toată Ameri- 
ca de Nord. În fiecare an, el editează un 
catalog al prezentelor, în galerii canadie- 
ne şi pe aiurea. "Ca să te integrezi - 
observă artistul - nu e nevoie să te 
dezrădăcinezi. Trebuie doar să conti- 
nui şi să impui ceva. Vedeţi, totul plea- 
că aici de la felul în care e considerat 
artistul. În socialism, se spunea că ar- 
tistul e necesar societăţii, că el trebuie 
îndrumat şi protejat. Artistul e în Cana- 
da o pasăre rară. El nu e protejat, ca 
poştaşul, de legile statului. Artistul e 
un individ care poate să existe dar poa- 
te şi să nu existe. Când demonstrează 


că are un rol, că tot ceea ce face are 
valoare, e acceptat, e prețuit, e sprijinit. 
Eu, la cincizeci de ani, deşi aveam o 
biografie artistică reală în ţară şi, oare- 
cum, şi în Europa, de vreme ce partici- 
pasem la o expoziţie de însemnătatea 
Bienalei de la Veneţia, a trebuit să-mi 
cuceresc un statut". 

Catalogul, de care aminteam, reţine, 
între altele, următoarele prezenţe: Expo- 
zitie de grup la The Greater Reston Arts 
Center, Virginia, SUA (trei lucrări în lemn), 
Expoziţie de grup la The Consilium Galle- 
ry Art Show, Scarborough, Canada (o 
lucrare), Expoziţie personală la Toronto, 
Hilton, cu ocazia vizitei în oraş a regelui 
Mihai |, Expoziţie de grup la Burlington 
County College, New York (patru lucrări), 
Expoziţie de grup la Western Michigan 
University. (cinci lucrări), participări cu 
lucrări la expoziţii de grup la Artspace, 
Lima, Ohio, St.John Uihlein- Peters Galle- 
ry, Milwaukee, Wisconsin, la Bienala de 
sculptură Fujisankei Japonia, la alte câte- 
va manifestări de grup şi simpozioane 
artistice, precum şi la Concursul pentru 
Monumentul Unirii de la Alba lulia. 

Nu am transcris lista întreagă a acti- 
vităţilor publice, dar din ce citim se poate 
deduce legea muncii de sculptor a lui 
Nică Petre. De altfel, a mărturisit-o în mai 
multe ocazii: "Când am venit în Canada, 
mă aşteptam ca oamenilor să nu le 
spună nimic nu doar numele meu, dar 
şi felul meu de a fi nu ca sculptor. 
Aveam şi am încă resurse, aveam şi am 
o motivaţie sufletească foarte puter- 
nică. Mai puţin decât nimic, ce puteam 
să pierd? Eu veneam ca un om care 
pierduse totul. Ce e un sculptor fără 
desenele şi sculpturile lui?... Una e să 
nu mai ai nimic şi alta să nu poţi dovedi 
ce ai avut. Am pornit-o de la zero, lao 
vârstă când mulţi se grăbesc să facă 
un prim bilanţ important al vieţii lor de 
creator..." 

Nică Petre şi-a organizat, prin urmare, 
un program de participări foarte bogat, 
controlat, cu un calcul foarte ambițios al 
efectelor. Nică Petre e un artist care nu 
acceptă înfrângerea. Tot ceea ce pe un 
altul l-ar fi descurajat pe el l-a îndârjit. Un 
electronist învaţă limba şi devine electro- 
nist canadian. Un artist e o infinitate de 
impresii cumulate într-o idee de prezență 
culturală şi, mai ales, un număr de opere 
apărate şi promovate, ca fapt de spirit, de 
un patrimoniu. Intr-un deceniu, într-o lu- 
me artistică nouă, destul de indiferentă cu 
cei veniţi "din Est", Nică Petre a izbutit o 
performanţă vecină cu miracolul: există 
ca sculptor de care se ține seama. 

e-a lungul celor peste două sute 
de ani de la obţinerea inde- 
pendențţei, la conducerea State- 
lor Unite s-au perindat 42 de 
preşedinţi. Fiecare cu ideile, opi- 
niile şi programul său, dar cu un singur 
punct comun: 1600, Pennsylvania Ave- 
nue. Locul unde s-au luat şi se iau, azi mai 
mult ca oricând, cele mai importante de- 
cizii privitoare la mersul politicii mondiale. 


Reşedinţa celui mai puternic şef de stat 
din lume. 

Pentru un turist englez care a vizitat 
Washingtonul în 1838, Casa Albă nu era 
decât o locuinţă burgheză. "Clădirea este 
de mărimea caselor de țară pe care le 
dețin la noi acei membri ai înaltei societăţi 
ce duc o viață confortabilă şi fără pretenţii 
prea mari". Acest "John Bull" care îşi plim- 
base cizmele pe malul fluviului Potomac 
percepuse foarte bine lipsa de ostentaţie 
a celor ce concepuseră edificiul , con- 
struit în stilul colonial al Sudului. Nu era 
vorba de un palat regal sau princiar, ci de’ 
locuința unui preşedinte al Statelor Unite 
ale Americii. 

In 1787, mai multe oraşe şi-au anunţat 
candidatura pentru a deveni capitala fe- 
derală a Uniunii. George Washington şi 
Congresul au ales, în 1791, terenul neutru 
al unui district ce nu aparţinea nici unui 
stat. Şi astfel, prin cesionări făcute de 
statele Virginia şi Maryland, a luat naştere 
districtul Columbia. Preşedintele ameri- 
can l-a însărcinat pe arhitectul francez 
Pierre-Charles L'Enfant să deseneze pla- 
nurile oraşului şi să-i aleagă un loc pentru 
reşedinţa prezidenţială. Fost elev al Aca- 
demiei regale de pictură, L'Enfant se an- 
gajase în 1776, la numai 23 de ani, în 
armata revoluţionară americană. 

In 1792, în urma unor conflicte de in- 
terese, francezul a părăsit lucrul, iar 
preşedintele a încredințat construcţia ca- 
sei lui James Hoban. O casă în care Wa- 
shington nu a mai apucat să locuiască. El 
a murit cu un an înainte de terminarea 
lucrărilor, lăsând în grija succesorului 
său, John Adams, inaugurarea, în anul 
1800, a unei clădiri de două etaje. Care, 
însă, a fost distrusă de trupele britanice în 
august 1814. Hoban a condus recon- 
strucţia ei cu începere din 1817. El i-a 
adăugat terasele şi porticurile: cu colona- 
de la nord şi semicirculare la sud 

In această casă, care îşi datorează 
numele de "albă" varului dat pe fațadele 
înnegrite de incendiul provocat de en- 
glezi, şantierul pare a sefi instalat definitiv 
Toţi "chiriaşii' şi-au pus amprenta pe 
reşedinţa lor temporară. In 1902, Theodo- 
re Roosevelt a adăugat o aripă întreagă! 
Dar, pe lângă înfrumuseţări, se impuneau 
şi reparaţii. Harry Truman, după ce fiica sa 
Margaret era să se prăbușească prin po- 
deaua putrezită în timp ce cânta la pian, a 
restaurat întreaga clădire. El a înlocuit şar- 
panta de lemn cu grinzi de oțel. Tot lui i se 
datorează şi balconul cel mare, care se 
deschide spre grădină. De asemenea, 
grijuliu cu timpul său liber, el a instalat şi 
trei piste de bowling. Franklin D.Roose- 
velt a construit o piscină, care a fost mai 
târziu acoperită şi transformată în sală de 
presă. Dar, pentru şedinţele sale zilnice 
de înot, Gerald Ford a amenajat alta. In 

pecial 


ceea ce îl priveşte pe George Bush, grija 
lui cea mare a fost să mărească bucătării- 
le. Dar decoraţiunea interioară de acum a 
încăperilor este, pentru mulţi, opera lui 
Jackie Kennedy. "Prima Doamnă" s-a 
străduit să adune mobilele, covoarele şi 
operele de artă răspândite de predeceso- 
rii soțului ei. Astfel, valori incomparabile 
şi-au regăsit locul în saloanele reşedinţei 
prezidenţiale. 

Aceasta numără 132 de încăperi. 
Câteva mii de persoane admiră în fiecare 
zi saloanele de recepție, sala de bal lungă 
de 24 m, salonul Tratatelor sau camera 
Abraham Lincoln. Intr- adevăr, Casa Albă 
este un obiectiv de mare interes al 
turismului național. Sloganul "casa 
noastră este a voastră" reprezintă regula 
absolută a tuturor ocupanților. Dar acea- 
sta nu se poate realiza fără cheltuieli mari. 
Mobilierul este frecvent deteriorat de vizi- 
tatorii mai puţin "delicaţi', iar gunoaiele 
lăsate în urmă de o adevărată cohortă de 
curioşi atrag şobolanii. Unul din aceste 
rozătoare hoinare a speriat-o pe Nancy 

Reagan în piscină. Un altul a muşcat-o pe 
căţeluşa sa Millie. Alte vremuri: "splendida 
mizerie a Casei Albe" de care vorbea Tho- 
mas Jefferson s-a schimbat. Unii 
preşedinţi au pomenit de o "cușcă de aur". 
Ei făceau aluzie la supravegherea severă 
la care erau supuşi. Datorită actelor tero- 
riste, din anii '80 reşedinţa este înconju- 
rată de bariere înalte de beton. 
Preşedintele nu poate face un singur pas 
fără a fi escortat de gărzile sale de corp. 
George Bush precizase că înțelege să 
iasă singur la restaurant sau la un specta- 
col. Spre groaza serviciului de securitate, 
risipită însă repede de lipsa de timp liber 
a preşedintelui. 

Şeful statului îşi petrece o mare parte 
din zi în faimosul birou oval, încăperea 
unde se iau hotărârile care angajează vii- 
torul omenirii. Masa de lucru din mahon a 
fost dăruită de regina Victoria. Pe jos se 
află un covor albastru foarte mare, ornat 
cu 40 de stele şi cu sigiliul prezidenţial. 
Biroul este decorat în funcţie de gustul 
preşedintelui. Ronald Reagan, ca un 

adevărat californian, atârnase pe pereţi 
pânze ce reprezentau scene ale cuceririi 
Vestului. George Bush instalase statuia 
unui cal, oferită de suporterii săi texani. 
Nimic nu este auster: ferestrele cabinetu- 
lui de lucru dau în grădina de trandafiri. La 
subsol, în "situation room", unde se iau 


- deciziile cele mai importante, lumina zilei 


nu intră niciodată. Aici, printre pereţii aco- 
periţi de hărţi, preşedintele îşi arată cu 
adevărat puterea pe care i-a încredinţat-o 
poporul american. 

"Dacă sunteţi tot atât de fericit să intraţi 
în această casă pe cât sunt eu s-o 
părăsesc, atunci sunteţi cel mai fericit om 
din lume", spunea James Buchanan pri- 
mindu-l pe Abraham Lincoln. Bill Clinton 
este al 42-lea preşedinte care a trecut 
pragul prestigioasei reşedinţe. 

(din "Point de Vue", 2 februarie 1993) 


Traducere şi adaptare 
Dinu BUCŞAN 

George de Mohrenschilat, prietenul 
lui Oswald şi colaborator al CIA 


n iunie 1962 Lee şi Marira Oswald 
părăsesc Uniunea Sovietică. Aşa 
cum s-a văzut, nici la ieşirea din 
URSS, nici la intrarea în Ștatele 
Unite nu au întâmpinat nici un fel 
de dificultăţi. Dimpotrivă, lucru 
curios, la revenirea în SUA Departamentul 
de Stat a apelat la Ministerul Sănătăţii, 
Educaţiei şi Serviciilor Sociale pentru a 
obţine un ajutor presupusului transfug 
Un alt lucru ciudat, remarcă Summers, 
este faptul că, potrivit declaraţiilor agenții- 
lor de informaţii americane, la revenirea în 
țară el nu a fost interogat în legătură cu 
DRraa sa în Uniunea Sovietică.CIA şi 
BI au declarat după asasinat că multă 
vreme nici măcar nu ştiau de prezenţa lui 
Oswald acolo, deşi, potrivit unor docu- 
mente şi fotografii, atât la Moscova cât şi 
la Minsk Oswald s-ar fi întâlnit cu ameri- 
cani care erau „direct sau indirect în 
legătură cu CIA. In plus, mulţi membri ai 
organizaţiilor ce se ocupă cu activitatea 
de informaţii şi-au manifestat neîncrede- 
rea față de declaraţiile CIA, FBI sau ale 
agenţiilor militare de informaţii privind lip- 
să de interes a acestora pentru Oswald 
Summers a găsit mai multe documente 
ale CIA care indicau că în vara anului 1962 
agenţi ai CIA ar fi interogat "un fost marinar 
american care a lucrat într-o uzină de 
radio din Minsk, după întoarcerea aces- 
tuia din URSS." 

Revenind în ţară, Oswald s-a stabilit în 
Texas, la Fort Worth, unde şi-a găsit de 
lucru la o fabrică. Tot în aceeași perioadă 
începe să-şi formeze o rețea de contacte 


sociale si intră în legătură cu familii de 
omigranii ruşi sau descendenții acestora. 
Aici face cunoştinţă cu o persoană care, 
potrivit autorului, *a devenit mentorul şi 
prietenul său şi care putea avea motive 
deosebite şi secrete pentru acest lucru. 
Era vorba de So e de Mohrenschildt, 
un soog - petrolist şi care nu era numai 

eolog'. Personalitatea lui era atât de pu- 
ernică încât nici măcar Comisia Warren 
nu a putut-o ignora dar nu i-a acordat o 
prea mare atenție. 


si "Baronul" 


e Mohrenschildt provenea dintr-o 
familie de nobili ruşi. Tatăl său - 
care avea titlul de baron - fugise 
din Rusia în timpul revoluţiei ȘI se 
stabilise în Polonia unde fiul său 
urmase şcoala militară de cavale- 
rie, apoi absolvise universitatea în Belgia. 
La 27 ani G. de Mohrenschildt vine în SUA 
unde pătrunde în cele mai bune cercuri de 
pa coasta de est, făcând cunoştinţă şi cu 
amilia Bouvier, părinţii viitoarei Jacqueli- 
ne Kennedy. In anii '40 ia 'master'-ul în 
geologie la Universitatea din Texas, intră 
în industria petrolieră şi, datorită meseriei 
lui, următorii 20 de ani călătoreşte în 
întreaga lume. In afara activităţii sale pro- 
fesionale, de Mohrenschildt s-a ocupat şi 
cu strângerea de informații. i 
In timpul celui de-al doilea război 
mondial, el a fost suspectat că ar fi făcut 
spionaj în favoarea Germaniei naziste dar 
alte indicii au arătat că de fapt era omul 
aliaţilor. Potrivit propriilor declaraţii, el ar fi 
lucrat pentru francezi, strângând date de- 
spre persoane implicate în activităţi pro- 
germane. Mohrenschildt şi-a exprimat 


dorința să lucreze pentru OSS, strămoşul 
CIA, dar a fost respins din cauza suspiciu- 
nii că ar fi lucrat pentru germani. In anii '50 
însă, aceasta n-a mai constituit un obsta- 
col pentru a fi utilizat de CIA. Se pare că 
în timpul călătoriilor lui profesionale în Cu- , 
ba, Africa de Vest, Iugoslavia, America 
Centrală, ar fi cules numeroase date pe 
care CIA le-a transmis şi altor agenții. 
Cunoscând toate acestea, scrie Sum- 
mers, nu este greu de presupus că De 
Mohrenschildt putea fi un candidat ideal 
pentru a-l descoase pe Oswald în ce pri- 
veşte experienţa lui sovietică, deşi el a 
afirmat că l-a cunoscut pe Oswald prin 
intermediul unui agent al CIA din Dallas, 
J. Walton Moore. După ce l-a întâlnit pe 
Oswald, De Mohrenschildt l-ar fi întrebat 
pe Moore despre el şi acesta i-a dat un 
răspuns din care reieşea că-l cunoştea. In 
1977, De Mohrenschildt a declarat că de 
fapt Moore l-ar fi încurajat să-l frecventeze 
pe Oswald, că fără această încurajare nu 
s-ar fi apropiat de el. "Nu există nici un 
dubiu, conchide Summers, că, cu sau 
fără ştiinţa lui, Oswald a fost controlat de 
CIA din momentul în care a revenit în SUA. 
Şi nu există nici un fel de dubiu că George 
de Mohrenschildt a avut o influenţă di- 
rectă asupra vieţii lui Oswald". 
De Mohrenschildt, deşi cu 30 de ani 
mai în vârstă decât Oswald, s-a împriete- 
nit cu acesta, i-a ascultat relatările despre 
Uniunea Sovietică, l-a sfătuit, l-a îndru- 
mat, l-a ajutat din punct de vedere mate- 
rial. Sfătuit de acesta, Oswald i părăsit 
serviciul bine remunerat de la Fort Worth 
R a plecat la Dallas, unde cu ajutorul lui 
e Mohrenschildt şi-a găsit un serviciu la 
o societate -de artă grațică unde erau ne- 
cesare cunoştinţe de fotografie pe care 
Oswald era nerăbdător să le dobândeas- 
că. Societatea avea contracte şi cu Servi- 
ciul de hărţi al armatei americane, această 
activitate implicând folosirea unor mate- 
riale obținute de avioanele de spionaj U2, 

